
Forord 

Dem af mine Læsere, der læse For- 
ordet sidst — en Skik, der er endnu mere 
priselig end den, slet ikke at læse det — 
behaver jeg næppe at sige, at jeg i dette 
Drama hverken har villet agitere for Repu- 
blik eller Kongedømme, hverken for eller 
imod nogen politisk Doktrin. 

Hvorfor da overhovedet et Revolutions- 
drama, hvortil den 9de Thermidors Storm- 
klokker? Af den simple Grund, at Billedet 
af den yngste Revolutionsmand en For- 
^ middag for fire Aar siden, medens jeg 
\ syslede med ganske andre Ting, ukaldet 
s bemestrede sig min Fantasi, skønt jeg intet 
<^ andet vidste om ham, end hvad jeg havde 

A Forord. 

lært i Skolen, hvor Revolutionen — selv- 
følgelig — saa temmelig var et Væv af 
Misforstaaelser og positive Fejltagelser, — 
lige indtil den thermidorianske Legende 
om Robespierres Selvmordsforsøg. 

Tilfældet, eller det kongelige Biblio- 
theks Bog-Forraad spillede mig som eneste 
Kilde til Saint- Justs Liv et Smædeskrift i 
Hænde, der halvvejs lod mig tabe Lysten. 
Først flere Aar senere fandt jeg paa Biblio- 
theket i Snct. Petersborg Ernest Hamels 
yderst sjældne Saint- Just-Biografi, der saa 
noget nær restituerede det Billede, som 
jeg selv havde dannet mig, og fra nu af 
kom Planen mig ikke ud af Hovedet. 

Vel er det ofte, navnlig i Begyndelsen 
af de vidtløftige Forstudier, hændt mig, at 
jeg, skræmmet ved de bloddryppende Be- 
givenheder, har følt mi^ fristet til at op- 
give Stoffet. Men den en Gang fangne 
Interesse lod sig ikke løsrive. Hvorfor, 
spurgte jeg mig selv, skulde disse Revolu- 
tionsmænd i deres frygtelige Kampe ikke 
være værdige til at betræde Scenen som 
tragiske Helte, og hvorfor skulde de for- 
gæves paakalde vor Sympathi? Er det 
paa Forhaand en sandsynlig Antagelse, at 
de betydeligste Mænd i det daværende 

Frankrig- — og en stor Del af dem sad 
paa Bjærg-ets Bænke — at de skulde være 
slettere Mennesker end dem, der nu sidde 
rundt om i Europas Parlamentshuse ? Sik- 
kert ikke. Og naar man følger deres 
Færd overalt, naar man ser dem i deres 
Theorier besjælede af en naiv Idealisme 
og Humanitetstro, naar deres Privatliv, og 
netop de mest* udskregnes Privatliv, viser 
os mange af de skønneste rent menneske- 
lige Dyder, naar endelig deres offentlige 
Virksomhed, samtidig med at dets frygtelige 
Energi synes at kuldkaste alle Hens3m, 
tillige straaler af en saadan Uegennytte, 
at de næsten alle forlod Revolutionen lige- 
saa fattige, som de var traadt ind i den, 
og uden paa noget Tidspunkt at have 
været en Franc rigere, saa bliver hin første 
Antagelse umulig. At der foruden saa- 
danne Mænd har vrimlet af Folk, der kun 
ansporedes af den smudsigste Egennytte 
og de laveste Lyster, og at der gives frem- 
ragende Skikkelser, i hvilke disse Ele- 
menter ere forunderlig blandede, vil man 
næppe kunne beskylde dette Dramas For- 
fatter for at have overset eller kastet et 
Slør over. Men naar Hr. Sørensen — han 
være iøvrig Haandværksmester eller Lehns- 

greve — der aldrig har vidst, hvad det 
var at være opfyldt af en stor Idé, end 
sige at kæmpe for den paa Liv og Død, 
naar han ved Betragtningen af de store 
Revolutionsmænd kun har det Udbrud: 
»Hvilke Uhyrer i Menneskeskikkelse«, — 
saa kan det ikke imponere os synderlig. 
Og at en af Revolutionens senere Forskere, 
Taine, omskriver denne Dofti i en Række 
halsbrækkende Halvaandrigheder, kan kun 
forklares af en Forblindelse, der bunder i 
en Erkepositivists næsten fanatiske Anti- 
pathi mod det attende Aarhundredes Aand, 
mod hele Revolutionens metafysiske Bag- 
grund *). 

Efterhaanden veg min Uvilje mod Be- 
givenhedernes Voldsomhed for en Art 
Vederkvægelse ved at rette Blikket fra 
en Partikamp, hvor man beblækker og 
tilsladrer hinanden, til hin, hvor det galdt 
Hovedet. Forskellen er næppe saa stor, 
som det ved første Øjekast synes; men 
Stilen er større. Viljen kan være lige 
god, enten man slaas med knyttede Næver 



*) Taine har, en Smule letfærdig, henkastet et Par 
Beskyldninger mod Saint- Justs Karakter, paa Grund- 
lag af dels ubevislige, dels modbeviste Anekdoter. 

eller med blanke Klinger, men i det første 
Tilfælde hændes det sjælden, at Folk slaa 
hinanden ihjel. Paa Scenen har man altid 
foretrukket Kaardeme. 

I en af de Bøger, som efter den lange 
Reaktion har bidraget mest til at udbrede 
retfærdigere Forestillinger om Bjærgpartiet, 
navnlig i dets Kamp med den at Bour- 
geoisiet evindelig lovpriste Gironde, i La- 
martines »Histoire des Girondins« fandt 
jeg et Sted i Marginen den Blyantsbemærk-* 
ning: »Il semble, que M. de Lamartine 
idéalise trop Robespierre« , og neden- 
under, af en anden Haand : »Pas du tout!!« 
Denne upersonlige Disput mellem to Leje- 
bibliotheks-Læsere afspejler selve Historie- 
forskningen; kun åt Differensen ytrer sig 
endnu- skarpere, indtil Begreber som »Kro- 
kodil« og »ædleste Borger«. Under en 
saadan Meningsstrid vilde det være an- 
massende at paastaa Ufejlbarhed for sin 
egen Opfattelse. Jeg kan kun sige, at jeg 
med en næsten lidenskabelig Omhu fra 
Dag til Dag har fiilgt Begivenhedernes 
Udvikling og navnlig Robespierres Be- 
vægelser, og at jeg i min digteriske Frem- 
stilling saavel af de ledende Personer som 
af Partigruppemes indbyrdes Stilling nøje 

har holdt mig til det Billede, der v^der 
Studiet havde dannet sig hos mig. At jeg 
har vakt Sympathi for Hovedfigurerne paa 
Bekostning af den historiske Sandhed, er 
let at sige og vil vistnok blive sagt; det 
er vanskeligere bevist og vil sikkert ikke 
blive det. De, som tro at maatte ryste 
paa Hovedet, i Tillid til hvad de have hørt 
eller læst i Haandbøger, bør erindre, at 
Sætningen »Væ victis« næppe nogensinde 
har stadfæstet sig frygteligere end overfor 
de Overvundne af gde Thermidor. Det vil 
være vanskeligt at finde Sejrherrer, der 
have benyttet deres Sejr grusommere end 
den Bande, der endnu i Skolerne kaldes 
»de maadeholdne Thermidorianere«, og det 
er umuligt at finde Sejrherrer, der have 
løjet mere uforskammet. Det er kun Be- 
tegnelse af en særlig vellykket Type, naar 
Macaulay siger: >&Den, der aldrig har været 
under Linjen, véd ikke hvad en tropisk 
Hvirvelstorm vil sige, og den, der aldrig 
har læst Baréres Memoirer, aner ikke hvad 
en Baréresk Løgn er.« 

Ligesaa stærk Bevidsthed, som jeg har 
om Digterens Troskabspligt overfor Histo- 
rien, ligesaa stor en Forestilling har jeg 
paa den anden Side om hans Frihedsret 

overfor den. Imidlertid finder jeg ingen 
Grund til at gøre Rede for, hvorledes jeg 
har benyttet denne Ret. Nogle kan se 
det med eget Blik, og hvad de andre — de 
fleste — angaar: — saa meget desto bedre; 
Underretningen vil kun give dem et gener- 
ende Dobbeltbillede. Men ingen Historiker 
skal i Saint-Just kunne finde Unøjagtig- 
heder overfor den ydre Historie, som jeg 
ikke selv bedst kender. — 

Endnu kun nogle Bemærkninger, for 
at forebygge mulige falske Opfattelser af 
Saint-Justs Forhold til Scenen. Allerede 
ved sit Omfang forraader Stykket sig som 
Læsedrama, og Robespierres Brount ligger 
paa Tærsklen med. et »Cave Canem« til 
Theaterdirektioner. Vore Theaterforhold 
i den senere Tid kan næppe heller siges 
at være saa tillidvækkende, at det er til- 
lokkende for en Forfatter fra først af at 
give Afkald paa de Fordele, som Anlægget 
efter en større Plan frembyder, navnlig 
ved et saa mangfoldig sammensat Emne 
som en politisk Aktion. Da jeg sendte 
Manuskriptet til Theatret, havde jeg derfor 
vedlagt et til de mindste Enkeltheder ud- 
ført Forkortelsesskema, hvorved en Femte- 
del blev bortskaaret. Og da Theatret 

beklagede at maatte afvise Stykket ude- 
lukkende af den Grund, at det ikke kunde 
besætte saa stor en Personliste, under- 
kastede jeg Stykket endnu en Omarbejdelse, 
der fjærnede ikke mindre end en halv Snes 
af de navngivne Roller og ligesaa mange 
af de med Titel eller Karakter betegnede. 
Det havde været min Hensigt, naar jeg 
udgav Saint- Just, at tilføje en Angivelse 
af de væsentlige Forandringer i Theater- 
Stykket. Men da dette ikke aktuelt kommer 
frem, er der ikke længer nogen Grund til 
en saadan Redegørelse. Jeg omtaler det 
nu kun for det Tilfældes Skyld, at man 
skulde drøfte, hvorfor Theatret ikke har 
antaget Saint- Just, — et Spørgsmaal, over- 
for hvilket jeg er saa uvidende som Nogen. 
Man kan da ikke uden videre gaa ud fra 
den foreliggende Læse-Form, thi de tek- 
niske Vanskeligheder, som man kunde 
finde i den, vare ikke for Haanden i det 
Theaterstykke, som jeg forgæves har til- 
budt Theatret. 

Med disse Bemærkninger overgiver 
jeg »Saint- Just« til den danske Læseverden. 

Dresden, Maj 1 886. 

Maximilian Robespierre 1 ^ , i u^ 

Det saakaldte 

Louis-Antoine de Saint- Just } _ . . ^ 

Tnumvirat 

Couthon, Advokat 

Barére, fra Gascogne. 

Billaud-Varenne. 

CoUot d'Herbois, forhenv. Skuespiller. 

Robert Lindet 

Carnot ( Militære. 

Prieur 

Philip Lebas, Jurist ) Robespierres nær- 

David, Maler ( meste Venner. 

Ruhl, fra Elsas, Olding. 

Vadier fra Gascogne. 

Lavicomterie, Forfatter. 

Danton. 

Camille Desmoulins | 

Bourdon d'Oise I D antonister. 

Tallien ) 

Fouché, Konventsudsending i Lyon, 

1 2 Personerne. 

Fleuriot-Lescot, Paris' Maire. 

Hanriot, General for Nationalgarden. 

Merda, nittenaarig Gendarm. 

Villate, Jurymedlem, afsvoren Præst. 

Duplay, Jurymedlem, Snedkermester, Robespierres Vært. 

Fru Duplay, hans Hustru. 

Eleonore Duplay ) 

} deres Døtre. 
Elisabeth Lebas ) 

Henriette Lebas, Philip Lebas* Søster. 

Thérézia Cabarrus, gift Marquise Fontenay, Talliens 

Elskerinde. 

Nanette Danton. 

Lucille Desmoulins. 

En hysterisk Dame, Marquise. 

En Politiagent. 

Snedkersvenden Marcel. 

Kommunemedlemmet Lerebours. 

En Opvarter. 

Et Konventsbud. 

Medlemmer af Jakobinerklubben, af Konventets 
forskellige Grupper, af Sikkerhedsudvalget og af Kom- 
munens store Raad, Comité-Bud og Tjenere, Borger- 
officerer, Nationalgardister, Borgere og Borgerinder. 

Handlingen foregaar i Paris, Sommeren 1794 (Repu- 
blikkens 2det Aar). 



Første Handling. 



Scene: 



Dagligstuen i Lebas' Lejlighed. I Baggrundens 
Væg to Vinduer og en Altandør ud mod Gaden. Til- 
venstre Dør til Entréen, tilhøjre Dør til de andre 
Værelser. Møblementet er tarveligt men nyt. Paa 
Væggen over Sofaen Portraitter i Kobberstik af Robes- 
pierre og Saint- Just, omgivne af Egekranse. 

Vinduer og Altandøre ere aabne. Udenfor Altan- 
døren flagrer sagte den underste Flig af et Trikolore- 
Banner, som hænger ned fra en Lejlighed ovenover, 
og man ser Stangen og det øverste af Lebas' Flag, 
der hænger ud fra Altanen. Altanens Rækværk er 
skjult af Blomster, og Genboens Hus er smykket med 
Egeguirlander og Kranse; — Festons spænder sig 
mellem Husene, over den smalle Gade, og Flagene fra 
l^egge Sider møde. næsten hinanden. 

Eftermiddagssol, straalende Himmel. \ 

Medens Scenen endnu er tom, hører man Summen 
og Fodtrin af en Menneskevrimmel paa Gaden udenfor 
og længere borte, — festlig Larm af en By i Bevægelse, 

der vedvarer under de første Scener og efterhaanden 
taber sig midt i Handlingen, hvor Mørket falder paa. 
Sange høres nu og da, snart nærmere snart fjærnere, 
navnlig Marseillaisen og »La Parisienne« , — ogsaa 
Militærmusik lyder en enkelt Gang langt borte. 



Første Optrin. 

Strax efter at Taeppet er gaaet op, hører man en 
Dør blive aabnet og derefter meget livlige Stemmer i 
Entréen. Døren til denne gaar op, og ind træder: 
Barére og Henriette Lebas, Carnot og Elisa- 
beth Lebas og Philip Lebas, i oprømt Samtale. 
Herrerne have trefarvede Skærf og lignende Slør om 
Hatten, Damerne ere hvidklædte med trefarvede Baand 
og Skærf. — Alle have Blomsterbuketter i Haanden. 

Lebas. 
— Og Robespierres Festtale! — 

Barére. 

Ah! Jeg hørte Laharpe, denne strænge 

Kritiker, Kransenes Uddeler, — jeg hørte ham 

begejstret udbryde, at Robespierre var Frankrigs 

Orpheus. 

Elisabeth Lebas. 

Ja — jeg maa bekende, jeg har altid 

været saare lidt religiøs, — mens vi boede 

sammen i mine Forældres Hus har Robespierre 

undertiden foreholdt mig det, paa sin milde. 

betænksomme Maade. Men idag, da jeg saå 
ham foran hele Folket paa den blomstersmyk- 
kede Talerstol, hvor det blege, skarpe Ansigt 
tegnede sig klart mod den blaa Festhimme), 
da han med et inspireret Udtryk hævede 
Haanden mod denne Himmel, — da bevægede 
der sig noget i mig, og Taareme kom mig 

i Øjet. 

Carnot. 

Naa ja, — men Artillerisalverne var dog 
det bedste. 

Henriette. 

Jeg er endnu halvt døv af dem, de 
var frygtelige. Har de nogen Betydning paa 
Programmet ? 

Barére. 
Vist saa, det er Folkets Hævn over dets 
Fjender, — de ydre og de indre. 

Henriette. 
Bestandig Hævn og Straf — ! — Der 
er mange, som har ventet at der idag skulde 
forkyndes almindelig Amnesti, — at Revolu- 
tionen skulde erklæres for endt og Constitu- 

tionen træde i Kraft, og en straalende Fremtid 
aabne sig mod Fred og Lykke. 

Elisabeth Lebas. 

Ja, jeg lagde Mærke til en Del skuffede 
Miner, da man af Robespierres Tale hørte 
Udbruddet — ''>Imorgen kæmpe vi atter«. — 
Det meste af Talen forsvandt i Rummet, men 
det hørte Alle. 

Bare re. 

Ak ja, der er endnu meget at gøre ! 

Lebas. 

Men det vil blive gjort, — vi arbejder 
i Sikkerhedsudvalget ikke mindre end hos jer. 

Carnot, 

idet han lader sig synke ned i en Stol og tørrer sin 
Pande med Lommetørklædet. 

Ja, det er vist, men idag var det dog 
næsten det strængeste. Saadan en Hede, det 
højeste Væsen sendte os, for ikke at tale om 
det Støv, som det souveraine Folk rejste paa 
Marsmarken! Saa har man det dog bedre til 
daglig i Tuillerierne. 

Elisabeth Lebas. 
Borger Camot minder mig om, at mine 
Gæster trænge til en Forfriskning, — jeg hører 
ogsaa det yngste Frankrig skrige, — undskyld 
en Værtinde og en Moder, (ud.) 

Henriette, samtidig. 

Stakkels Camot! er det hele Deres Fest- 
udbytte ! — 

Barére. 

Du har nu en Gang ikke Sans for sligt, 
— med os er det anderledes, vi Mænd fra 
Syden, fra Pyrenæernes Sol, — mig sætter 
sligt i Fyr og Flamme. Hvilket ophøjet og 
rørende Skue! Naar jeg blot tænker paa det 
Øjeblik, da Robespierre kastede Faklen ind 
i Atheismens og Lasternes Gruppe, og For- 
nuften hævede sig af deres Flammer — r 

C a r n o t. 
— Men meget sværtet. 

Henriette. 
Jeg henreves mest af Slutningen, paa Mars- 
markens Bjærg, da Hymnen tonede, og Jom- 
fruerne kastede Blomster — 

Saint-Just. 2 

Barére. 
— Ah, og Mødrene der løftede de smaa 
Børn ivejret! 

Lebas. 
Og de begejstrede Ynglinge, hvis Kaarder 
velsignedes af de hvidhaarede Oldinge! 

C ar not mumler. 
Og Artillerisalverne faldt ind. 

Fru Lebas kommer ind med Vin og Kager, som 
hun sætter paa Bordet. 

Barére. 
Ja, David har idag overgaaet sig selv! 
Ikke med Pensler — med levende Mennesker 
har han malet et udødeligt Billede i Republik- 
kens Annaler. (Til Fru Lebas.) Og den yngste 
Republikaner, den lille, hvad er det — ? 

Elisabeth Lebas smilende. 
Philip. 

Barére. 
Rigtig — han har Faderens Navn, — han 
vil ogsaa arve hans Patriotisme, hans Heltemod, 
hans republikanske Dyd! Var han i Fest- 
stemning ? 

Elisabeth Lebas. 
Barnet sover. Sandt at sig^e var jeg lidt 
bange for at gaa fra det, jeg giver det natur- 
ligvis selv Bryst. 

Barére. 
Naturligvis! Skulde en republikansk Moder 
forsømme Naturens helligste og yndigste Pligt? 
O, men hvorfor har De ikke forskønnet Festen 
ved at tage det med, — forøget denne hun- 
dredfoldige Gentagelse og Foryngelse af den 
gamle Tros rørende Symbol — denne Flok af 
Madonnaer, der synlig for Alle lod de Smaa 
indsuge Frihedens Aand sammen med Moder- 
mælken under Festhymner og Kanontorden! 

Henriette. 
De udtaler dér, hvad vi selv inderlig har 

ønsket, — men Barnet var for svagt. 

(Baréres Samtale med Damerne fortsættes med 
livlige Gestikulationer under det følgende.) 

Carnot til Lebas. 
Det er smukke Knægte, I har der i Mars- 
skolen; jeg lagde Mærke til dem. 

Lebas. • ^ 

Ikke sandt ! og alle glødende* af. Patrio- 
tisme. * • 

Carnot. 
Hm . . . Brillant marscheret, — stram 
Disciplin . . . Hvor mange er der? 

Lebas. 
Tretusind. 

Carnot. 
Det er godt, at de er under saa paali- 
delig Styrelse som din og Davids — det 
kunde ellers blive tretusind farlige Bajonetter 
i en urolig Time. 

Lebas. 
De vil ofre den sidste Bloddraabe for 
Konventet og dets Udvalg. 

Carnot. 
Meget godt. Men deres Begejstring for 
Robespierre og Saint-Just idag var mig noget 
for stormende. 

Barére. 
Idet jeg hører disse Navne, som idag 

endnu mere end ellers er paa Alles Læber, 

kan jeg ikke modstaa min Trang til at tømme 

mit Glas paa deres Sundhed. Hvor mindes 

man bedre disse store Mænd end i dette Hus, 

hvor deres Billeder pryde Væggen og endnu 

mere Hjærteme! Er Robespierre ikke som en 

Søn i hint beskedne patriotiske Hjem, der har 

sendt en Datter til denne Arne, hvorhen hun 

har forplantet de borgerlige Dyders hellige 

Dd? Har ikke Saint- Just, denne unge Heros, 

Haand i Haand med Lebas, sat Sejren paa 

Dagsordenen ved Rhinen og paa Nordgrænsen? 
(Camot gør en Grimace.) 

Forsynet — det højeste Væsen — denne 
ophøjede og rørende Idé, — denne sande 
demokratiske Idé, — er det ikke dem, der 
har hævdet den mod Girondisternes verdslige 
Vantro og mod Hebertistemes fanatiske Athe- 
isme? Derfor tør jeg ogsaa sige, at denne 
herlige Fest vil staa som en Mærkepæl for de 
sande Princippers Sejr over alle Misvisninger, 
til Hæder for de store Borgere, der har ind- 
stiftet den. 

Maatte de længe, til Forrædernes Fortvivl- 

else og Tyrannernes Skræk, kunne føre os 

frem mod Frihedens ophøjede Maal. 

(Alle støde Glassene sammen; Damerne smile 
begejstrede til hinanden, l^ebas trykker rørt Baréres 
Haand, Carnot suger paa sin Knebelsbart.) 

B a r é r e smigrende til Henriette. 
Hvor straalende var ikke Saint- Just at se, 
han gik som med en Glorie om Panden. 

Henriette forlegen. 
Virkelig — ja min Plads — jeg er noget 

nærsynet. — 

(Barére, der har taget en Pris, byder Henriette, — 
hun afslaar.) 

Barére. 

Tager jeg fejP — jeg synes at De før — 

Henriette forvirret. 
Ja, — men jeg har lagt det af. 

Barére. 

De har gjort Uret! Hvor sandt og fint 
siger ikke Moliére: 

»Tobak ikke blot forfrisker Hjærnen, men 
den leder Sindet til Dyd og befordrer Høflig- 
heden. « 

Det erindrer mig om, at Moliére er Saint- 
Justs Yndlingsdigter. De har fortalt mig, hvor- 
ledes han har forkortet Dem Rejsen til Strass- 
borg ved at læse højt af Moliére. — 

Elisabeth Lebas. 
Han gør det ligesaa smukt, som Robes- 
pierre læser Corneille. — Har De talt med 
Robespierre idag? 

Barére. 
Vi har endogsaa spist Frokost sammen, 
hos Villate, Medlem af Juryen. Han traf 
Robespierre og mig i Lighedssalen og fik os 
til at gaa med op for at se Folket samles 
i Tuillerihaven. Villate bor nemlig i selve 
Florapavillonen. Robespierre nød meget lidt, 
hans Sjæl berusedes ved Synet af den uhyre 
Tilstrømning, ved Glæden der straalede fra 
disse Ansigter, ved Naturens Pragt og Glans. 
»Det er den bedste Del af Menneskeheden . . . 
O, Natur! hvor din Magt er ophøjet og ynde- 
fuld! . . . Hvor Tyrannerne maa skælve ved 
Tanken om denne Fest« — saadanne Udbrud 
var hele han3 Samtale. 

Carnot. 
Hvorfor kom han saa sent? — der var 
megen Misfornøjelse over at han lod Konventet 
vente paa sig . . . Nogle saå en Beregning- 
deri — en Ytring af Despoti. — 

Barére. 

Det trak nogle Minutter ud, fordi han 
vilde hilse paa Medlemmerne af Revolutions- 
Domstolen, der ogsaa havde tilsagt sig hos 
Villate. 

Carnot. 

Hm ! Konventet venter paa Robespierre, 
og Robespierre venter paa Revolutions-Dom- 
merne . . . Der er noget symbolsk i det Fest- 
arrangement ... Men det er nok paa Tide, 
at jeg bryder op. — 

Lebas. 
Har jeg ikke den Ære at se dig i Aften? 
du vil træffe — 

Carnot. 
Umuligt! Mit Arbejde har hobet sig op, 
og jeg har sat Krigsministeren Stævne — den 

Idiot, han er da heller ikke andet end en 
Klods om Benet paa os! 

Barére til Lebas. 
Altsaa vi følges til Jakobinerne, (til Henri- 
ette) hvor meget jeg end beklager ikke at kunne 
drage Fordel af Ensomheden hos Damerne. 

Elisabeth Lebas til Carnot. 
Hvad, paa en saadan Aften — ? 

Carnot. 
Man sejrer ikke med Festprogrammer, 
Borgerinde Lebas, (med et Blik mod Barére) — 
og heller ikke med Klubtaler. 

(Carnot, Barére og Lebas ud.) 

Andet Optrin. 

Elisabeth Lebas og Henriette. 

Henriette 
ivrig idet hun griber Elisabeths Haand. 
'Han kommer altsaa?. 

Elisabeth Lebas omfavner hende. 
Han lovede mig det, (smilende) og jeg 
borger for at han ikke glemmer det. 

Henriette. 
En Glorie om Panden, sagde Barére, — 
men ogsaa en Sky, da han saå mig. O Gud, 
hvor jeg følte mig ulykkelig. 

Elisabeth Lebas. 
Det vil ordne sig, kære Henriette . . . 
Hvilket Øjeblik kan være mere egnet dertil? 
Og hvad er det Hele tilsidst andet end* en 
bristet Traad, hvoraf eders Stolthed har gjort 
en Flænge? 

Henriette. 
Ak, men hans Stolthed, — vil den ikke 
være ubøjelig? 

Elisabeth Lebas. 
For din Stolthed, — ikke for din Kær- 
lighed. 

Henriette farer sammen. 
Bankede det ikke paa Yderdøren? 

Elisabeth Lebas. 
Jo, Susanne gaar derud, — det er sikkert 
ham . . . Lad ikke dette Øjeblik gaa tabt, 
det vender maaske ikke tilbage, (ud tilhøjre.) 

Henriette gaar i stærk Bevægelse hen til Vin- 
duet, hvor hun giver sig til at ordne noget ved Blom- 
sterne. Saint- Just træder ind; hans Dragt er i det 
Hele som de andre Deputeredes men udmærker sig i 
smaa Finheder og Extravagancer ; Guldknapper glimre 
paa den himmelblaa Kjole, hvis uhyre Krave under- 
støtter hans Hoved i en stiv Holdning; det blonde, let 
pudrede Haar dækker Panden og staar frit brusende 
om Hovedet; Ansigtet, med et melankolsk Indesluttet 
Udtryk, er meget ungdommeligt og blødt. 

Han træder tøvende ind, med stolt Forlegenhed. 
Henriette vender sig strax, gaar hen til ham og giver 
ham Haanden, som han modtager med en udsøgt, kold 
Høflighed. 



Tredie Optrin. 

Henriette og Saint-Just. 

Saint-Just. 
Er Borger Lebas tilstede? 

Henriette. 
Min Broder er lige gaaet i Klubben. 

Saint-Just 
med et Forsøg paa at være krænket. 
Ja saa! . . . Jeg maa altsaa have misfor- 
staaet Borgerinde Lebas. 

Henriette. 
Min Svigerinde er i Køkken og Barne- 
kammer — 

Saint-Just 
trækkende sig tilbage. 
Ah — undskyld altsaa — 

Henriette afbrydende. 
Men forresten har du slet ikke misforstaaet 
nogen, — det var Meningen, at du skulde 
komme her nu og træffe mig alene — 

Saint-Just bitter. 
Jeg er gaaet i en Fælde, ser jeg. 

Henriette. 

O Gud, det til mig! . . . Hvor langt vil 
du da, at jeg skal ydmyge mig? Aa, denne 
Stolthed og Egoisme ! . . . Du vidste at det 
var ment saadan, — du glædede dig derover 
— tror du ikke, jeg kan se det inderst i dit 
Øje? — og saa denne kolde Forstillelse — 
denne Spot — 

Saint-Just. 

Henriette ! ikke dette, — nej, nej ! lad 



1. Handling. 3. Optrin. 29 

være — ingen Taarer — det kan jeg ikke 
holde ud. 

Henriette. 
Saa græd selv — hulk — lad den tø op 
i Taarer, denne Iskulde, hvormed du har mødt 
mine Tilnærmelser. Min Broder var med dig 
ved Hæren, han turde ikke tale til dig om 
mig, — næppe om sin egen unge Lykke. 
Jeg sendte et Brev med Udskrift til jer begge, 
du rakte ham det uaabnet og sagde : »Det er 
til dig alene« — da jeg hørte det — 

Saint-Just. 
— Dersom du havde vidst, hvad det 
kostede mig, — ak, hvad alt kostede mig. 
Jeg tog til Nordgrænsen med den ene Tanke 
at falde. Min Smerte var uindskrænket, som 
min Magt. Men en Diktator over to Hære 
maa ikke tænke paa at falde, men paa at 
sejre. Vi sejrede ; min Rejse til Paris var et 
Triumftog — men al Glæde — Glæde ! — 

Henriette. 
Og hvad var der kommen imellem os, 
der skulde være uoverstigeligt? — Det stødte 

dig, at jeg havde vænnet mig til at bruge 

Tobak — 

Saint-Just. 

Aa, den dumme Historie! 

Henriette. 
Det var Begyndelsen, — nu vel, jeg har 
vænnet mig af dermed — 

Saint-Just. 
Du har tilraabt mig, at jeg trods mine 
fine Fornemmelser var god nok til at gaa 
med »Uhyret Danton og de andre Bloddrik- 
kere« — det var dine Ord. 

Henriette. 
Et Vredesudbrud, — kan du da ikke til- 
give? 

Saint-Just. 

Ak, derom er Spørgsmaalet ikke — det 
har jeg forlængst . . . Men det var ikke blot 
et ondt Ord, der kan tilbagekaldes. Du havde 
Sky for mig, — du gyste tilbage for min 
Omfavnelse. 

Henriette med Gru og sagte. 

Jeg havde netop mødt Karren — det var 

første Gang, — og jeg har heller ikke siden 

— Gud ske Lov — 

Saint-Just 
efter en kort Tavshed. 
Er det da mig, der angiver, fængsler, 
og udfører Dommen? — Et System gør det; 
har jeg skabt det? Det er Faren, der har 
skabt det. Som Republikkens Farer hidtil har 
været uhyre, saaledes har den Energi, hvormed 
den har mødt dem, været frygtelig . . . Men 
hvorfor skal det altsammen kastes over paa 
mig? . . . Jeg vil ikke — og mindst overfor 
dig — skyde mig ind under Dantons Kæmpe- 
skygge? jeg vil ikke anklage Gir ond en, fra 
hvem de første Blodlove kom, eller den 
frække Hébert og hans smudsige Bande, hvis 
Forbrydelser jeg afslørede nylig for Konventet. 

Henriette. 
— Det er din største Daad, Antoine! — 
da du lod Rædslen aabne sig og opsluge det 
modbydeligste Giftkryb, som den selv har skabt, 

— da bankede mit Hjærte af Stolthed over dig 

som aldrig før, — da følte jeg at vi maatte 
finde hinanden igen. 

Saint-Just. 
Jeg vil ikke tale om alle hines Andel, — 
men Robespierre og din Broder, har de ikke 
ligesaa strænge Principper som jeg? Hvorfor 
skal alt da falde paa mig? — har du da af- 
skyet din Broder? Hvorfor just paa mig alene? 

Henriette. 
Hvorfor? Fordi jeg elskede dig . . . For- 
staar du da ikke? — Philip og Robespierre 
maa gaa deres egne Veje — hvad angaar de 
mig? deres Ansvar er ikke mit. Mellem Ven- 
ner og Søskende maa enhver handle efter sin 
Overbevisning, og tilsmusker En sin Haand 
under Arbejdet, faar han vaske den selv. Men 
naar det er dig! Kan jeg tilbede, hvor noget 
i mig gyser bort? Jeg vil sige: »min søde 
Elskede« — og ]eg hører hundrede i Fængsel 
raabe »Tyran« og »Profos«. — Selv om de 
er Forbrydere, selv om det er nødvendigt saa- 
ledes, — hvad Forskel gør det for mig, for 
mine Sanser? Selv om du handler ret, — jeg 



^ 

tvivler ikke derom — hvad hjælper det mig? 
— Cæsar forskød sin Hustru, ikke fordi hun 
var skyldig, men fordi end ikke Rygtet maatte 
sætte en Skamplet paa hende — 

Saint- Just heftig. 
Cæsar var en Tyran! 

Henriette. 
Kærligheden er det altid. 

Saint-Just. 

Hvad vil du da? — sige mig, at min Vej 
er for barsk til at Kærligheden kan ledsage 
mig? 

Henriette. 

Nej, nej, jeg vil ikke anklage dig, men 
forsvare mig . . . Jeg vil at du skal forstaa, 
at naar dine Kys kunde skræmmes af lidt 
Tobakslugt, saa kunde mine vel en Tid skræm- 
mes af Blodlugt. 

Saint-Just. 
Hvad siger du? . . . Hvor hæsligt! . . . 
Blod — nej, nej . . . Iskulde talte du før 
om, — ja, det er det . . . For jeg staar paa 

Saint- Just. • 3 

Tinden af »Bjærget«, — dette Bjærg, som er 
selve Patriotismens Højdepunkt. Det ophøjede 
og det frygtelige grænser op til hinanden. 
Højfjældet har sin Gletscher, Konventets Bjærg 
har sin: Rædslen, der sender sine tordnende 
Laviner ned over Frihedens Fjender. Dens 
Kulde omgiver mig som en Atmosfære, derfor 
kan jeg opnaa Rædslens Formaal uden dens 
Midler. Du var i Strassborg under mit Herre- 
dømme, — du véd at der flød intet Blod dér, 
hvor Eulogius Schneider, Gendøbernes repu- 
blikanske Efterkommer, Kapuzineren og Ana- 
kreontikeren, havde udgydt . det i Strømme. 
Du saå ham om Aftenen, da du var kommen, 
holde Indtog med en ung Pige, som han 
havde føjet til sit Harem, — Paradekarosse 
med sex hvide Pragtheste, — Ryttere med 
dragne Sabler; — den næste Morgen saå du 
ham i Gabestokken med Indskriften »For at 
have vanæret Republikken«. — Det var Saint- 
Justs Rædselsherredømme i Strassborg. 

Henriette. 
Jeg saå mere end det, Antoine! Jeg har 

i Strassborg set ^g græde — du som græder 
saa sjælden — af Hanne over en Krænkelse 
af Trosfriheden, jeg har set dig, som ellers er 
saa rolig, ude af dig selv af Forbitrelse over 
et Barns Fængsling. 

Saint-Just. 
Man kan ikke skille Æren at være ret- 
færdig fra Lykken at være følsom. 

Henriette. 
O, hvor ofte har jeg ikke sagt mig selv, 
at du var det sidste og stræbte at være det 
første, — at hvis " du har været uretfærdig mod 
de store, var det af Frygt for ikke at være 
retfærdig nok mod de smaa, — at Haardheden 
og det frygtelige kom fra Omstændighederne, 
fra dine Fjender, fra dine Overdrivere, men 
Heroismen fra dig selv; — hvor tidt har ikke 
ogsaå Elisabeth sagt mig det? Jeg har kæmpet 
med ppiin egen altfor bløde kvindelige Natur — 

Saint-Just 
griber hendes Haand. 
Ak, gør det ikke, Henriette! Hold ikke. 

3* 

dine Taarer tilbage, hvor Lidelsen paakalder 
dem. Vi Mænd er i en frygtelig Tid udsatte 
nok for at forhærdes; — lad ikke ogsaa vore 
Kvinder blive det. 

Henriette. 
Du har Ret, — og det behøves ikke, 
Antoine! — Min Natur kan heller ikke bøje 
sig, eller overvindes, men den kan glemme en 
øjeblikkelig Svaghed, der snarere kom fra Sans- 
erne end fra Fornuften. Din rene Begejstring 
for en evig Retfærdighed, din glødende Kær- 
lighed til Folket, til Menneskeheden, saaledes 
sAn du tror paa den, -^ er det ikke Adkomst 
nok til et Hjærte, der ogsaa selv banker for 
Frihedens hellige Sag? 

Saint-Just omfavner hende. 
Jeg føler det atter banke mod mit — aa, 
nu bliver det Fest! 

Henriette. 

Ja Fest, — Antoine! Derude paa Mars- 

marken under den straalende Himmel, midt 

i et jublende Folk, da alle Patrioternes Sjæle 

syntes at flyde sammen i selve Revolutionens 

Aand, — da svor jeg at intet mer skulde 
skille os. Hvor ophøjet og frygteligt du end 
staar paa Bjærget, jeg vil ikke drage dig ned! 
Jeg vil ikke se Afgrunden, som er saa meget 
dybere under os, men Himlen, som vi er saa 
meget nærmere! Er Luften skarp deroppe, saa 
er den ogsaa ren! Omgives du af Rædslens 
Gletscherkulde, — jeg skal midt i den holde 
dit Hjærte varmt, varmt som det var, da du 
legede paa din Moders Skød 1 

Saint-Just. 
Henriette, — Elskede, — min Brud, -— 

min, niin, — 

Stum Omfavnelse — Kys og Kærtegn — korte, 
afbrudte Udbrud af gensidig Ømhed. Saint-Just knæler 
ned og bedækker hendes Hænder med Kys. 

Henriette 
truer ad ham, vægrer sig leende. 
Saa ridderlig, Antoine de Saint-Just, — 
det passer sig vist ikke blandt os Demokrater! 

Saint-Just. 
Lad mig, — jeg trænger til at knæle for 

det menneskelige, for et smilende Billed af alt 
hvad jeg kæmper saa blodigt for. 

Henriette. 
Antoine, — hvad siger du! — jeg, et 
Billede — 

Saint-Just. 

— af Fremtiden. De gode Kvinder ere 
midt iblandt os som selve Fremtiden, for de 
ere uskyldige i de nærværende Onder ... Er 
det ikke ogsaa dem, der skal undfange den 
i Elskov, nære de spæde Læber af deres eget 
Bryst og lede dens første vaklende Fjed med 
ømme Hænder? Andre kan beruse sig i det 
nærværende, hvile i Nydelse og Vellyst ; — vi 
Kampens og Stormens Mænd, vi nødes til at 
søge Ensomheden, bort fra den omgivende 
Verden og fra os selv, og vi kaster vort 
Anker i Fremtiden. 

Henriette 

synkende ned i en Stol, med Lommetørklædet for 

Øjnene. 

— Ak Fremtiden, et stort og forjættende 

Ord! — Men hvorledes vil den aabne sig 
for os? 

Saint-Just 
lægger Haanden paa hendes Skulder. 
O, tvivl ikke om den. Midt i disse Ruiner, 
hvoraf den skal fremgaa, under dette Rydnings- 
arbejde, som en K^mpeanstrængelse snart vil 
have bragt til Ende, kan vi, som paa denne 
Festdag, faa en Anelse om det tilkommende, 

ligesom et forfriskende Pust af dens Luft. 
(Sætter sig paa Skamlen ved hendes Fod og lægger 
Hovedet i hendes Skød.) Jeg maa ofte tænke paa 
en Dag i Elsas. Du véd, hvor din Broder og 
jeg var overlæssede med Arbejde i Strassborg. 
Jeg dikterede Breve og Dekreter, medens jeg 
spiste, og naar jeg klædte mig paa. En Dag 
skulde vi inspicere Artilleriet i Saverne — 

Henriette. 
Ak, Saverne, — det skønne Saverne! 

Saint-Just. 
Det udbrød vi ogsaa, og derfor indkvar- 
terede vi siden dig og Elisabeth dér. Du 

kender en af de højeste Toppe i de mægtige, 
sammenkædede Bjærge, — en gammel Borg- 
ruin hænger paa en uhyre Klippeblok ud over 
Dalen. Vi steg derop, — det var den første 
Dag vi havde lidt Hvile. Ingen af os talte, 
men vi havde begge den samme Følelse af 
Lykke, medens vi saå ud over Landet. Naturen 
talte sit store stille Sprog til vort Sind, der var 
oprevet og fortumlet af Tidens Kæmpearbejde. 
Smaa Skyer trak deres Skygger hen over de 
violette Bjærgsider ; — dybt nede bredte Landet 
sig som et Tæppe, mønstret af frugtbare Agre 
og Enge, — Strassborg laa midt deri med sine 
takkede Fæstningsværker som en stor Stjærne- 
figur, Rhinen bugtede sig blank mellem Højene, 
— lange, snorlige, hvide Veje krydsedes og løb 
bort i det uendelige, — og rxmdt om i den 
blikstille Solskinsluft steg hvide og rødlige Røg- 
støtter højt i Vejret fra Teglværker og Fabrik- 
ker, som der er mange af; — det var, som 
man kunde tænke sig, at man saå ud over 
et hedensk Land paa en stor Offerdag. 

Ja, netop saaledes synes jeg idag at se 
ud over Fremtiden. Saaledes vil paa Fredens 

Dag Udsigten mod den ny Tid aabne sig fra 
det gamle Herredømmes livløse Ruin! 

Henriette. 
Ja, — Landet, Naturen — dér er Lykken 
. . . Ikke sandt, Antoine, vi vil ikke bo i Paris? 

Saint-Just. 
I Paris — nej Gud fri mig ... Et Asyl 
langt borte fra alle Rødhuer — i en skøn 
Egn, — mellem fredelige Landboere, som vi 
ser meje Kornet og beskære Vinstokken. Det 
vil jeg ogsaa; nogle Morgener Land vil jeg 
have til mit Arbejde og nogle Bøger til min 
Fritid; — Tacitus og Plutarch, Rousseau og 
Moliére — man behøver ikke meget — 

Henriette. 
Dyr maa vi endelig have mange af! 

Saint-Just. 
Ja, — en stor Hund. 

Henriette. 
Men du gaar da ikke paa Jagt! 

Saint-Just. 
Det er en adelig Raahed. Men en vagt- 

som Hund, en stor, stærk Kammerat som 
Robespierres Brount. 

Henriette. 
Og en Hest, Vigtig en køn Hest; det 
klæder dig saa godt at ride, — aa det védv 
du saamænd godt! 

Saint-Just. 
Ja mon vi faar Raad til at holde Hest? 
Et Spand Stude maa vi have og nogle Køer — 

Henriette. 
Ja, som jeg malker. 

Saint-Just. 
Jo vist, du kan nok malke, du I 

Henriette. 
Det lærer jeg. 

Saint-Just. 
Med de Hænder! 

Henriette. 
Hvad fejler de? De er meget stærke, — 
nej lad dem blot være! 



j 

Saint- Just. 
Saa hvide som Bourbonernes Liljer! hvor 
tør du gaa med saadanne Hænder? . . . De 
er ligefrem aristokratiske. 



Henriette. 
Derfor slaa de ogsaa Folketribunen. 

Han slaar legende efter ham, han bider hende 
i Haanden, hun skriger sagte, og slaar igen efter ham, 
— Latter og kælen Munterhed. 

Døren bagved dem ud til Entréen gaar op. I Døren 
staar en Mand af Middelhøjde og. spinkel, i dé Depu- 
teredes Dragt (trefarvet Skærf o. s. v.) men lidt gam- 
meldags, med elegant Kalvekrøs og krusede Manchetter. 
I Haanden har han en Buket af uhyre Størrelse, sam- 
mensat af Komax, Blomster og Frugter. Pet kastanje- 
brune Haar, let pudret, er strøget højt op fra Tindingen 
og bundet parjkagtig i Nakken. Ansigtet er gulig 
blegt og fortrukket i et halvt smerteligt, halvt triumf- 
erende Smil. En "Mhyggelig Nervøsitet viser sig strax 
i den rystende Haand, der holder Buketten, i den 
anden Haand, der farer op og retter paa Brillerne, 
i Trækninger over Ansigtet og i Benene. Ved Siden 
af ham en stor dansk Hund. 

I de Par Sekunder, medens han ubemærket er 
Vidne til den barnlige Kærlighedsscene, kommer der 
noget blidere og naturligere over hans nervøse Smil. 
Han rømmer sig, beskedent, idet han holder Haanden 
for Munden, medens Hunden løber hen til Saint- Just 
og Henriette for at lege. 



AA Saiht-Just. 

Saint- Just. 
Hvad ! Brount ! 

Henriette forlegen. 
Ah, — Borger Robespierre! 



Fjerde Optrin. 

Saint-Just og Henriette. Robespierre. 

Robespierre 
endnu henne ved Døren. 
Nej, nej, bliv siddende, kæreste Venner! 
— bliv! forund mig Nydelsen af dette rørende 
Syn, — det skønneste Festtableau, — hvor 
husvalende for mit mørke Sind! . . . Ære 
være denne ungdommelige Frejdighed, der 
bvgger Rede i det lynslagne Træ og udsaar 

Fremtidssæden ved Vulkanens Fod. dier hen til 
dem med den nervøse Hast, der præger alle hans 
Bevægelser, og griber deres Hænder.) Ak, mine 
Venner! Maatte I have Lykke til denne Pagt, 
som jeg — skal jeg opleve at se den blomstre 
og sætte Frugt i et frit og fredeligt Land? 



j 

Henriette. 
Men Borger Robespierre, — hvorfor taler 
du saa bekymret — saa bevæget — ? 

Saint-Just. 
Paa en Triumfdag som denne — du der 
er Triumfatoren! 

Robespierre forfærdet. 
Hvad siger du? Triumfatoren! — under 
Nedstigningen ad Konventets Bjærg paa Mars- 
marken hørte jeg En kalde mig saaledes bag 
min Ryg, — men han tilføjede, at Vejen var 
kort fra Kapitolium til den tarpeiske Klippe. 

Henriette. 
Min Gud! 

Saint-Just. 
Hvem var den formastelige? 

Robespierre. 
Stemmen var pibende og spæd — det 
var Talliens. 

Saint-Just. 
Tallien, den fordærvede Dreng, der har 
hærjet og myrdet i Strassborg, hvor han fulgte 

efter mig, værre end i en erobret By. Cou- 
thon kaldte ham for en Nero midt i Konventet. 



Henriette. 
Couthon, der skaanede det stormede Lyon, 
havde Ret dertil. 

Robespierre. 
Og hvis Blod har han udøst i Strassborg? 
De Fattiges! De store Skyldige købte sig fri. 
Og for disse Penge levede han som en øster- 
landsk Satrap med sin Elskerinde, en gift 
Kone, Marquise Cabarrus, som har haft Fræk- 
hed nok til at indsende et filantropisk hyklersk 
Forslag til Konventet, hvor hun selv er de 
Syges og Trængendes Skytsaand ! 

Henriette. 
Hendes Skamløshed er ufattelig. At hun 
tør vise sig her ved Festen i græsk Hetære- 
dragt med Jakobinerhue paa sit sorte Spanier- 
indehaar . . . Hun pegede paa mig, og jeg 
hørte hende sige »Saint-Just« — 

Saint-Just. 
Hun havde i Strassborg de Garn ude 
efter mig, som Tallien villig gik i. 

Robespierre. 
O Republik! er det dine Sæder I 

Saint-Just. 
Den Skyldiges Trusel truer ham selv . . . 
Tallien er ikke farlig — 

Robespierre. 
Der var flere Stemmer end hans — det 
var som et skjult Kor. En mumlede »Catilina«, 
en anden hviskede: »Der søges en Brutus«, — 
Vadier talte højt om denne stakkels vanvittige 
Kvinde, »den store Guds-Moder«, der ha.r 
fundet paa at erklære mig for en Messias — 
ifald hun ikke er underkøbt dertil, man lo, 
man jublede, og en hæs Røst, dristigere end 
de andre, brølede »ned med Tyrannen«. 
Denne Røst kendte jeg — jeg saå tilbage, mit 
Blik mødte dette rødskæggede Judasansigt der 
forener Troløshed med Raseri; det var denne 
Mand, der ser ud som om han altid pønsede 

paa et Mord og forfulgtes af Furierne — med 
ét Ord: Bourdon d'Oise. 

Saint-Just. 
Han har været drukken, det er han altid. 

Robespierre. 
Og hvorfor er han det? — Ah, for at 
døve Samvittighedens Røst, for at udviske Bil- 
ledet af de Forbrydelser, hvormed han har 
bedækket sig i Vendée, hvor han i sine Orgier 
med en forrædersk General har myrdet en 
Frivillig, en Patriot, med egen Haand — 

Henriette. 
Er det muligt! 

Saint-Just. 
Ak, naar man aabner Processen mod 
Konventsudsendingene, — hvor faar det Ende? 

Robespierre. 
I Strassborg havde du og Lebas gjort 
Republikken agtet og efterladt eder Patrioter- 
nes Kærlighed; andre Pligter kaldte eder bort, 
eders Efterfølger Tallien har styrtet alt i For- 



13 

tvivlelse og Uorden. I det erobrede Lyon 
havde vor Ven Couthon ved visi Maadehold 
ført de vildledte tilbage og beroliget Sindene. 
CoUot d'Herbois og Fouché, der afløser ham, 
sprænger Byen med Miner og skyder Borgerne 
ned med Kardætscher, saa at de ivrigste og 
mest glødende Patrioter foretrække Catos Død 
fremfor at være Vidner til denne Vederstygge- 
lighed. 

Saint-Just. 
De maa øjeblikkelig kaldes tilbage. 

Henriette til Robespierre. 
Og det gør Fouché, din Svoger? 

Robespierre. 
Aldrig, — min Søster vil ikke ægte denne 
Bøddel. 

Saint-Just. 
Hvorfor har hans afskyelige Ansigt ikke 
advaret hende før, saa havde denne Forbind- 
else ikke frelst ham, da Lovens Sværd ramte 
Hébertisterne, hans Venner. 

Saint-Just. 

Robespierre. 
Ak — hvad siger du dér? Derfor var det 
at han hyklede en Lidenskab, der var mig- 
ufattelig, — for jeg tilstaar, at min Søster 
Charlotte ikke er af de Kvinder, som vækker 
Kærlighed. 

Henriette 
smilende til Saint-Just. 
Jeg indrømmer at jeg aldrig har frygtet 
hende som Medbejlerske, saa var Marquise 
Cabarrus maaske dog farligere. 

Robespierre. 

Derfor — for at komme mig saa nær, at 

mit Blik ikke kunde undersøge ham! Eller — 

hvem véd — maaske i det Haab at tilliste sig 

Hemmeligheder, Familiesladder, hvoraf han 

kunde gøre sig et Vaaben mod mig? O, hvem 

lodder Fordærvelsens Dybder i en forbrydersk 

Sjæl! 

Henriette. 

Og Collot d'Herbois — hvad frelste da 

ham? 

Saint-Just. 

Danton sagde god for ham, og Danton 

var vor store Forbundsfælle i Kampen mod 
Rædslens Overdrivere. 

Robespierre 

der har kastet sig i en Lænestol, taler halvt for sig 
selv — stødvis og uroligt. 

Dantonisterne vare vore Forbundsfæller — 
ja, og de er blevne store ved deres Fjenders 
Fald. De har mistet deres Modvægt; de er 
farlige i en Republik, hvis Frelse bestaar i den 
nøjeste Ligevægt mellem Overdrivelsen, der 
gør den forhadt, og det falske Maadehold, 
der gør den magtesløs. Hébert vilde gøre 
Friheden til en Bakkantinde, og Danton vil 
gøre den til en Hetære. 

Danton og hans ere trætte af Revolutionen, 
de vil indrette sig . . . De har taget den natur- 
lige Stilling at prædike Maadehold . . . Sejrens 
Rus driver dem til Yderligheder; — ved at 
fordre det umulige, hindre de den alvorlige 
Stræben i at opnaa det mulige ... Vi vil 
lade oprette en Comité, der skal undersøge 
Fængslerne for at befri dem, der holdes inde- 
spærrede uden Grund, — strax [styrter Des- 
moulins, Dantons andet Jeg, frem og vil slaa 

4* 

Fængselsportene op paa vid Gab . . . Det er 
at afvæbne sig selv og væbne sine Fjender 
. . . Langt fra at skræmmes og belæres ved 
de Kontra- revolutionæres Bifald og Ros, op- 
muntres hans barnagtige Forfængelighed der- 
ved, — han opbyder alt sit Vid og sin klas- 
siske Lærdom for at lægge Velfærds-Udvalget 
for Had, for at latterliggøre de reneste Patri- 
oter . . . Hvor skal dette ende? 

Henriette haanlig. 
Danton som Mildhedens Apostel! — Og 
var det ikke denne cyniske Tribun, der i sit 
Pøbelsprog kaldte Septembermorderne op fra 
Forstædernes Vinstuer, var det ikke hans Brøl, 
der i Konventet fremmanede det Rædselssystem, 
som I nu arbejder paa at komme ud af? 
Eller hvem anden udslyngede hint: »Lad os 
være frygtelige, lad os drikke Menneskeblod ! « 

Robespierre. 
Sandt, sandt! 

Henriette. 
Og nu vil han lade det hvile paa eders 
Skuldre, — stiller sig i Positur som den milde, 

den medynksfulde, — nej, det er Toppunktet 
af Hykleri ! 

Saint-Just. 

Du tager fejl, — det er Svingning efter 
Øjeblikkets Stemning, Mangel paa faste Prin- 
cipper. 

Robespierre. 

En Mangel, der kan blive en Forbrydelse. 
Danton holdt sin Haand over Hébertisten 
Collot d'Herbois — hvorfor? Fordi Collot er 
en Drikkebroder, der fra sin Skuespillerstand 
har taget al sin Løsagtighed med over i sit 
politiske Liv. Læg Mærke til, at Danton altid 
har omgivet sig med fordærvede Personer af 
alle Farver — fra Kongeligsindede til vanvittige 
Rædselsmænd. Og tro ikke at Dantons Cynisme 
kun er ydre, eller kun pletter hans private Liv, 
— sligt æder sig ind til Kærnen. Har han 
ikke vaklet mellem Partierne, blev han ikke 
Minister i Girondens Velmagtsdage? Ah, — 
naar saå man Dyden komme til Magten og 
Retfærdigheden sætte sig paa en Ministerta- 
bouret? . . . Og hvorfra denne Pragt, der 
omgiver ham? Han anklages for at have faaet 

Penge af Hoflfet, for at have gjort Underslæb 
i sin belgiske Mission . . Dér har vi den 
sande Grund til hans Maadehold! Man raaber 
paa Mildhed, fordi man ikke selv taaler Streng- 
hedens Øje, man beskytter Forræderne, fordi 
man selv har forraadt, og de Fordærvede, 
fordi man selv er fordærvet . . . Om ham 
flokkes disse Prokonsuler, som vender hjem fra 
Provinserne, bedækkede med Bytte og Blod 
og med Befolkningens Forbandelser, — en 
Tallien, en Bourdon, en Rovere, en Fréron 
— — . Fra saadanne Folk, fra Dan tons 
Venner kom idag disse Udbrud af Had, — 
derfra disse Trusler, — denne Spot . . . Spot- 
terens Latter, det er de indre Kvalers Skrig! 
. . . Visselig, det er ikke dem, der kan glæde 
sig, over at Se Folket paakalde Forsynets evige 
Retfærdighed I . . . Det er ikke deres Hjærte, 
der aabner sig for det højeste Væsens altsku- 
ende Øje, som en Blomst mod Solen! . . . 

Robespierre taler ikke længer til de andre, men 
mumler disse Sætninger som en lang Enetale, idet han 
bestandig synker mere sammen i sin Lænestol, — ind- 
til han tier i barsk Grubleri. Mørket er faldet paa. 
Genbohusets Vinduer illumineres og kaster et svagt 

Skær ind i Stuen. Saint-Just ser mørk og tavs ned 
for sig, Henriette klynger sig fast til ham i en ube- 
stemt Angst. Hun farer pludselig bort fra ham ved 
Lyden af mange Stemmer i Entréen. 

Femte Optrin. 

De forrige. Duplay, Fru Duplay, 
Eleonore Duplay, Barére, Billaud- 
Var en ne, Lebas kommer ind fra Entréen og 

efter dem Couthon, der bliver baaren ind af en 
Tjener og sat i en Lænestol ved Siden af Robespierre. 

Snart derefter kommer Elisabeth Lebas ind fra 
højre, fulgt af en Tjenestepige, der stiller en Lampe 
paa Bordet og tænder de Lys, som illuminere Vinduerne. 
Duplay støder paa Saint-Just, som han i det første 
Øjeblik ikke kan kende i Mørket. Han klapper ham 
paa Skuldren med jævn Ligefremhed, vender sig plud- 
selig om, da han hører Henriette hilse paa Eleonore, 
bakker og skraber; da hun rækker ham Haanden, 
griber han den mellem begge sine, slipper den derpaa 
forlegen og hoster. 

Fru Duplay 

opdager Robespierre, hvis blege Ansigt, belyst af en 

mat Straale, hæver sig træt og forvirret, — og styrer 

hen mod hans Lænestol med store Skridt. 

Min Gud, — dér er han jo allerede 
kommen, — dér sidder han, den kære Mand 
. . . Nej bliv siddende, De er træt, kære Maxi- 
milian ! hvis vi havde anet at De hvilede Dem — 

Robespierre med mat Stemme. 
O mine Venner! jeg har eder atter om 
mig! . . . Ogsaa Dem, Eleonore!* 

Eleonore. 
Ak — De er da ikke syg, Borger Robes- 
pierre ? 

Robespierre. 
Syg, — ja kære Frøken, jeg er syg af 
Patriotismens ustanselige, brændende Feber. 

Fru Duplay. 

Den gode Mand, han overanstrænger sig!- 

hver Nat hører jeg ham gaa op og ned i sit 

lille Værelse som Uroen i et Uhr. (Duplay ryster 
bekymret paa Hovedet og trykker Robespierres Haand.) 

Couthon, 
der netop er bleven sat i sin Lænestol. 
Syg, — du som er Statens Læge! 

Barére 
klapper begge kordialt paa Skuldren. 
Og stakkels Couthon, der har haabet, at 

naar han blev baaret til dig idag, skulde du 

sige: »Stat op, tag din Stol og gak«. 

(Couthon ler, Robespierre ser misfornøjet ud, idet 
han hilser paa Barére.) 

Billaud-Var enne 

med hul Gravrøst, idet han pludselig bøjer sig frem 

over Stolen: 

God Aften, Robespierre. 

Robespierre 
farer nervøst sammen. 
Ah, — Billaud, god Aften kære Kollega. 
(Med anstrængt Oprømthed) Naa, det maa jeg 
sige, nu er vi jo snart her det halve Velfærds- 
Udvalg. 

Lebas, 

der under det foregaaende har omfavnet Saint- Just 
og Henriette med straalende Ansigt. 

Ja, hvis Camot ikke havde været optagen 

af Forretninger — 

Robespierre salvelsesfuld. 
Den brave Carnot, altid ved sit Arbejde! 
. . . Men bør man ikke ogsaa sørge for Hvile- 
stunder, da man i en Kreds af Ligesindede 
lader Kræfterne afspænde sig og giver det 
menneskelige sit? . . . (Betydningsfuldt) Jeg vil 



c8 Saint-Just. 

ikke rose den Arbejder, sOm midt under 
Værket trækker sig tilbage i Uvirksomhed og 
Nydelse, og beskylder de flittige for Havesyge. 
(Billaud-Varenne, der urokkelig iagttager Robespierre 
med sit stenalvorlige Ansigt, vexler et hurtigt Blik med 

Barére) . . . Men den Arbejder, som nyder sin 
berettigede Friaften i sin Familjes Skød og 
Vennernes Kreds i en beskeden og sømmelig 
Festlighed, — han synes mig i Sandhed at 

forvalte et Naturens Sakramente. 

Fru Duplay. sukker med himmelvendte Øjne 
og omfavner derpaa sin Datter, Fru Elisabeth Lebas, 
der under det foregaaende er kommen ind og har hilst 
paa flere af Gæsterne. Lampen er bleven sat paa 
Bordet af Pigen. Selskabet grupperer sig, saa at 
Robespierre bliver Midtpunktet, med Couthon til 
den ene Side og Fru Duplay til den anden. 
Borger Duplay, en høj Mand med graat Haar og 
friskt Ansigt, staar bag ved Robespierres Stol og 
bøjer sig frem over dens Ryg, deres yngste Datter 
Eleonore Duplay sidder ved Siden af Moderen og 
har taget sit Haandarbejde frem; naar Robespierre 
taler, ser hun hurtig hen paa ham, men slaar atter 
Øjet bly ned. Bare re underholder Damerne, livlig 
og elegant. Billaud-Varenne, høj, stiv og tilknap- 
pet, staar ved Kaminen og vexler et Par Ord med 
Lebas uden at vende Blikket fra Robespierre. Læn- 
gere tilbage, hen imod Vinduesvæggen, staar Fru Eli- 
sabeth Lebas i en intim Samtale med Saint-Just 
og Henriette, lykkelig over deres Forening. 

Robespierre. 
— Ak, hvor min Sjæl har tørstet efter en 
saadan Time med eder, saa meget mere som 
netop idag dunkle Anelser, visse Tidernes 
Tegn, — Uvejrsskyer paa denne Festhimmels 
Horisont — men lad det være glemt — 

Duplay 
bøjende sig frem over ham. 
Nej, Maximilian, — nedlæg dine Bekym- 
ringer hos os — 

(Madam Duplay griber ængstelig spørgende Robes- 
pierres Haand.) 

Cduthon 
med sin blide Stemme. 
Hvisk det til mig, der ligger op til Meste- 

rens Bryst. 

Robespierre. 

O, mine Venner, I skulle ikke længe se 

mig iblandt eder! 

(Almindelig Bestyrtelse, Spørgsmaal o. s. v.) 

Fru Duplay 
med foldede Hænder. 
Ak, er det ikke som vi lærte i vor Ung- 
dom om Jesus fra Nazareth — 

Duplay. 
— Da han holdt Nadver med sine Disciple ! 

Barére. 
Og hin »første Sansculot« var ogsaa Adop- 
tivsøn af en Snedker, en Tømmermand i al 
Fald — 

Duplay. 
Ja, det er i Sandhed en højst mærkelig 
Omstændighed. 

Billaud-Varenne. 
Men han skal ikke kunne sige: »En af 
eder vil forraade mig.« 

Couthon 
smilende, idet han peger paa sine lamme Ben. 
Jeg vil ikke løbe fra dig i Farens Stund, 
Maximilian ! 

Elisabeth Lebas, 
som har nærmet sig til Eleonore. 
Men hvad er der? hvad fejler du, kære 
Søster ? 

(Eleonore rejser sig med Lommetørklædet for 
Øjnene og gaar sammen med Fru Lebas ind i den 
anden Stue, til hvilken Døren er bleven staaende aaben.) 

Fru Duplay. 
Det kære Barn, det har rystet hende for 
stærkt. 

Robespierre.t 

Min Gud, er jeg Skyld — (rejser sig hurtig 
og iler ind i den anden Stue. ' 

Duplay.' 
Kone, vi maa vogte nidkært over denne 
Mand, alle Forrædernes Dolke er hvæssede 
imod ham. 

Fru Duplay. 
I vort Hus skal de ikke ramme ham. 

Couthon. 
Brave Mennesker! Eders Tag er en For- 
synets Gave til Robespierre. 

(Duplays sætter sig hos Couthon og overvælder 
ham med Samtale.) 

Billaud- Varenne gaar frem og tilbage i For- 
grunden med Hænderne paa Ryggen. Barére nær- 
mer sig ham, idet han lorgnetterer et Skilderi. 

Barére. 
Medens vi er ved Messiasdømmet, Billaud, 
— hvad er det for en Sag med Catherine 
Theot — den store Gudsmoder, som hun kaldes. 

Billaud-Varenne 
trækker Øjenbrynene i Vejret. 
Ah, det er en højst alvorlig Sag, en vidt- 
forgrenet Sammensværgelse. Vor Spion Senar 
har allerede været ved en af disse mystiske 
Forsamlinger. 

Barére. 
Hun erklærer jo Robespierre for Tusind- 
aarsrigets Stifter? 

Billaud-Varenne. 
Det véd jeg ikke. I saa Fald er det 
aabenbart for at skjule kontra-revolutionære 
Hensigter. — 

Barére. 
Hvad gaar da egentlig Mysteriet ud paa? 

Biliaud-Varenne. 
Aa, der er noget med Aabenbaringens 
syv Segl, — og Senar talte ogsaa om tre 
Lænestole, en hvid, en rød og en — 

Barére. 
Blaa, formodentlig. 

Billaud-Varenne. 
Ganske rigtigt — blaa . . . Sig mig 
Barére, hvad mener du om Robespierre i 
Aften? — der er mig noget forunderligt, 
noget gaadefuldt — 

Barére. 
Naar Krokodillen ynksomst græder — 

Billaud-Varenne. 
Hm . . . Robespierre har haft en farlig 
Tilbøjelighed til Mildhed, - hverken han 
eller Saint- Just har aabenhjærtig sluttet sig til 
Rædselspolitikken. Deres Ven Couthon (ser til- 
bage), — du véd hvorledes han i det erobrede 
Lyon spottende omgik Konventets Ødelæggel- 
sesdekret, og at det var nødvendigt at erstatte 
ham med Patrioter af en ubønhørligere Energi 
som Fouché og vor kære Kollega Collot 
d' Herbois — 

Barére. 
Meget rigtigt, — og de skal have udført 
deres Opgave grundigt. 

Billaud-Varenne. 
Jeg har frygtet at Robespierre skulde for- 
binde sig med Dantonisterne, med de maade- 
holdne . . . Men hans Udfald før mod Danton 
— den Arbejder der trak sig tilbage fra 
Værket — ikke sandt, Adressen var ikke til 
at misforstaa? 

Bar ére. 
Ikke for den bedste Vilje. 

Billaud-Varenne. 
Aa, der arbejder store Tanker i Robes- 
pierres Sind! . . . Man maa iagttage ham. 

B a r é r e byder sin Tobaksdaase. 

En Pris til at skærpe Opfattelsesevnen? 

. . . Nys for at iagttage, og iagttag for ikke 

at komme til at »nyse i Sækken.« (Klapper 
muntert leende Billaud paa Skuldren; dennes Ansigt 
smiler ikke, men trækker sig sammen til en Nysning.) 

Dup la y til Couthon. 

— Ja ikke sandt, man kan drive det for 

vidt. Fuldkommen Lighed bliver der alligevel 

ikke. Jeg vil nu for P'xempel sige, at jeg er 

i Lovkyndighed ikke Borger Couthons Lige- 

mand, og naar det kommer an paa — vil jeg 
sige — at lave saadan et Bord, saa er Borger 
Couthon ikke min Ligemand. Naa, det synes 
at være grumme enfoldigt og ligefrem, ikke 
sandt? ... Ja, skulde De nu tro, at dér 
skriver en Mand fra Provinsen til Jakobiner- 
klubben og anklager mig for at have krænket 
Lighedsprincippet, fordi jeg — han tilføjer for 
at vise, hvor skændigt det, netop er af mig at 
krænke Lighedsprincippet, at Frihedens mest 
glødende Forkæmper logerer hos mig — jeg 
har malet paa mit Skilt med store Bogstaver 
— he ! han bemærker udtrykkelig, at det er 
store Bogstaver — har jeg malet: »Duplay, 
Snedkermester« — ja, at sige »mester« er 
slet ikke udhævet paa Skiltet, men det er jo 
det, der havde stukket ham i Øjnene. Nu 
be'r jeg — »Mester«, er jeg ikke ligesaa 
meget Mester nu, som før vi fik Menneske- 
rettighederne? Har jeg ikke ligesaa godt nu 
Svende i mit Brød, og de faar deres gode 
• Kost, Mutter lader det saamænd ikke mangle 
paa noget. 

Saint-Just. 5 

Couthon. 
De kan tro, gode Duplay, det har været 
en Kontra-revolutionær, som under Skin af 
overdreven republikansk Ivfer vil bagvaske de 
bedste Patrioter. ♦ 

Fru Duplay. 
Det er, ved Gud, de selv samme Ord, 
som Robespierre sagde til dig. Mand. 

Duplay. 

Ja, det kan være troligt nok, for — de 
har mange Veje, har de Folk . . . Men, De 
kan tro. Borger Couthon, — ja jeg er ellers 
ikke den, der krammer ud med hvad jeg vil 
kalde mine Embedshemmeligheder, det véd 
Robespierre ogsaa, jeg taler aldrig med hani 
om hvad der gaar for sig ved Domstolen, og 
en Gang, da han saadan løselig spurgte derom 
ved Bordet, saa sagde jeg: Maximilian, jeg 
spørger Dem aldrig om, hvad der foregaar 
i Udvalget — 

Fru Duplay. 

Ja, det ved Gud, det sagde min Mand 
rent ud. 

Duplay. 

Naa, det forstod han jo ogsaa godt, — 
han trykkede tavs min Haand, ja . . Naa 
altsaa, det gør jeg ikke, — men De kan 
ellers tro, at vi lader dem ikke let slippe, 
Juryen lader sig ikke narre, den ser, om jeg 
saa maa sige, lige lukt gennem alle Forklæd- 
ninger . . . Og, hvad det angaar, Fouquier- 
Tinville er ogsaa et Jaem til at gaa dem paa 
Klingen, det kan man ikke sig^ andet, - - de 
skal være lige drevne nok for at slippe fra 
ham. 

Couthon. 

Naa, — der er dog endnu for mange 
Rester tilbage fra den gamle Rettergang, Pro- 
kuratorernes gyldne Dage, altfor mange Krin- 
kelkroge, hvor de Skyldige kan skjule sig, — 
især de store Skyldige — man maa simplificere 
— simplificere — ! 

Duplay. 
Aa jo, det vil jeg heller ikke sige andet . . . 

efter min Erfaring — simplificeres — aa ja . . . 

Robes pi erre kommer ind fra den anden Stue 
med Eleonore, hvem han underholder med en vis 

5* 

ærbødig Fortrolighed, Fru Le bas er kort i Forvejen 
kommen ind igen og taler med Billaud, overfor hvis 
mørke, grundende Væsen hun synlig nok føler Vært- 
indepligt, — Barére har sluttet sig til Saint-Just og 
Henriette, saa at hele Selskabet er samlet i en ny 
Gruppering. 

De Forrige, David, kunstnergenial, med 
udskaaren Skjorte, saa det halve Bryst er blottet, 
vældigt Hoved med strittende Haar, rullende Øjne og 
uformeligt oppustede Kinder. 

Robespierre iler ham imøde. 
David! — hvilken Glæde — idag — lad 
mig omfavne dig — herlige Kunstneraand, — 
du hvis kyndige Pensler har forherliget Revo- 
lutionens store Øjeblikke — fra Boldthus-Eden 
indtil denne Fest — 

David. 
Ti, ti — Robespierre ! Hvor beskæmmet 
staar ikke Kimstneren overfor Handlingens 
store Mand ... O Venner, hvilken Dag for 
Patrioterne — og hvilken Aften! . . . Hvorfor 
blev I ikke længere hos Jakobinerne, der er 
sket noget overordentligt . . . (med vild Hoveren) 

Camille Desmoulins er strøget af Jakobinernes 
Liste. 

(Almindelig Overraskelse, Bevægelse, Glæde og 
Bekymring. Robespierre ser uigennemtrængelig ned 
for sig.) 

Saint- Just. 
Saa har de gode Klubfolk da endelig 
gjort noget nyttigere end at snakke om den 
engelske Regerings Laster. 

Robespierre fornærmet. 
Saalænge de disputerede derom, gjorde 
de ingen Skade, og naar man vil have dem 
til at virke, kan man give dem et andet 
Emne . . . Jeg beklager hvad der er sket, 
skønt jeg ikke helt kan dadle det . . . Det er 
menneskeligt at du glæder dig David, — han 
har angrebet dig stygt — selv din Person, — 
dit Ydre, dit Væsen har han besudlet med sin 
Spot, (David brummer som et vildt Dyr) — Ogsaa 
dig, kære Ven, (til Saint-Just) har hans Pen 
karrikeret, ja der er næppe nogen fremragende 
Patriot, som han ikke i sin Forvildelse har 
angrebet — 

Eleonore. 

Men De forlader ham ikke, Maximilian, 
— I er jo dog gamle Venner, - gamle 
Kampfæller ... I vil jo begge det bedste! 
. . . Det er ikke en Maaned siden, at hans 
yndige Lucille med den lille Horats var oppe 
hos os, — og da De ikke var hjemme, gik vi 
ind i Deres Værelse, og den lille Dreng klat- 
rede op paa Stolen ved Skrivebordet og klap- 
pede i Haanden og raabte: Her sidder Gud- 
fader, Onkel Maximilian! Ak, og nu er de alle 
imod haml 

Fru Duplay, 

Men Barn dog, hvor falder det dig ind 
at blande dig i sligt? Lad Jakobinerne vise 
ham Vintervejen, ligesom vi har gjort, de har 
vel lige saa god Grund. Og at du vil tale 
hans Sag, der har krænket dig — 

Eleonore forlegen, bønlig. 
Moder ! 

Fru Duplay. 
Aa, du har intet at rødme og skamme 
dig over, Eleonore, — hvad kan en ung Pige 



I 

for at hun kommer til at blade i en Bog? 
Men at han spiller dig en Bog i Haanden, der 
bringer dig de afskyligste Billeder for Øje! Og 
det er en gift Mand! Hans »yndige Lucille« 
og »Lolotte« og »Rouleau« og alle hendes 
Kælenavne og alle hendes Kurmagere, Fréron 
og Tallien og General Dillon og hvad de 
hedder — ]o det er vist en rar Redelighed, 
naar man kunde komme til Bunds i den! 

Robespierre. 
Ak ja, — der er intet Hold i ham, hver- 
ken i det ene eller i det andet, det er Ulyk- 
ken. Stakkels Camille, han ødelsegger sig selv! 

Lebas. 
Eller en anden ødelægger ham. 

David. 
Ja, det var et sandt Ord, der lød hos 
Jakobinerne: . . . Haanden er Desmoulins, 
men Røsien er Dantons. 

Barére. 
Og hvad Tak har han derfor! Jeg har 

hørt Danton omtale ham paa den foragteligste 
Maade og beskylde ham for skændige Laster. 

David. 
Den der forraader en Ven, skulde han 
ikke kunne forraade Fædrelandet! 

Billaud- Varenne. 

Saa længe denne Mand er i Konventet, 

har alle Forræderne et Samlingspunkt dér . . . 
(Ligesom forfærdet over sine egne Ord og drevet 
videre, stift stirrende, inspireret og clair-voyant af 

Rædsel.) Jeg vil vove et stort Ord: Republik- 
ken faar ikke Fred, før Danton falder. 

(Stum Forfærdelse med en Følelse af Befrielse 
behersker Ansigterne.) 

Robespierre 

« 

springer op af sin Stol og skriger forfærdet og næsten 

rasende. 

Hvad! fælde Danton! Du vil dræbe de 
mest ansete Patrioter! — Frihedens ældste 

Heroer ! 

Billaud-Var en ne, ser ud som han intet havde 
sagt, men selv havde hørt noget frygteligt. Pause. 
Hvisken i en Kreds hvor Barére staar. 

Fru Duplay. 
Det Uhyre! 

Duplay 
der staar hos Robespierre. 
Hvad er der, Kone? 

Barére til Couthon halvhøjt. 
Jeg har det fra Villate, Jurymedlemmet, 
der selv var med. 

Lebas. 
Og det var hos Desmoulins? 

Barére. 
Ja, i et Selskab for faa Dage siden. (Da 
Alles Opmærksomhed har vendt sig derhen, højrøstet.) 
Altsaa. da En advarede Danton, om at Robes- 
pierre vilde styrte ham — 

Robespierre. 
Hvad ! — hvem har vovet — en saadan 
Bagvaskelse — ! 

Barére. 
Men Danton fæstede ikke sin Lid dertil, 
som du kan høre af hans drøje Svar — 

Robespierre. 
Aa, forskaan os for Dantons Cynismer! 

Barére. 
Denne Gang er det ikke værre, end at 
Damerne kan høre det. Danton svarede: der- 
som jeg troede, at Robespierre tænkte paa 
noget saadant, vilde jeg æde hans Indvolde. 

(Indignation og Forfærdelse; Robespierres Ansigt 
fortrækker sig.) 

Robespierre 
pludselig til Barére. 
Villate, sagde du. Jeg tog imod hans 
Indbydelse imbrges af Høflighed, skønt han 
altid har været mig imod.. . . Man har senere 
advaret mig imod hans Selskab, anklaget ham 
haardt — 

Barére. 
Han viser dog megen Iver i sin — 

Robespierre. 
I den Stilling, som du har skaffet ham. 

Couthon. 
Han skal have rost sig af aldrig at have 
frifundet nogen. 

« 

Robespierre. 
Hvad ikke en eneste Uskyldig — I 

Fru Duplay. 
Og Marat har været for Domstolen! 

Barére. 
Det var før hans Tid, Borgerinde. 

Lebas til Duplay. 
Er det sandt, at han forleden, da det trak 
længe ud, saå paa sit Uhr og sagde til Præsi- 
denten: De Anklagede er dobbelt anklagede, 

siden de sammensværger sig mod min Mave? 
(Indignationsudbrud, især fra Damerne.) 

Duplay. 
Ja, hvis jeg ikke havde gjort mig det til 
Princip, aldrig at tale om, hvad der foregaar 
ved Domstolen — 

Saint- Just som for at afslutte. 
Jeg har Ex-Præsten Villate opskrevet. 

Robespierre 
i Begyndelsen rolig, efterhaanden ildfuldere. 
Det gør mig ondt for dig Barére, at du 
har kastet din Gunst paa en Uværdig. Det 

kan hændes os alle. Men vi maa give Agt, 
sligt bør ikke kunne finde Sted. Skal Lasten 
sidde til Doms, hvor Dyden kan slæbes for 
Retten? . . . Jeg mener ikke, at Friheden 
strax kan gøre det hele Folk dydigt. Dyden 
har altid været i Mindretal paa Jorden. 
Men vi maa med Diogenes-Lygter opsøge de 
gode Borgere, at de kan forvalte Frihedens 
Herredømme, vi maa bekæmpe de Lastefulde, 
og mest den Last der har hævet sig til selve 
Statens Raad, — bekæmpe den ubønhørlig 
med den Strænghed, som ved Dyd har 
erhvervet Ret til at straffe Forbrydel- 
sen . , . Lovens Sværd har hidtil alt for 
meget ramt de smaa Forbrydere og gyst til- 
bage for de store, der ere saa meget farligere, 
som de give Fordærvelsen en vis Glans, og 
saa meget fordømmeligere, som Nationen har 
vist dem Tillid. Maatte med denne Dag, da 
det republikanske Folk har hævet sig mod det 
guddommelige i en rørende og ophøjet Andagt, 
en visHellighed indtræde i Retfærdig- 
hedens Raad. (Han siger disse Ord raed frygtelig 
Begejstring, idet han rejser sig.) 

Det er umuligt, at vi ikke skulde falde, 
naar vi erklære Lasten Krig! . . . Lad da 
vore Fjender ile til Skafottet ad For- 
brydelsernes Vej, og vi ad Dydens! Vi 
vil efterlade Republikken ren og pur, til Patri- 
oterne, til de dydige Borgere, til de Ube- 

stikkelige! 

Mændene følge denne Tale med en alvorlig 
Begejstring, der dog hos Bare re antager en affekteret 
Karakter, medens den ho Billaud viser sig som en 
iagttagende Samstemmen. Damerne ere mer eller 
mindre betagne, "Fru Duplay indtil det daane-færdige, 
Eleonore overvældet af øm Bekymring. 

Under denne Tale har man hørt Sang langt borte 
fra af mange Mennesker, den har nærmet sig mer og 
mer, indtil man kan skelne Marseillaisen ; nu lyder 
den pludselig stærkt og nær, som om en hindrende 
Mur var revet ned. I Genbohusets Vinduer viser sig 
Ansigter, som kigger ned ad Gaden. — I Sangen 
blander sig Lyden af mange Menneskers Fodtrin. — 

David. 
Frihedshymnen ! hør! — Det er Folket 
der tager mod vort Løfte! 

Henriette ved Vinduet. 
Hvad er det? — Fakler, se! 

Barére ude paa Altanen. 

Et Stort Fakkeltog — prægtigt! Det er 

allerede drejet her ind i Gaden. ,Man hører 
Raabet: Leve Jakobinerne.) 

David. 
Det er Jakobinerne, — Maximilian ! — 
De har sikkert hørt, at du var her hos Lebas — 

Barére, der kommer ind. 
Og da Profeten idag ikke vilde komme 
til Bjærget, er Bjærget kommet til Profeten. 

Robespierre. 
Et Fakkeltog til mig — men jeg forstaar 
ikke — ! 

« 

Sangen hører op, Fodtrinene vedblive ; Fakkelrøg, 
rødlig belyst af Flammerne, stiger op forbi Vinduerne 
og skjuler til Dels Genbohuset. Stærke Raab »leve 
Robespierre«, — der ikke vil faa Ende. Saint-Just 
og Lebas tilskynder Robespierre til at gaa ud. Duplay 
ruller Couthons Lænestol hen til Altandøren > der høres 
ogsaa Raabene »leve Saint-Just« og »leve Couthon« og 
»leve Dydens Triumvirat« ) Henriette og Eleonore 
omfavne hinanden i stærk Bevægelse. Barére og 
Billaud ere i Forgrunden. 

Barére til Billaud. 
Hm — mon ikke Dydens Herredømme 

kan blive endnu haardere for os stakkels 
Skrøbelige af Kød og Blod, end Kongernes — 
der forresten ogsaa altid har været i Mindretal. 

Billaud- Vare nne. 
Pas paa! han gaar dog mod Danton. 

Barére. 
Saa meget desto bedre . . . Men hys! 
Oraklet taler. 

Robespierre er gaaet ud paa Altanen. Raabene 
ere hørt op. De første Sætninger af Robespierres Tale 
ere allerede udtalte og gaaet tabt, fordi der endnu 
ikke er kommen fuldstændig Stilhed i Stuen. — 

Robespierre til Jakobinerne. 

— — maa det ikke fylde min Sjæl ^ed 
Stolthed og Glæde? — Men det er min Pligt 
Medborgere at advare eder for den Fare at 
gøre Nogen til Genstand for Kultus, at knytte 
sin Begejstring til Frihedsmændene og ikke til 
Friheden alene. 

Borgere! da jeg idag i Spidsen for Kon- 
ventet, der havde valgt mig til Præsident, for- 
lod hint Blomsterbjærg paa Marsmarken, da 
hørte jeg Udbrud af Mistro, ja af Trusler 

imod mig. (Han gør en Pause, — mumlende og 
raabende Forbitrelse fra Tilhørerne; derpaa med blid 
Stemme:) Ak, ikke saaledes Venner, — vredes 
ikke! Jeg maatte være mer end et Menneske, 
hvis ikke Smerte, ja Harme var bleven vakt 
hos mig i Øjeblikket, og mest maatte det 
krænke mig, at hine Røster kom fra en For- 
samling, til hvis Røgt Frihedens Alter er betroet. 
(Raab: Hvem er Forræderne — nævn dem.) Men 
hvis der iblandt dem ogsaa var vildledte Patri- 
oter, som i min Person har set en Fare for 
Friheden (Raab: nej, nej! ... Du er dens Bolværk! 
. . . Dine Fjender ere Frihedens!) — hvis det er 
saa, da skal det være mig et glædeligt Vidnes- 
byrd om, at Folkets Kritik vaager over dets 
Repræsentanter og ikke blændes ved Glansen 
af et Navn eller ved nogen Glorie af Folke- 
gunst. 

Denne Mistillid, som for Friheden er hvad 
Skinsyge er for Elskoven, — jeg vil holde den 
vaagen, saalænge jeg har en Stemme at vække 
den med, skulde den end kaste sig over mig 
selv, ligesom en vagtsom Hund, der i Mørket 
tager fejl af Tyven og af den trofaste Tjener 

. . . Derfor siger jeg eder: Lad Ingen blive 
en Afgud, — taaler ikke at Nogen skaber sig 
et Privilegium, som om han skulde være urør- 
lig, som om Friheden skulde falde med ham. 
Dog hvorfor siger jeg dette til eder? Har 
I ikke selv i Aftes givet et stort Exempel paa, 
hvorledes et Navn, der var Patrioterne kært, 
kan blive Friheden forhadt (stormende Bifald) — 
ja, har I ikke længst erkendt Vildfarelsen af 
eders Menneskedyrkelse i Mirabeau, — i Pétion, 

— i Hébert 

(Han siger »Hébert« med en Betoning, som om 
han vilde fortsætte Rækken, og holder ^pludselig inde ; 
en Stemme nedenunder, der ikke synes at kunne standse 
Farten, raaber »Danton«, flere bifalde, enkelte hysse; 

— indenfor i Stuen vexles betydningsfulde Blikke, 
Billaud gnider sig i Hænderne.) 

Lad da Ingen danne en Undtagelse! 
Heller end at jeg skulde være hævet over 
Anklage, vil jeg lade en uretfærdig Dom 
iskænke mig Skarntydesaften. Se, Sokrates 
kan dø, men Filosofien lever! 

Derfor, o Medborgere, — rækker mig 
Giftbægeret, — og med en Skaal for den Fri- 

Saint-Just. 6 



82 Saint-Just. 

hed, i Kraft af hvilken I række mig det, vil 
jeg tømme det! 

David, 

vild, idet han styrter ud paa Altanen og kaster sig om 

Halsen paa Robespierre. 

Jeg vil tømme det med dig, Robespierre ! 

Stormende Raab: 
Vi — vi alle — Jakobinerne vil tømme 
det med dig! 

Barére i Forgrunden. 
Velbekomme I 

(Tæppet falder under tumultuarisk Begejstring.) 



Anden Handling. 



Et Kabinet i Velfærds-Udvalgets Lokale i Tuillerierne. 

Første Optrin. 

Carnot og (strax efter) Barére. 

Carnot 

med en Portefeuille under Armen river en Dør op og 
ser ind ; stamper forbitret i Gulvet, farer tværs gennem 
Værelset, river Døren op ud til Korridoren og raaber 

af aUe Kræfter. 

Dubois! . . . Na ville! har da Fanden 
taget dem med Hud og Haar? 

Barére 
kommer ind ad den første Dør. 

Hvad er der, kære Kollega, — jeg synes 

du raabte paa dine Sekretærer? 

6* 

Carnot. 
Ja, jeg begriber ikke, de plejer at være 
Punktligheden selv. 

Barére. 
Men de er jo arresterede. 

Carnot. 
Hvad ! arres — 

Barére. 
Men tænk dig dog om. Jeg saå Ordren 
imorges, — den var undertegnet af dig selv 
og — jeg husker ikke — Robespierre. 

Carnot. 

For Fanden ! jeg underskrev en hel Bunke, 
da jeg var her igaar Aftes alene med Robes- 
pierre og Saint-Just, — jeg har minsæl ikke 
Tid til at se alting igennem . . . Men jeg vil 
ikke taale dette Tyranni — de maa øjeblikke- 
lig løslades — ! 

Barére. 

Hm, — ja, det er en vanskelig Historie; 
de skal i høj Grad have misbrugt deres Karak- 
ter som Velfærdsudvalgets Agenter, — have 

truet fredelige Borgere med Guillotinen, — 
Robespierre var meget indigneret — 

Carnot. 
Han kan gaa Pokker i Vold med sin 
Indignation! Hvad kan det nytte, at jeg faar 
et Par brave Dumrianer. De var inde i alt, 
de kunde finde alle Lister og Registre ligesaa 
let, som du finder din T^^^^^^^s^* Og 
netop nul der mangler — hvad mangler der 
ikke? Bajonetter ved Rhinarméen og Strømper 
i Belgien — 

Barére smilende. 
Det sidste er vist en overdreven Sanscu- 
lotisme I 

Carnot. 
Jeg kan dog, Gud hjælpe mig! ikke sende 
dem Principper til Geværerne og Dyder til 
Fødderne ! 

Barére. 
Unægtelig . . . Men der er et Universal- 
middel, som du kan sende Nordarméen. 

Carnot. 

Saa? 

Barére. 

Du har sagt mig, at de forlangte Saint- 
Just? 

Carnot. 

Naa det manglede blot! Som om vi ikke 
havde det broget nok med de sædvanlige 
Konventsudsendinge , der skændes om Sejr- 
en og krydser vore Operationsplaner ! . . . 
Men en Udsending af Velfærds-Comitéen, og 
ovenikøbet en Herskematur som Saint-Just, — 
skal saadan et Enevolds-Uhyre slippes ud paa 
Valpladsen, saa opgiver jeg at organisere Sejren. 

Barére. 
Og er han dig aldrig i Vejen her? . . . 
Bøjer han sig altid saadan som jeg — og 
Billaud- Var enne — for din Sagkundskab, for 
dit militære Geni? . . . Kritiserer han ikke 
dine Planer, dine Ordrer — ? 

Carnot brummende. 
Den Civilist! . . . 

Barére. 
Du vil indrømme mig, at han og Robes- 

pierre ved Vægten af deres uhyre Anseelse 
udøve et Tryk paa Comitéen, at de sammen 
med deres svorne Mand Couthon danner et 
Slags Triumvirat, et aandeligt Diktatur — 

C a r n o t. 
Ja, det er saamænd et sandt Ord, — de 
vil spille Herrer her, jo! De forstaar alt, over- 
ser alt fra Filosofiens og Moralens Højder, og 
vi, der har vort bestemte Omraade, hvor vi 
virkelig véd noget, — Robert Lindet og Prieur 
og — naturligvis ogsaa du, — aa, vi er simple 
Arbejdere, Lastdyr, som de benytter — 

Barére. 
Netop — og naar nu Danton falder, vil 
de være uden Medbejlere i den store Folke- 
gunst — ^ 

C ar not. 
Altsaa, Danton falder? 

Barére. 
Naar blot Saint-Just beslutter sig til at 
rejse Anklagen; Robespierre selv vil ikke, og 
der er vel næppe nogen anden, som tør paa- 

tage sig det. Du kan ikke nægte, at Dantoas 
Fald er nødvendigt for Republikkens Styrke. 

Carnot. 
Naa, " Danton har alle sine Dage været 
, en snavs Karl, — og nu er han ovenikøbet 
bleven doven. Her slider vi i det, saa vi kun 
faar et Par Timers Søvn i Døgnet, og han 
tror, det er Tid til at lægge sig paa Landet 
og holde Hvedebrødsdage . . . Forresten blander 
jeg mig aldrig i det Partivrøvl, — jeg har Gud 
døde mig ikke Tid. Naar man har fjorten 
Arméer at dirigere, saa kan du da ,for Pokker 
begribe, at man ikke kan følge, hvad der 
diskes op med i Klubber og Aviser — og 
heller ikke til at snakke sin Tid bort, — jeg 
maa til mit Bureau — 

•Barére 
holdende ham i Knaphullet. 
Men, ikke sandt? under disse Omstændig- 
heder vilde en Fjæmelse af Saint-Just — — 

Carnot rivende sig løs. 
Ja, ja, — jeg skal tænke over det — 
men jeg har minsæl — 

Bare re følgende efter. 
Man viser ham endogsaa en Ære — og 
hvem véd, hvad der hændes i Løbegravene — 
den unge Mand er dumdristig — — (begge ud.) 



Andet Optrin. 
Saint-Just og Henriette. 

Saint-Just 

kigger ind fra Korridoren og lukker derpaa Døren 
helt op for Henriette, der træder ind, lidt forvirret og 

undselig. 

Et Lam midt i Løvehulen! — er der 

hændet noget, kæreste? 

Henriette. 
Jeg — tilgiv — maaske er det ikke pas- 
sende — jeg var paa Konventets Tribune med 
Elisabeth, og saa kom Philip til os og sagde, 
at du vistnok vilde foreslaa Dantons Fængs- 
ling for de forenede Udvalg og rejse Anklagen 
mod Partiet i Konventet . . . Saa kunde jeg 
ikke — der var jo kun et Galleri imellem 
os — — . Er det sandt? 

Saint-Just. 
Hvis jeg beslutter mig, kan jeg . . . For- 
færder denne Tanke dig? 

Henriette. 
Nej, nej — tvertimod, paa en vis Maade 
begejstrer den mig — det vil sige — Philip 
paastaar, at der ingen Tvivl mere kan være. 

Saint-Just. 
Danton har ladet sig bestikke af Hoffet 
og begaaet Underslæb ved sin Mission i Bel- 
gien. (Han lægger en Mappe, som han har haft under 

Armen, fra sig paa Bordet.) 

/ 

Henriette. 
Det Uhyre! — har jeg ikke altid sagt, at 
han var bundfordærvet . . . Hvor har det ikke 
skaaret mig i Hjærtet, naar jeg hørte eder 
kaldes Venner. 

Saint-Just. 
Venner, nu — det vel ikke, — skønt der 
har været Øjeblikke, da jeg har beundret ham, 
og Timer, da vi har været lystige sammen. 

Henriette. 
Aa, ja! da han har forsøgt at forføre dig 
til sit afskyelige Levned. 

Saint-Just. 
Naa, han gjorde sig gærne lidt lystig over 
min Afholdenhed. Vi er forskellige Naturer. 
Venner — nej! men Fjender? Jeg kan ikke 
blive enig med mig selv. 

Henriette. 
Jeg ventede at finde dig besluttet, opfyldt 
af det store, det heroiske ved en saa farefuld 
Handling. 

Saint-Just. 
Det er vel heroisk at fælde en Heros, — 
men det er ofte til Glæde for Pygmæerne. 

Henriette. 
Hvorfor ser du paa andet end paa Ret- 
færdigheden, Antoine? Hvilken Ret har eders 
ubøjelige Strænghed, naar den gyser tilbage 
her? . . . Tænk paa alle Revolutionens ulykke- 
lige Ofie, — Folk som ved Fødsel og For- 
domme var bundne til det Gamle, — hvor 

megen Undskyldning har de ikke fremfor haml 
Hvorledes vil du en Gang møde deres Klager 
for den Højestes Trone, naar du træder frem 
for den, Haand i Ha and med denne Forbryder, 
som I har skaanet? 

Saint-Just. 

Jeg har selv tænkt dette. Men det gæl- 
der først og fremmest om Republikkens Vel- 
færd . . . Det er farligt for den at Danton 
lever, det er maaske endnu farligere at han 
falder. 

Henriette. 

Var det ikke fuldt saa farligt, da I første 
Gang lagde Haand paa Bjærget, — raabte 
ikke mange, at det var Selvmord? . . . Og 
dog betænkte du dig ikke paa at fælde Héber- 
tis terne. 

Saint-Just. 

Den der ikke træder sin Karrikatur ned, 
bliver traadt ned af sin Karrikatur. 

Henriette. 
Og du frygter ikke for at trædes ned af 
Danton ? 

Saint-Just. 

Danton er ikke mit Vrængbillede, — han 

er nait Modbillede . . . Han er en anden Side 

af Revolutionen, — som jeg ikke ynder, men 

sona har været nødvendig til dens Livskraft og 

maaske er det endnu . . . Legemet behøver 

andre Organer end Hjæme og Hjærte . . . 

Jeg siger det uvillig, — helst saå jeg ham og 

hans Væsen bortskaaret ... Men der er værre 

Kræfter i Røre; det kan komme til en Kamp, 

hvor han vilde have staaet paa vor Side, og 

hvor vi bukker under, fordi hans Lunger, der 

var Frihedsflammens Blæsebælg, er stumme i 

den Grav, hvor vi har lagt dem 

Henriette. 
Nej, nej — ! I trænger ikke tii at støttes 
af Danton, aldrig vil jeg tro det . . . Saint- 
Just og Robespierre! Om nogle Fortvivlede 
vovede at angribe disse store Navne i Konven- 
tet, — vilde Folket taale, at der krummedes 
et Haar paa eders Hoved? 

Saint-Just. 
Du kender ikke Folket, — det er nu 

som for nittenhundred Aar siden: — Idag er 
Jesus Profet og Frelser, — imorgen værre end. 
Barrabas. 

Henriette. 
Men lempede han derfor sin Forkyndelse, 
sluttede han sig derfor til Folkepartiet, der 
raabte paa en jordisk Messias, en tinielig 
Konge? Vidste han ikke, at om han selv blev 
korsfæstet mellem Røvere, vilde Forsynet bevare 
hans Værk for Menneskeheden, som det befri- 
ede? . . . Ak du har mistet den faste Tro og 
Tillid til Frihedens Sag, uden hvilken man 
ijike sejrer i en saadan Kamp — du gaar paa 
Akkord, — du slaar af paa hvad du vil — 

Saint-Just. 
Jeg har været mellem Partierne. 

Henriette. 
Den som er uden Parti, har Menneske- 
hedens Parti. 

Saint-Just 
griber hendes Haand. 
Henriette 1 du begejstrer mig ! 

Henriette. 
Se da ikke ud i Partierne, — se ind i 
dig selv, — find din Vilje i dine Drømme 
. . . Hvorledes ser den ud, den Frihed, du 
har drømt dig, — som du tilbeder i dit Løn- 
kammer, — dette, som vi hin Festdag følte 
os saa nær? Betragt dens Billede i din Sjæl 
— er det Dantons hæslige Træk? Lyt til dens 
Stemme i dit Bryst, — er det hans hæse Brøl? 

Saint-Just. 
Du véd bedst, hvis Træk, hvis Røst det er. 

Henriette. 
Antoine, — vær dig selv tro! — 

Saint-Just. 
Dig, — . dig vil jeg være tro . . . Jeg 
vakler ikke længer . . . Lad os da heller 
udsætte os for at dø af en Aareladning, end 
for at sygne med fordærvet Blod . . . Stenen 
og Sl)mgen er i min Haand: laften fælder 

David Goliath. 

Henriette omfavner ham heftig. De gaar ud sam- 
men efter nogle hviskende Udbrud og en sidste Om- 

favnelse ved Døren. Døren bliver staaende aaben til 
Korridoren. Man hører Robespierres Stemme, der 
hilser paa Henriette. — 

Robespierre og (strax efter) Saint-Just. 

Robespierre 

kommer ilfærdig ind, lukker Døren op i Baggrunds- 
væggen og siger ud i Forværelset. 

Har Borger Fouquier-Tinville ikke været 

her? 

En Tjener 
i Forværelset nærmer sig bukkende. 
Nej, Borger Robespierre . . . Men saa 
snart han kommer — 

Robespierre. 

Godt . . . Ingen anden behøver at meldes. 

Lukker Døren i med en febrilsk Hurtighed og 
vender sig; i det samme kommer Saint-Just ind 
igen. 

Saint-Just, jeg maa dadle en saadan Ufor- 
sigtighed. I Udvalgets Værelser bør vi ikke 
modtage Damebesøg. 

Saint-Just. 
Jeg haaber ikke, at du tvivler om, at 
dette Besøgs Karakter — 

Robespierre. 
Jeg tvivler ikke. Men det er ikke nok at 
vi er ulastelige, vi tnaa ogsaa synes at være 
det . . . Men nok herom! — (Pegende paa 
Bordet, hvor Mappen ligger:) Du har undersøgt 
Papirerne og laest mine henkastede Erindringer 
om Dantons Færd, som du jo selv ikke altid 
har kunnet være Vidne til — ? 

Saint-Just. 
Jeg er rede. 

Robespierre. 
Rede? — altsaa du vil — 

Saint-Just. 
Jeg vil rejse Anklagen — iaften, naar 
Udvalgene træder sammen, — (med en let Ironi) 
— og jeg antager ikke, at du vil fare op som 
en Rasende og raabe, at man mistænkeliggør 
de bedste Patrioter. 

Saint-Just. 7 

Robespierre. 

Billaud var overilet — hvem kunde den 
Gang — — . Men det er blevet nødvendigt, 
— du har Ret, — Danton kan ikke skaanes. 
Du er mit Vidne, hvor modstræbende jeg 
overlod ham til hans Skæbne. Men hvorledes 
skulde jeg gøre andet, naar jeg . indsaå at 
Retfærdigheden krævede dette Offer? . . . Sig 
mig, — dette Brev fra Øvrigheden i Bethune, 
om de belgiske Fragtvogne adresserede til 
Danton — ? 

Saint- Just. 

Jeg var i det paagældende Kontor, men 
fandt kun Brevets Nummer og Dato i Proto- 
kollen. Sekretæren siger, at Danton har været 
der forleden og faaet Brevet udleveret under 
Foregivende af at ville vise de til Forsvars- 
udvalgets Præsident. Denne havde imidlertid- 
ikke set Brevet, men han har været godtroende 
nok til at give Danton et Pas for Vognene. 

Robespierre. 
Han har vel ladet sig bestikke, — eller 
er en. Medskyldig . . . Danton har altid for- 

staaet at have sine Venner ved Magten! . . . 
Brevet er aabenbart vigtigt, — maaske vil det 
findes i hans Papirer ... Hm! Hvad angaar 
Desmoulins — 

Saint-Just. 
Den medskyldige Tjener maa dele Skæbne 
med Herren — 

Robespierre. 
Camille er mere vildledt end skyldig. 
Tallien og Bourdon d'Oise er Forbrydere. 
Hvis de ikke havde saamange Venner i Udval- 
get, skulde det lykkes mig at sætte et af deres 
Navne i Stedet for Camilles. 

Saint-Just. 
Jeg havde intet imod at de andre gjorde 
Følge, men hvorledes skulde man lade være 
at anklage den, der har gjort sig til Ordfører? 
Forresten, — det er umuligt at knuse en Drage 
saa fuldstændig, at ikke Halen i det mindste 
bliver tilbage, — og der er snart saa mange 
»Haler« i Konventet, at de kan slynge sig 
sammen og kvæle os — ; men Skorpionsbrodden 
lader man ikke blive siddende. 

7* 

Robespierre. 
Du har vel Ret, det er vistnok nødven- 
digt at anklage ham, — og Domstolen kan jo 
frifinde ham. 

Saint- Just. 
Du venter dens Anklager, Fouquier-Tin- 
ville ? 

Robespierre. 
Ja, — Processen vil tage flere Dage, — 
de maa forberedes paa at andre Sager kom- 
mer til at hvile. 

Saint-Just tager Mpppen. 
Altsaa, — jeg gaar for at gøre mig færdig. 

Tjeneren 
kommer fra Forværelset. 
Et Brev til Borger Robespierre — og et 
til Borger Saint-Just. (ud.) 

Saint-Just. 
Carnots Segl! (aabner Brevet) »Borger, Col- 
lega! Hæren i Belgien trænger til den Energi, 
som Erfaringen har vist, at din Nærværelse 
indgyder Republikkens Generaler og Soldater. 
Overfor et saadant Krav opgiver dine Colleger 

deres eget; ombyt Tuillerierne, hvor du er 
gavnlig, med Lejren, hvor du er uundværlig. 
Der maa sejres. — Carnot, Robert Lindet, 
Prieur.« — 

Robespierre. 
Hvad? de sender dig bortl 

Saint-Just. 
Det overrasker mig, — endnu igaar havde 
jeg et Sammenstød med Carnot — 

Robespierre. 
De vil isolere mig, og dig ryddede de 
helst af Vejen. Disse smigrende Ord i en 
lakonisk Stil — som de har lært af dine 
Bulletiner — er det ikke et Uriasbrev til dit 
Mod? de véd, at du vil ikke skaane dig. 
O, al denne Falskhed, der omgiver os! 

Saint-Just. 
»Der skal sejres« — ja, — og vi vil 
blive dobbelt stærke ved Sejren. 

Robespierre 

idet han aabner sit Brev. 

Tag i al Fald ikke Lebas med dig denne 

Gang — jeg maa have ham og David i Sik- 
kerheds Udvalget, hvor de næsten alle hader 
mig, — især Vadier, den Straamand, fordi jeg 
har frelst hans Liv, — og Lavicomterie med sin 
tilkøbte Adel og onde Samvittighed, der siger 
ham at han kun lever af Naade, — og det gamle 
Vrøvlehoved fru Elsas, Ruhl, — som desuden 

er en Ven af Danton (medens han skødes- 
løst giver, disse Karakteristikker har han gennemløbet 
Brevet; han lader det nu synke, krammende det 
Haanden, og støtter sig til Bordet med et lidende 

Udtryk.) 

Saint-Just. 
Hvad er der — hvad fejler du — Brevet — 

Robespierre. 
Fra Ludlle Desmoulinsl — Hun har hørt, 
at jeg har lukket min Dør for ham. Hun 
besværger mig ved vort gamle Venskab, frem- 
maner Erindringen om deres Bryllupsdag — 
Billedet af den lille Horace, — ak, er det 
ikke ogsaa min Eleonores Stemme! — »At 
fælde ham, er at dræbe mig«, skriver hunl 
. . . Det sønderslider min Sjæl — ! 

Saint-Just. 
Maximilian, — vær fast. 

Robespierre nervøs. 
Hvem gaar dér ude i Forstuen? Er det 
Fouquier-Tinviile ? 

Saint-Just 
lukker Døren op og ser ud. 
Fouché. 

De Forrige, — Fouché, bukkende i Døren. 

Fouché. 
Er det tilladt^ — Gud forbyde, at jeg 
skulde forstyrre Republikkens største Mænd, 
naar de raadslaar om dens Velfærd! Men hvis 
det er belejligt — 

Saint-Just. 
Saa mange Komplimenter og Omsvøb? 
De skal have gjort færre i Lyon. 

Robespierre. 
Velkommen tilbage fra Lyon. 

Fouché. 
Jeg takker, — jeg er virkelig ilet herhen 
fra Rejsevognen, — har endnu Akke faaet 
hilset paa din Søster. Fædrelandets Tjeneste 
•gaar fremfor alt . . . Hm. . . , Jeg haaber at 
vor kære Charlottes Befindende er godt. 

Robespierre. 
Det er betydelig bedre, siden hun har 
besluttet sig til at lade Dem vide gennem 
mig, at hun gør Afkald paa den Ære at 
blive Deres Hustru. 

Fouché. 
Hvor smertelig end et saadant Budskab 
rammer mig, mildner det dog Bedskheden, at 
du selv — 

Robespierre. 
Jeg beder bemærket, at jeg har brugt 
Tiltaleformen »De». 

Fouché. 
Det er sandt — undskyld — jeg forstaar 
det fintfølende — i et saadant Øjeblik, da et 
kært Haab om et gensidigt Familiebaand er 

bristet — Hm. ... Jeg forstaar ogsaa nu 
Deres Tavshed, som unægtelig har vakt Bekym,- 
ring hos mig, — jeg frygtede, at jeg muligvis 
— mig selv ubevidst — skulde have vakt 
Deres Mishag . . . Men, som sagt, jeg forstaar 
nu, og har til fulde Respekt for — 

Robespierre 

som hidtil med synlig stigende Anstrængelse har holdt 
sig i en stiv og kold Ro. 

Hvad forstaar. De? Hvad har De Respekt 
for? Intet! . . . Deres Frækhed og Hykleri 
overrasker mig ... De indser meget vel, at 
naar jeg ikke har værdiget at besvare Deres 
hæslige Udgydelser i Brevene fra Lyon, disse 
Carmagnoler, som havde gjort Deres Ven 
Hébert Ære — 

Fouché. 

Jeg Héberts Ven! — jeg som har glædet 
mig over at se eder rive Maskerne af disse 
afskylige Forrædere! 

Robespierre. 
Det drejer sig ikke her om at kaste 
Smuds paa de Uhyrers Grave, hvis Forbry- 

delser man har delt! Det drejer sig om de 
Grave i Lyon, de Ligkuler, som raabe til 
Himlen I 

Fouché. 
Man har bagvasket mig. Borger Robes- 
pierre. De burde erindre, at de ivrigste Patri- 
oter er udsatte for — 

Robespierre. 
Ah, jeg erindrer, at hvor De havde 
Magten, var Patrioterne udsat for at blive 
skudt ned med Kardætscher. De har blandet 
Skyldige, Vildledte og Uskyldige i ét Maal for 
Deres morderiske Salver, — De har kastet 
Fortvivlelse i Republikanernes Hjærter, og gjort 
Revolutionen forhadt, De har trampet ned, 
hvad vi har opbygget, — 

Saint-Just. 
Berolig dig, Maximilian, — Sejren tilfalder 
den rolige. 

Fouché. 
Jeg skal — en anden Gang, — naar der 
foreligger en Anklage, — Konventet er mit 
Forum — jeg vil vide at retfærdig — , — at 

undskylde en Iver, som hvis den en enkelt 
Gang har forvildet sig — i al Fald, — og 
naar man tager Hensyn — 

Robespierre. 
Der gives ingen Undskyldning for sligt. 

Fouché. 
løvrig kan eders CoUega, Collot d'Herbois, 
som var med mig — 

Robespierre 
der næppe kan faa Ordene frem. 

Gaa, gaa! — Og husk det: Vi vil sætte 
en stræng og hurtig Retfærdighed paa Dags- 
ordenen og den skal ramme jer med en uund- 
gaaeiig Kraft, I Proconsuler, der har blodsuget 
og plyndret de Provinser, som var eder betroet ! 
Vi kræver af eder det Blod, der er udgydt af 
Forbrydelsen! (skrigende:) Vi drager eder til 
Ansvar, og ved Ansvar forstaar vi — Døden ! — 

Fouché, der skulende og forbløffet, som en vaad 
Hund, har trukket sig tilbage mod Døren, aabner denne, 
og gaar baglængs bukkende ud i Forværelset. Idet 
Døren lukker sig efter ham, hører man en raa, for- 
sviret Stemme raabe: »Hvad Fanden Fouché, er du 
hert og Fouchés Stemme svare »Collot, kære Collot.« 



Io8 Saint- Just. 

Femte Optrin. 

Saint-Just og Robespierre. 

Saint-Just 

med en foragtelig Skulderbevægelse og et Blik mod 

Forværelset. 

Han behøvede da ikke at gaa langt for 
at finde en Trøster. 

Robespierre 

staaende ufravendt i samme Stilling, støttet til Bordet, 

mat og udtømt. 

De Fordærvede finder Venner overalt. 

Fouché omfavnes i Velfærds-Udvalget, og han 

vil ogsaa i Konventet finde aabne Arme og 

beskyttende Hænder. Gaar han fri, hvem skal 

saa dømmes? . . . »En stræng og hurtig, en 

uuudgaaelig Retfærdighed« — er det ikke en 

ny Tanke? . . . Revolutionsdomstolen er ikke 

disse nye Opgaver voxen ! Dens Arm rækker 

ikke op til Toppen af Bjærget, — Forræderne 

maa stige ned til den, — og Konventet har 

ikke indset, at det ærer sig selv ved at udle- 

vere dem . . . Den revolutionære Retfærdighed 

— skal den være et tomt Ord — eller maa 

nye Veje, nye — — 

Saint-Just 

lægger Haanden paa hans Skulder 
Robespierre — lad os tænke paa det 
foreliggende. 

Robespierre. 
O Fordærvelse! hvor haard er du at 
bekæmpe ! Du er som et Hav — man kommer 
ikke over en Bølge, uden at en ny allerede 
har hævet sig, rede til at kaste sig over den 
trætte — 

Saint-Just. 
Lad dem komme alle, jeg føler en Kraft 
i mig til at svømme ovenpaa Aar hundredet. 

Robespierre 
betragter ham alvorlig. 
Ære være det sexogtyveaarige Mod! 
Men føler du ogsaa Kraft i dig til at gaa 
tilbunds? . . . Tag dig i Agt! . . . Man 
kaster Redningsbøjen ud til dig, naar din 
Kraft overvældes af Bølgerne; — man kaster 
den ud fra et Røverskib, hvor man vil gøre 
dig til Høvding, fordi du forstaar at sejre og 
at befale, — du kan reddes, for at herske 

over Trælle og være Trællenes Træl; — naar 
det sker, føler du da Kraft i dig til at støde 
Redningsbøjen bort og gaa tilbunds, ren og fri? 



Saint-Just. 
Ja, Maximilian. 

Robespierre omfavnende ham. 
o Forsyn, du som har opholdt mig i fem 
Aars Revolution, under usigelige Farer ! Mar- 
tyriets bitreste Kalk har du rakt min brænd- 
ende Retfærdigheds- Tørst, — du har hængt 
om mine Skuldre denne Dommerkaabe, der 
brænder som en Nessuskjortel, — du har 
berørt mine Læber med den skrækkelige Glød 
fra dit Alter, at jeg kunde skrige ud i Verden 
for første Gang : der blive Retfærdighed ! Men 
da du saå, at jeg raaatte segne under denne 
Byrde, har du givet mig en saadan Stal broder, 
et andet Jeg med yngre og utrættet Mod! . . . 
Skulde jeg da ikke trygt lægge den store Sag 
i dine Hænder, og skønt jeg véd, at du ikke 
taler ved ydre Tegn eller Vink — 

Tjeneren 
slaar Døren op til Forværelset. 
Borger Fouquier-Tinville. 

Robespierre farer sammen. 

Ah! 

Saint-Just. 
Blodenglen. 

Robespierre tungt. 

Skæbnen. 
Begge ud, — Robespierre ad Døren til Forværelset. 



Anden Scene. 

Et Separat-Kabinet hos Restauratøren Méot. 

Sjette Optrin. 

Tallien og Therezia Cabarrus. 

Marquise Cabarrus, en yppig sydlandsk Skønhed, 
i gtæciserende Kostume, uanstændig gennemsigtigt og 
aabent, henslængt i Kleopatra- Stilling paa en Chaise- 
long; hendes nøgne Fod, i Sandal med røde Baand, 
og med Diamantringe paa Tæerne, strækker sig bereg- 
net skødeslfiist ud fra Puden. Hun befæster sit Guld- 

bælte og ordner Brystfolderne. Foran hende et dæk- 
ket Bord med Rester af et luxuriøst Maaltid, halvfyldte 
Flasker og Glas o. s. v. Tallien staar med Ryggen 
mod Værelset i Døren ud til Korridoren. Han er 
kvindagtig pyntet, med lange KnipHngs-Manschetter og 
en stor gul Rose i Knaphullet. 

Therezia Cabarrus 
raaber til Tallien. 
Og Krebs — smaa Seinekrebs! 

Tal I i en ud. 
Og Seinekrebs. 

Opvarteren udenfor. 
Ja vel, Borger Tallien. 

En Stemme 
udenf or og længere nede i Korridoren. 
Champagne, Fran^ois! meget mer Cham- 
pagne, din Klodrian, og i én Fart, eller jeg 
knækker Halsen paa dig som en Flaskehals ! 

Therezia Cabarrus. 
Hvad var det dog for en Stemme? Glas- 
sene klirrede formelig paa Bordet. 

Tallien 
<ler ved Lyden af hin Stemme er faret tilbage i Værelset.* 
Tys — det var Danton! 

Therezia Cabarrus. 
Herligt! hvor jeg har glædet mig til at 
træffe ham, lige siden vi kom til Paris! Og han 
lader til at være i godt Lune . . . Gaa dog 
ud og hils — 

Tallien. 
Nej, nej, Dantons Selskab er ikke det 
sikreste for Øjeblikket. 

Therezia Cabarrus. 
Aa, du med din Frygtsomhed, — og du 
er Konventets Præsident! 



Syvende Optrin. 

De Forrige, Danton i Døren. 

Danton. 
Hvad! syntes jeg ikke nok det var din 
Stemme, gamle Dreng I Fru Marquise, jeg er 
lykkelig ! naturligvis har Rygtet allerede besunget 

Saint-Just. 8 



114 Saint- Just. 

B)rttet fra Strassborg, Briseis, der bedaarede den 
' vrede Achilles — 

Therezia Cabarrus. 
Virkelig! Derfor ser De mig ogsaa i græsk 
Kostume. 

Danton 
kysser hende paa Skuldren. 

Græsk — og næsten paradisisk. 

Tallien. 
Du vil dog ikke spille Agamemnon? 

Danton. 
Jeg, — jeg er nygift, ja det har du vel 
hørt. — Nej, det kommer først, naar Klytem- 
nestra bliver gammel . . . Naa nu skal vi da 
have os en lystig Aften. Hvad om vi flyttede 
sammen her, — dette Kabinet er større. 
I vil faa godt Selskab: min unge Hustru, skøn 
som Arvesynden, Bourdon, der er paa deii 
Højde, véd du, hvor han plejer at holde 
Talen mod Jakobinerne, — Camille og Luciie, 
— de har desværre lidt Guillotinefeber — 

Therezia Cabarrus. 
Hvad, ogsaa Desmoulins, — men det træf- 
fer sig jo prægtig! 

Tal lien. 
Jeg gaar strax og henter dem — Num- 
mer 7? — strax. 



Ottende Optrin. 

Danton og Therezia Cabarrus. 

Therezia Cabarrus. 
vrænger efter ham. 
»Strax — Nummer 7 — strax« — der 
er noget af Kokkedrengen endnu ved den 
store Statsmand. 

Danton. 

Hvad skal man sige, hver beholder et 

Stænk af sit, og De, Frue, har beholdt noget 

af den aristokratiske Duft fra Regentskabets 

Dage, der i Privatlivet har et særligt Pikanteri 

for os vilde Demagoger — (Han kysser hende 
paa Brystet.) 

8* 

Therezia Cabarrus. 
Borger Danton — De er virkelig — 

Danton. 
Bah ! Forestil Dem blot, at jeg er Konge, 
og Tallien en af mine Hofmænd, — og der er 

ikke det mindste anstødeligt — 

(Stumt Spil ad libitum: Danton faar Therezia 
paa Skødet og fører et Glas Champagne til hendes 
Læber.) 



Niende Optrin. 

De Forrige. Tallien med Nanette, Ca- 
mille Desmoulins og LucilleDesmoulins, 
der hviske bekymret sammen. 

Nanette 
river sin Arm ud af Talliens og farer hen mod Danton. 
O du Uhyre, du skammer dig ikke! 

Danton . 
leende, idet han holder hende borte med den ene Arm. 
Bliv nu ikke strax en Xantippe, jeg er 
ingen Sokrates. 

Tallien 

med slet skjult Ærgrelse, til Nanctte. 
Vi leger her »bytte Gaarde«. 

Danton. 
Nej, skil du heller de to melankolske 
Turtelduer . . . Camille, kys Nanette og vær 
glad. 

Lucille til Camille. 

— Hvis han ikke helt er forstenet, maa 
mit Brev — 

Danton. 

Op med Næbet, Camille! — ^ for Fanden, 
er det værdt at hænge med det, fordi Profeten 
har lukket sin Dør for dig? Ha, ha! Han er 
jo ogsaa gal, Camille, — vil du tænke dig, 
Tallien! han gaar hen i sit Hjærtes Uskyldig- 
hed og giver Bjærgprædikerens Udkaarede, den 
over alle menneskelige Skrøbeligheder hævede 
Eleonore Duplay, en Bog — en Bog siger jeg 
dig, som Boccace vilde rødme over — ha, 
ha, hal 

Camille Desmoulins. 

Hvem Pokker kan ogsaa vide, at hun 

skal gaa hen og sladre! Hvad plejer et Pige- 
barn heller at ville have — 

Lucille 
truer ad ham med letfærdigt Skælmeri. 
Camille ! 

Danton. 
Men hvor bliver Bourdon — — Ah, — 
dér — 



Tiende Optrin. 

De Forrige. Bourdon d'Oise med Vil- 
late og Fouché under Armen. 

Bourdon. 
Her bringer jeg to Fjender, der tørster 
efter Forsoningsbægret. 

Danton. 
De er velkomne! Fouché, havde du ikke 
været i Lyon for en Maaned siden, saa havde 
jeg maaske ladet dit Hoved kysse Héberts i 
Samsons Kurv, — men derfor kan vi jo gæme 
i Aften kigge Stjærner gennem Flaskebunden 
sammen — 

Camille Desmoulins. 
— og opdage Cometen »Robespierre« 
med det store blodige Skolemester-Ris, som 
staar paa Dydens rene Himmel og varsler 
Lastens Undergang — 

Danton. 
Bravo, du faar Mod! 

Fouché. 
Jeg forsikrer, der er ikke Nag i mit Hjærte. 

Danton mod Villate. 
Lige saa lidt, haaber jeg, som hos mig 
mod denne værdige Dommer, der inden otte 
Dage vilde have mit Hoved, — men da der 
nu er gaaet Qorten — 

Villate. 
Jeg forsikrer dig, Danton, aldrig er noget 
sligt — 

Camille Desmoulins. 
Jo, Forræder, — du har sagt det i mit 
Hus som Gæst. — 

Villate. 
Onde Tunger! Jeg har maaske sagt, at 
der var dem i Juryen, for Exempel Robes- 
pierres Vært Duplay, eller hans Drabant Nico- 
las, som du saa kostelig i dit sidste Nummer — 

Danton til Therezia. 
Var. han virkelig saa frygtelig i Strassborg? 

Therezia Cabarrus. 
Aa, det var en Guillotineren hver eneste 
Dag - 

Danton. 
Ja, ja — det er stærkere Skuespil end 
Tyrefægtningerne i Deres Fædreland? 

Therezia Cabarrus. 
Dem har I vel ogsaa her? 

Danton. 
Nej, Frue, — Revolutionen har afskaffet 
dem, — man skal dog være human, hvor man 
kan . . . Var han virkelig saa vild, lille Tallien? 
Naa, saadanne Paroxysmer vil have deres Gang 
— vi har selv kendt dét, hvad Camille? Vi 

har gaaet alle Revolutionens Febergrader igen- 
nem, — den var høj i Septemberdagene — 

Camille Desmoulins. 
Lad os ikke tale om Septemberdagene I 

Danton. 
Hvorfor ikke? vi vil tale om alt, hvad der 
falder os ind. Vi vil lade Tungen løbe over 
og Glassene med. 

Camille Desmoulins mumler. 
Æde og drikke, for imorgen 

Danton til Fru Cabarms. 
. . . Saint-Just var jo først i Strassborg, 
Frue, hvorfor tæmmede De ikke ham? 

Therezia Cabarrus. 
Han straffede mest de Ultra-revolutionære, 
og lod Støvlerne trække af Aristokraterne, 
fordi Hæren var barfodet . . . Forresten, — 
den unge Mand er skøn som Antinous, men 
kold som Marmor. 

Danton. 
Aa, hvad? Marmor? — Pygmalion var 

ogsaa Marmor — eller hvordan var det? 
(Desmoulins ler) — hvem Pokker kan huske 
alt dette mythologiske ? . . . Nej, Saint-Just 
er ikke kold, han har blot ikke været nok 
i Armene paa Kvinderne, han gaar om og er 
Helgen, det ef ikke godt for et Menneske, — 
dér var en Opgave, Fru Cabarrus, — De 
kunde have gjort Republikken en stor Tjeneste 
. . . Robespierre har jeg opgivet, men jeg 
holder paa Saint-Just. Han kan blive en stor 
Karl endnu, naar han faar løbet Linerne ud. 
Saint-Just leve! (hæver sit Glas.) 

Bourdon 

der har forsøgt at omfavne Nanette, farer op. 
Leve? Saint-Just! Ja for at fedes til Bødlen! 
(Til Opvarteren, der har bragt Champagne.) Kognak, 
Kognak, — jeg gider ikke lade mig give Næse- 
styvere af dette tynde mousserende Stads. 

Dan ton til Nanette. 
Naar Skønheden sidder mellem en Silen 
og en Expræst, véd den ikke, hvorhen den 
skal vende sig. 

Villate. 
Aa, jeg er tværtimod som Edsvoren bange 
for de skønne Blikke, der let bestikker selv 
den upartiske — 

Danton. 
Snak! desto behageligere maatte det være 

■ 

at sende Ægtemanden til Fru Guillotine, den 
evige Enke. 

Fouché til Danton. 

Jeg troede, du levede Hvedebrødsdagene 
hen paa dit Landsted og havde forsvoret Paris? 

Danton. 
Ganske rigtig, og naar jeg er herinde et 
Par Dage, saa skal man ikke spinde Politik 
deraf. Jeg er simpelthen herinde, for at 
Nanette kan køre i Droske med mig i Paris. 
Det er saamænd første Gang hun er hos 
Méot, det Skind. Imorgen skal vi i Konventet. 

Nanette straalende. 
Ja, Danton har lovet mig at holde en 
Tale, — aa Gud, hvor jeg glæder mig. (Til 
Desmoulins.) Naar han gaar op paa Talerstolen, 
8aa vil de allesammen klappe, ikke sandt? 

Camille Desmoulins 
tøvende og mørk. 
Jo — O, — jo, naturligvis. 

Therezia Cabarrus. 
Jeg maa absolut have en udsøgt Plads^ 
Tal lien! 

Fouché. 
Ja, det vil fylde Tribunerne! 

Bo ur don slaar i Bordet. 
Guds Død, de skal høre den gamle Bjærg- 
torden rulle, disse nye spædlemmede Giganter, 
saa de slaar Kulbøtter helt ned i Helvede. 

Camille Desmoulins ivrig. 
Benyt nu Lejligheden, Dantbn! Den Tale 
kan være Liv eller Død! Hvad vil du tale om? 

Danton. 
Hvad véd jeg? det giver sig vel nok! 

Lucille. 
Hvad, om du improviserede en Prøvetale 
for os her? 

(Bifaldsudbrud fra Alle.) 

Danton. 
Nu, hvorfor ikke, — hvis det kan fornøje. 

Tal lien slaar paa sit Glas. 
Det er afgjort ... I Egenskab af Kon- 
ventets Præsident — stille Medlem Bourdon! 
— giver jeg Ordet til Borger Danton. — 
(Bifaldsudbnid.) 

Danton rejser sig. 
Borgere! naar jeg idag — 

Tallien 
rejser sig med en Efterligning af Robespierre. 
Præsident, — jeg forlanger Ordet først 
for at paatale Talerens Optræden. (Med sin egen 
Stemme, sættende sig:) Borger Robespierre har 
først Ordet. (Med Robespierres Stemme og Gebær- 
der, staaende:) Jeg paataler den Uskik, at Taleren 
paa Konventets Tribune . beholder Hatten paa 
Hovedet. Ganske vist er Borgerne indbyrdes 
ligestillede, men det er en Fejlslutning at der- 
for hver enkelt Borger er ligestillet med hvil- 
ken som helst Del af Borgere. Overhovedet 
er Plumphed i Sæder forskellig fra den sande 
Lighedsstræben. O Folk, hvor lidet forstaas 

du af dem, der ikke mene at blive forstaaede^ 
naar de tiltale dig i Sandhedens, i Dydens, 
i Filosofiens Navn! Jeg ser i en saadan Form- 
løshed et Forsøg paa at nedbryde Agtelsen for 
denne ophøjede Forsamling, et Forsøg der kun 
kan glæde Pitt og Koburg, og som — skal 
jeg vove at udtale det? — næppe er uden 
Sammenhæng med denne Glæde. Jeg opfor- 
drer Forsamlingen til under Dødsstraf at for- 
byde sine Medlemmer at tiltale den med Hatten 

paa Hovedet. 

(Bifald, Latter, Raab: »Hat af, eller Hoved af«. 
Tallien, siddende og med sin naturlige Stemme:) 

Enstemmig vedtaget. 

Camille Desmoulins 
der har lét meget ad Tallien. 
Præsident, jeg begærer Ordet for et Til- 
lægsforslag. 

Tallien. 
Medlemmets Navn? 

Camille Desmoulins. 
Borger Ultra, Deputeret fra »Jo galere 
des bedre«. 

Tallien. 
Borger Ultra har Ordet for et Tillægs- 
forslag med kort Motivering. 

Camille Desmoulins 
med latterlig fordrejet Stemme. 
Jeg forlanger, at Konventets Bestemmelse 
skal udstrækkes til alle Medlemmer, hvis Hals- 
tørklæde sidder skævt, som har en Knap hæng- 
ende løst, eller som tager Guds Navn forfæng- 
eligt ved at bande. (Bifald.) 

Tallien 
rejsende sig, med Robespierres ivrigste Stemme. 
Tag eder i Agt, Borgere! Jeg advarede 
eder mod Skylla — jeg styrter mig til Taler- 
stolen for at advare eder mod Karybdis! Vogt 
eder ogsaa for Kontrarevolutionen under Masken 
af en overdreven Strænghéd, der vil rejse Patri- 
oternes Forseelser til Forbrydelser. Jeg skim- 
ter under hint Medlems pralende Renlighed 
de udenlandske Hoifers smudsige Guld. (Stor- 
mende Bifald.) Jeg opfordrer Conventet til at 

gaa over til Dagsordenen. (Raab: »Dagsordenen«, 
Latter.) 

Danton. 
Præsident! har mit ubedækkede Hoved 
Ordet ? 

Tal lien der atter har sat sig. 
Borger Danton har Ordet, uden Afbrydelse. 



Danton. 

Borgere, Kolleger! Jeg er kommen i eders 
Midte idag for at aabne mit Hjærte og ned- 
lægge hos eder en længe skjult Sandhed. Jeg 
vil paapege en ny Fare, der truer Republikken, 
og strax vise Midlerne til at undgaa den. 

Jeg har en Gang udraabt i denne For- 
samling, lad os være frygtelige! nu udbryder 
jeg, lad os være glade! Jeg har raabt, lad os 
drikke Menneskeblod! ' — nu siger jeg, lad os 
drikke Drueblod, stærk god Vin! Jeg har sagt, 
lad os sejre eller dø ! nu siger jeg, lad os 
leve eller dø! 

Leve? men man lever ikke under Ab- 
straktionens Luftpumpe. Vi dør af Retfærdig- 
hedens altfor udrensede Luft, af Bjærgets liv- 
løse Kulde, — vi forsmægte under Dydens 

skyfri, regnløse Himmel, vi kvæles af saftiøse 
Principper. 

Vi? Nej ikke jeg og mine, fra os skal 
Frelsen komme. Vi var og er det levende, 
det sande demokratiske Element. Eller er en 
ubestikkelig og unaturlig Dyd ikke aristokratisk 
og en Fjende af Ligheden? 

Se her min unge Ven Tallien, om hvem 
man siger, at han i Strassborg var meget 
grum, indtil han bedaaredes af et Par spanske 
Øjne, og at han fra det Øjeblik af ikke hug- 
gede de Hoveder af, hvis Hænder betalte en 
passende Tribut — 

Tallien. 
Bagvadskelse — hvad kan jeg gøre for — 

Dan ton. 
Ja, ja — lad det være godt, min Gut ! 
. . Her sidder min ældre Drikkebroder, 
Bourdon, der i Vendée skal — 

Bo ur don brøler. 
Det er Løgn i deres Hals! — 

Saint Just« 9 

Danton. 

Jeg vil rose mig af mine egne Laster, det 

kan ingen forbyde mig. Der er visse Retfær- 

dighedsdrabanter, som i disse Dage har støvet 

om efter et Brev fra Øvrigheden i Bethune, 

angaaende et Par standsede Fragtvogne, der 

skal indeholde mit Bytte fra Belgien, Procon- 

sulens Rov fra den udplyndrede Provins. 

Nuvel, dette Brev — (tager et Brev frem af Bryst- 
lommen.) 

Camille Desmo ulins forfærdet. 
Danton, for Guds Skyld — I 

Danton 
lægger Brevet paa Talliens Tallerken. 
Dette Brev lægger jeg paa Præsidentens 
Bord . . . For Pokker, lad dem forstaa at 
Conventets Udsending ikke rejser med en 
Haandkuffert som en Handelsrejsende, og hvis 
Saint-Just gør det — har vi ikke Lov til at 
spise Trøffelsauce, fordi han foretrækker spar- 
tansk Blodsuppe? 

Therezia Cabarrus. 
Naa, hvad Bagagen angaar, saa siger man 

forresten at Saint- Just bruger en KufiFert blot 
til sine uhyre Halstørklæder. 

Danton. 
Han har Kjertier skal jeg sige Dem, men 
forraad det ikke, det er en Statshemmelighed — 

Camille Desmoulins. 
Som Midas' Æselsøren! — Nej, han blot- 
ter ikke sin Hals for menneskelige Blikke, før — 

gid snart — Krak — (hugger med Kniven Hove- 
det af en Asparges. Bourdon ler ubændig.) 

Lucille Desmoulins. 
Camille, — jeg maa finde mig i at du er 
uanstændig, men Raaheder i »Fader Duches- 
nes« Stil — 

Camille Desmoulins. 
Men Lolotte, i et lystigt Lag — 

Bourdon 
kælende for Lucille. 
Rouleau, Hj ærtens-Rouleau, vi forstaar jo 

allesammen hinanden — 

9* 

Tal lien slaar paa sit Glas. 



Stille 



paa Tribunen ! Danton taler ! — 



Danton. 

De sladrer om Erkehertuginden af Bel- 
giens Servietter, og de fortjener at man snakker 
om dem . . . Hvordan jeg er kommen til dem! 
— Aa, gaa Fanden i Vold, I moralske Spørgs- 
maalstegn! Lad dem slikke sig om Læberne, 
der gaar tørmuhdede fra Gildet, og lad dem 
tørre sig med Bagen af Haanden, som er for 
fattige til at have en Serviet eller for dydige 
til at smudske Naboens til. Jeg har aldrig 
gjort Fordring paa at kaldes pletfri, saa lidt 
som Verdenshavet praler af, at -der aldrig er 
kommet Snavs i det; der rører sig altfor 
meget dyrisk i dets Dyb og ved dets Bredder. 
Ren? lad en Pyt i en livløs Ørk være ren, til 
den raadner. Havet er rent trods Smudset, 
dets Skum er ikke gulere for det — og det 
raadner ikke. 

Imod Moralkompendiemes Sammensværg- 
else vil vi stille Levemenneskemes Sammen- 
sværgelse. Lad os sværge, at vi vil se Robes- 

pierre rave som en fuld Matros, trallende en 
uterlig Vise, og Saint- Just gaa under Armen 
med en sminket Kokotte — i Stedet for den 
^ dydsirede Henriette, der forlanger mit Hjærte- 
blod, fordi jeg en Gang har trykket hendes 
Taille en Maaneskinsnat ved Rousseaus Ere- 
mitage — 

N a n e 1 1 e. 
Aa, du har altid været et Uhyre ! 

Camille Desmoulins leende. 
Og du bebrejder mig min Uforsigtighed 
med Robespierres Udkaarne — ! 

, Dan ton. 

— Ja, for ramme Alvor, — ned i Dyndet 
med dem, — og lad dem saa hæve sig igen, 
saa højt de kan, saa vil de være Mennesker 
og forstaa. Mennesker. 



Bourdon 

hældende sig over mod Nanette, der stadig vil undfly 

ham. 

Ja, der er s'gu noget i'et. 

Danton 

hælder i Kaadhed Resten af Kognaksflasken i Bourdons 

store Blandingsg^as. 

Nu er der mere i'et! Skaal gamle Silen! 
Ingen af os er stive i Rousseau, men der er 
dog naer »Natur-Tilstand« i os, end nogen af 
disse Skolemestre har drømt om. 

Bourdon. 
Ja, det tror Fanden, — Skaal Danton! 
Naar du er fuld, taler du som en Engel! Det 
er dog en Kognak, til at drikke Dus med 
Fanden i! Vandet brænder op i den, som 
Taarer i Skærsilden. 

Danton. 
I en stor fælles Rus vil vi mødes! Jeg vil 
tilgive mine Fjender, som en Gang mig selv 
skal vorde tilgivet. Jeg vil omfavne Rædslen 
in persona. Billaud- Varennas Medusahoved, 
og lyske dets Slangelokker, til de bliver saa 
slappe som Macaroni, — jeg vil trykke til mit 
Bryst den evig glade Gascogner Barére, som 
vil forraade os alle og paa Dommedag slippe 
fra Vorherre med en Spas — — 

Ellevte Optrin. 

De Forrige, Barére. 

Barére 
idet han stikker Hovedet ind ad Døren. 
For Exempel: 
»Jeg tror — men mellem os! — De er slet ikke til.« 
Du har vel gjort mig for megen Ære, 
Danton, men da jeg er en Elsker af Smiger — 

Danton. 
Dér har du mange Medbejlere. 

Barére. 
Nej, for de erklærede Elskere er saa faa 
• . . Da jeg hørte at her var saa sjældent og 
udmærket Selskab, — hvor man ikke, som 
i vort republikanske Kortspil, har erstattet 
Damerne med Dyder — 

Danton. 

Du skal være velkommen . . . Som jeg 

netop udviklede, intet er os kærere, end naar 

I vil drikke med os . . . Hvorfor skulde den 

Tid være saa fjæm, da alle Franskmænd kan 

bænke sig om et stort Bord, og bryde Brødet 

med hinanden! 

(Barére hilser smigrende paa Damerne, klapper 
nedladende Villate paa Skuldren, trykker fortrolig 
Fouchés Haand.) 

Bourdon 
der har siddet i drukken Indesluttethed. 
Hvorfor? Fordi vi lader os kujonere af 
nogle Tyranner, — Diktatorer — fordømte 
Jakobinere — 

Camille Desmoulins. 
Bravo — tal fra Leveren — Bourdon 
skal holde Talen mod Jakobinerne! 

Danton. 
Naturligvis skal han det ! vi er vel alle 
mer eller mindre udjagne af dem. 

Barére. 
Jeg har et Par Gange været lige ved det, 
saa for min Skyld — 

Bourdon 

staar op, stiv, med den ene Arm paa Ryggen, som for 
at støtte sig, med den anden trækkende i sit røde Skæg. 

Ja, jeg vil tale mod Jakobinerne, fordi 



I 

jeg taler mod alle Tyranner, — og jeg siger 
rent ud, som jeg altid har sagt, vi maa knuse 
det Rak. (Latter og spøgende Bifald.) Jeg har 
været i første Række og fyret mine Pistoler af 
mod Bastillen og Tuillerieme, og jeg siger, vi 
har ikke gjort Revolution i vort Ansigts Sved 
og Blod for at komme under Pisken af Robes- 
pierre, eller Billaud- Varenne, eller noget for- 
dømt Udvalg af Tyraimer og Nikkedukker — ' 

Barére. 
The present company allways excepted. 

Bourdon. 
Det kan ikke nytte, at I afbryder mig, 
for jeg véd godt hvad jeg — 

Barére. 
Det er kun et engelsk Ordsprog, som 
betyder — 

Bourdon. 
Jeg bryder mig ikke om -engelske Ord- 
sp^ogj jeg foragter Englænderne, alle Englænd- 
ere! det er en Nation af Tyve og Banditter, 
skønt Camille forsvarer den i sit Blad . . . 

Og dit Blad er brillant, — jeg læste det 
sidste Nummer igaar, og jeg vil sige dig noget 
— du bliver en Satans nederdrægtig udspe- 
kuleret fin Stilist! 



Camille Desmoulins smigret. 
Naa, det kommer jo forresten ikke Sagen 
ved — 

Bourdon. 
Hvad for noget? Jeg skulde mene, det 
kom Sagen ved. Jeg siger, som jeg altid har 
sagt, ned med Tyrannerne, • og Pitt er Menne- 
skeslægtens Fjende . . . Naar jeg ser tilbage 
paa det gamle Regimente, som vi har styrtet, 
saa siger jeg, som jeg altid har sagt, (med 
drukken Rørthed) det var ha ar de og onde 
Tider for enhver, der ikke vilde bøje Nakken 
under Magthavernes Aag. Men om dette nye 
Regimente siger jeg, at det er fordømt neder- 
drægtige Tider — 

Lucille farer sammen. 
Hys — hvad er det? — der ude — 

Bourdon. 
Tider, da en Rotte maa være glad, naar 
man sætter Gift for den — 

Camille Desmoulins bleg. 
Stille — det var Kolber, der faldt paa. 
Korridortæppet. 

Bourdon. 
Tider. — 

Danton 
der har rejst sig, brøler ham ind i Øret. 

Hold Kæft, Bourdon. (Bourdon tier forbløffet, 

sætter sig ned og ser idiotisk ud.) 

Fouché, med Ansigtet fortrukket af Forfærdelse, 
river Døren op og vil styrte ud, men tumler tilbage da 

en Stemme 
raaber ude i Korridoren. 

Læg an! 

Danton 
griber Barére i Struben. 

Fordømte Forræder! jeg skal dreje Halsen 
om paa dig. 

Tallien kaster sig imellem. Damerne skriger. 



I AQ Saint- Just. 

Barére. 
Jeg forsikrer — ingen kan arrestere dig 

— jeg véd jo — 

Camille og Lucille holde hinanden fast omslyng- 
ede; Danton baner sig Vej hen imod Døren, skønt 
Nanette klynger sig fast til ham. De eneste rolige er 
Therezia Cabarrus, der sidder smilende og vifter sig, 
og Villate, der slager den ene Østers efter den anden. 
Bourdon begriber pludselig Faren og kryber under 
Bordet, da de tunge Trin nærme sig. 



Tolvte Optrin. 

De Forrige. En Politiagent med to Gen- 
darmer. Udenfor paa Korridoren, til hvilken Døren 
et Øjeblik bliver staaende aaben, Nationalgardister 

med Gevær ved Fod. 

Danton 
idet han træder Agenten imøde. 
Tør du lægge Haand paa Cajus Marias? 

Politiagenten. 
Undskyld, at jeg et Øjeblik maa forstyrre 
Selskabet. (Bukkende let for Therezia Cabarrus.) 
Formodentlig Borgerinde Therezia Cabarrus, 
gift Marquise Fontenay? 

Therezia Cabarrus urolig. 
Ja, — ganske rigtig — 

Politiagenten. 
Jeg har Ordre til at bringe Dem til 

Abbediet. 

(Vægring, Vantro, Agenten rækker Ordren til 
Undersøgelse.) 

Tal lien. 

Fra det nye Politibureau, som er under 

Saint-Just. 

Barére. 
Ah, det er Joseph, der kaster Marquise 
Potiphar i Fængsel. 

Villate 

ser op og tørrer sig om Munden. 
Til Abbediet, det maa være en Fejltagelse, 
— Marquisen har aabenbart ingen Tilbøjelighed 
til at blive Abbedisse. 

Politiagenten. 
Jurymedlemmet Villate — forhenværende 
Præst? —- 

Villate 

nikker, idet han skænker Vin op. 

Det glæder mig at være saa vel kendt af 
Patrioterne. 

Politiagenten. 

Borger Villate, Velfærdsudvalget ønsker, 
at De skal ombytte Deres Bolig i Florapavil- 
lonen med en midlertidig i »La Force«. 

Villate 

ryster paa Haanden, saa han vælter Glasset, falder 

tilbage i Stolen og stirrer paa ham med aaben Mund, 

Politiagenten rækker ham Arrestordren. 

Ja, — jeg — mine Briller har jeg forlagt 

— Barére, se — hvad staar der, hvad skal 
det sige? — 

Barére ser paa Ordren. 
Ja, det er i bedste Orden, — det er 
Robespierre og — 

Villate. 
Robespierre! og endnu ved Festen spiste 
han hos mig, — du véd det jo, — han 
gjorde sig tilgode med sicilianske Appelsiner 

— som jeg vidste var hans Livret — 

Barére. 
Hvad skal man sige, saadan er Verdens 
Taknemlighed! Du ser dette er et Slag mod 
mig, han under mig ikke at have en Ven 
i Juryen. 

Politiagenten. 
Altsaa, — hvis det er belejligt — jeg har 

endnu i Aften Ordrer andet Steds. — 

Udtryk af Befrielse paa Ansigterne, Bourdon kig- 
ger et Øjeblik frem under Dugen. Barére holder Tal- 
lien tilbage og hvisker med Therezia Cabarrus, som 
tager Afsked med Tallien og opfordrer ham til ikke 
at følge. 

Therezia Cabarrus til Tallien. 
Jo mindre du udsætter dig, desto lettere 
kan du hjælpe mig. 

Danton byder hende Armen. 
Jeg følger Dem ud (til Desmoulins, der vil 
holde ham tilbage) — Guds Død, de skal se at 
jeg ikke er bange for at følge en Dame til 
Vogns, — om det saa var til Karren. 

Nanette grædende. 
Aa, jeg ser godt, du har forelsket dig i 

hende! Gud ske Lov hun bliver sat fast, den 
Slags skulde aldrig have Lov til at gaa løse 

om. 

(Danton trøster hende med godmodige Kærtegn.) 

Villate 
til Barere i Forgrunden. 
Barére, naar min Sag kommer for, — 

« 

hvis de fører Vidner frem — Historien med 
den Godsejer fra Gascogne, — og de andre 
Domme, hvor jeg gik dit Ærinde og overbe- 
viste flere Medlemmer af Juryen — — 

Barére. 
Hys! — Ja, hvad skal jeg gøre! 

Villate. 
Træk det ud — hvem kan vide — Robes- 
pierre har mange Fjender. Du kender Fou- 
quier-Tinville ; faa min Anklage stukket bagest 
i Mappen, bestik Sekretairen — — 

Opvarteren 
præsenterer Regningen paa en Bakke. 
Hvis det er Borger Villate belejligt — 

Villate. 
Eu anden Gang — jeg — for Øjeblikket — 

Opvarteren. 
Det gør mig ondt, men Borger Méot vilde 
sætte Pris paa, at det blev afgjort i Aften. 

Denten. 
Hvad er det? — halvfemte Hundrede 
Francs. (Kaster en Seddel paa Tallerkenen) Dér, 
Resten kan I skrive af paa min Regning, hvis 
I ikke glemmer det. Og lad os saa komme 
afsted. 

Camille Desmoulins 
til Lucille, der vil holde ham tilbage. 
Hvor Danton gaar, tør Camille Desmou- 
lins vel ogsaa gaa. 

Barére til Villate. 
Jeg skal gøre alt, du véd jo, jeg er selv 
truet. 

Danton med Therezia Cabarnis og Nanette, Camille 
og Lucille Desmoulins, Villate, Politiagenten og Gen- 
darmerne gaa ud. 

Saint lugt. 10 

Trettende Optrin. 

Barére, Tallien, Fouché og Bourdgn, 

som først nu kommer frem under Bordet, og strax 

tager nogle Slurke af sit Kognaksglas. 

Barére. 
Ja, det er nok ogsaa paa Tiden at jeg 
bryder op — 

Tallien. 
Allerede? — jeg havde haabet — 

Barére. 
Jeg maa dog være tilstede, naar Saint- 
Just læser Anklagen mod Dantonisterne og for 
de forenede Udvalg. 

Tallien ivrig og spejdende. 
Altsaa virkelig — I vil fælde Danton? 

Bourdon 
skælvende, saa han spilder af Glasset. 
Dantonisterne, siger du? . . . Hvad? 
hvem? 

Barére. 
Ja, du var ikke langt fra at komme med, 
og du kan nok tænke, at det var ikke Robes- 

pierres Skyld, — og dig gik Slaget heller ikke 
langt forbi, Tallien. Hele min og Collots 
Indflydelse maatte til for at frelse jer. Lær 
heraf ikke at skære alle oyer én Kam. Jeg 
véd meget godt, at I har pønset paa at 
angribe Velfærdsudvalget — det er ikke blot, 
naar du har drukket over Tørsten, min gode 
Bourdon — 

Bourdon. 
Ved Gud, kære Ven, jeg forsikrer, jeg 
har altid gjort en Forskel, det har aldrig 
været min Mening paa nogen Maade — 

Barére. 
Godt, godt! Husk paa at I vil gøre lige 
saa klogt som rigtigt i at rette eders Angreb 
mod de Ærgerrige, der fortjener det, — og 
tage de Mænd til Side, der selv søge en Sær- 
stilling over alle andre — 

Tallien 

tager Barére tilside og peger paa Dantons Brev, der 
ligger paa hans Tallerken; Barére tager Brevet og 

stikker det til sig. 

Du véd jo, Barére, at jeg aldrig har 

io» 

egentlig sluttet mig til Danton, — det var ved 
et rent Tilfælde at vi var sammen i Aften, — 
han trængte sig formelig ind paa os — med 
sin sædvanlige Mangel paa Takt. Hm . . . 
Altsaa imorgen — Du véd jeg præsiderer i 
Konventet, — og hvis Fængslingen skulde 
give Anledning til voldsomme Scener i For- 
samlingen — hvis endogsaa de Anklagede 
skulde blive kaldte for Skranken — saa — 
du véd jo, hvor meget der afhænger af Præ- 
sidenten — 

Barére. 
Udvalget forlader sig paa din Patriotisme, 
der staar over Partierne. 

Fouché 
trækker Barére til Side. 
Jeg kan altsaa stole paa hvad du før 
sagde, at det kun var Triumvireme, som er 
utilfredse med min Færd i Lyon. 

Barére. 
Collot d'Herbois var selv med dig, og jeg 
behøver vel ikke at forsikre, at hverken Billaud- 



2. Handling. 14. Optrin. iaq 

Varenne eller jeg vil dadle en nok saa stor 
Strenghed. — Altsaa, God Nat, Borgere ! — 



Fjortende Optrin. 

Fouché, Tallien og Bourdon. 

Fouché. 
Jeg har rigtignok hidtil ikke hørt til det 
samme Parti, som I, Borgere — 

Bourdon. 
Jeg har aldrig tilhørt noget Parti, — ' jeg 
tilhører Frankrig og Menneskeheden, — og 
Pitt er Menneskehedens Fjende — og jeg 
siger, som jeg altid — 

Fouché. 
Hvis I kan have nogen Mistillid til mig, 
saa — naar jeg siger eder, at jeg har ophæ- 
vet min Forbindelse med Robespierres Søster — 

Tallien. 
Undertrykkelsen lader de sande . Patrioter 
kende hinanden. Der maa handles hurtig — 

F* O u C h é. 
Saa hurtig som Forsigtigheden tillader. 
Der kræves et uhyre underjordisk Arbejde for 
at undergrave Robespierres enestaaende Aase- 
else; - der er denne Historie om den store 
Guds-Moder, den maa vi have frem, -- den 
kan gøre ham latterlig — 

Bourdon. 
For Fanden, — det simpleste er at leje 
en -.god Pistol — 

Tallien. 
Og naar den klikkede! — Fremfor alt 
gælder det om at sammensmelte alle Resterne 
i Con ventet, faa »Halerne« til at gro sammen. 

F o u c h é. 

Det vigtigste er Sumpen og Sletten . . . 

Der er over to hundrede i Konventet, som 

har stemt mod Kongens Død — (skriver paa 

Dugen.) 

Tallien. 
Ak ja, naar de blot vil slutte sig sammen 
med os mod ham. 

Bourdon. 
De brave Højremænd, — jeg vil række 
dem en Broderhaand! 

Fouché. 
For Hébertisteme indestaar jeg, — med 
et rundt Tal halvhundrede. 

Tallien. 
Og vi for Dantonisterne. 

Bourdon. 
Ha, — jeg vil hævne Danton ! Jeg sværger 
ved dette Bæger, (dybt rørt) som han med egen 
Haand har gydt Kognak i — for jeg mærkede 
det nok — ren Kognak, — det er ogsaa der- 
for jeg er noget ør, men det skal I ikke kære 
jer om, for jeg véd meget godt hvad jeg 
siger, hvad jeg altid — hvad — hvad jeg 
vilde sige her ved dette Bæger — ja, rigtig 
— hævne Danton — 

Fouché 
bestandig noterende paa Dugen. 
Det vil være mere praktisk end at for- 
svare ham . . . Ikke at forglemme den Snes 

Tilbedere, som Marat har efterladt sig . . . 
De er forbitrede over, at han ikke er kommet 
i Pantheon endnu, — de kan ophidses mod 
Robespierre. 

Tallien. 

Men nogle af dem har jeg regnet med 
til Dantonisteme — og i dine halvhundrede 
Hébertister — 

Fouché. 

Godt — lad det være med ti Maratister 

. . . Girondens Hale — 

• 
Tal lien. 

Ak, — men dé er jo de ulyksalige Treog- 

halvfjerds, som Robespierre et Par Gange har 

frelst fra Skafottet — og det er os, der har 

anklaget dem . . . Du har selv forlangt deres 

Hoveder, — og Bourdon — 

Bourdon 

der har siddet sløv efter sit sidste Udbrud, springer 
op, ligesom vækket ved et Stikord, og slaar i Bordet. 

Fanden hente mig! De Treoghalvfjerds 

skal nyse i Sækken. Til Guillotinen, — krak, 

krak, (hugger med en Frugtkniv i Bordet) De skal 

gøre Karpespringet gennem Slusen, med Hæn- 
derne paa Ryggen — Død og Helvede! 

Tal lien. 

« 

Hys, brøl dog ikke saadan! 

Fouché. 
Hæld ham VandkarafFen over Hovedet . . . 

(Tallien hælder Boardon Vand over Hovedet: 
Bourdon synker tilbage i Mathed.) 

Det med de Treoghalvfjerds er en Van- 
skelighed, men Taknemlighed er sjælden nogen 
uoverstigelig Hindring . . . Mest regner jeg 
paa Konventsudsendingenes Frygt. Folk af 
alle Partier har været i Mission, — tohund- 
rede Konventsmedlemmer er vendt tilbage eller 
kommer nu Dag for Dag fra deres frygtelige 
Rejse, — fortumlede, næsten uden at vide, 
hvordan de er komne igennem Farerne og 
Rædslerne. — Det er umuligt, at en eneste 
af dem skulde, have undgaaet at skabe sig 
Fjender og Anklagere. Det er paa dette 
Punkt at vi maa virke; den fælles Frygt er 
Limen, og Konvents-Udsendingene er Partier- 
nes Yderrande, hvor de kan berøre hinanden. 

Vi maa hænge et Damoklés-Sværd over alle I 
disse Hoveder . . . Jeg mener, at vi strax 
saa smaat skulde begynde at lade Proskrip- 
tionslister cirkulere. 

Tallien. 
Ja, det er godt, meget godt. Hvor store 
kunde man gøre disse Lister? 

Fouché. 
De første ikke over en Snes Hoveder. 

Tallien. 
Det er ikke mange vundne. 

Fouché. 
Du har ikke forstaaet mig. Alle Lister 
er indbyrdes forskellige . . . Naturligvis finder 
enhver sig og sine paa den Liste han faar 
. . . Enkelte Navne maa være konstante : 
vore egne — et Par af Sikkerhedsudvalget — 
Vadier og Ruhl f. Ex. — Collot d'Herbois — 

Tallien. 
Ja, ja — det er fortræflfeligt ... Er du 
med, Bourdon? 

Bourdon. 
J^> J®R hører nok, det er nogen Satans 
nederdrægtig fine Utyskestreger, I spekulerer 
ud. Men jeg siger alligevel: En Pistol i Bag- 
haanden. 

Tallien. 
Altsaa, vi sætter saadan nogle Lister op 
til imorgen . • . Men foreløbig er det bedst 
ikke at blive hos Meot i Dantons Selskab 
Jeg hører dem derude i Korridoren. 



• • • 



Fouché. 
Kære Bourdon, her er ikke sundt længer 
. . . din Hat, — den faldt under Bordet — 
her — denne Vej — 



Bourdon 

ganske stiv og ubehjælpsom. 
Tak, tak, — du er, guillotinere mig, en 
brav Karl — naar jeg før har miskendt dig, 
du — saa var det, Fanden ta'e mig, Dantons 
Skyld — 



I 

Fouché. 
Aa, tal ikke derom, — i Trængslens Tid 
finder de brave Folk hinanden. (Fouché med 
Bourdon under Armen og Tallien ud.) 



Femtende Optrin. 

Scenen tom. Stemmer i Korridoren. 

Dantons Stemme 

som først, et Stykke nede i Korridoren. 

Hallo ! — vi sætter os herind igen — 

Fouchés Stemme. 
Vi gaar hjem. 

Dantons Stemme. 
Hjem, nu skal vi jo først til at begynde. 

. Talliens Stemme. 
Nej, nej, ikke iaften. 

Dantons Stemme. 
Naa, hæng nu ikke strax med Hovedet, 
min Gut . . . Bourdon, du gaar, da ikke? — 



I 

Bourdons Stemme. 
Aa haa! du tror inaaske jeg maa have 
en Vogn . . . Jeg skal vise dig, — jeg gaar 
ligefrem strunk, lige ud ad Gangen. 

(Man hører ham gaa meget ængstelig stift ned ad 
Korridoren, Danton, Camille og Damerne bryder ud 
i en overgiven Latter.) Bourdons Stemme nederst i 
Korridoren : 

Hævne Dant — 

Fouché's og Talliens Stemmer. 
Hys! 

Dantons Stemme 
i den anden Ende af Korridoren. 

Champagne ! 



Tredje Scene. 



Velfærdsudvalgets Forsamlingssal, — en lille Sal 
med grønt Tapetpapir og med et grønt Bord i Midten. 

Sextende Optrin. 

Robespierre og Couthon, der sidder i en 
Lænestol, med en Bunke Akter foran sig paa Bordet, 
og paa Skødet en lille Silkepuddel, hvis lange Haar 

hans magre, sygelige Haand kærtegner. Strax efter 
Billaud-Varenne og Collot d'Herbois, 

en undersætsig og mørk Mand af raat Ydre, Robert 

Lindet og Prieur. 

Robespierre. 
Det er umuligt at true og ramme disse 
mægtige Forbrydere uden at give den revolu- 
tionære Retfærdighed en ny og ukendt Energi 
. . . Hvis en Patriot kommer for Domstolen, 
har han da ikke Sikkerhed nok i de Edsvor- 
nes Samvittighed? — ve ham, hvis han skulde 
haabe Redning af ydre Retsformer! 

Couthon. 
Netop min Tanke, Maximilian, — simpli- 
ficere, sim — pli - fi — cere. Det skal ikke vare 
mange Dage, inden jeg har dette gavnlige 

Lovforslag færdigt. 

Billaud-Varenne med et Papir i Haanden, kom- 
mer ind i Samtale med Collot d'Herbois. 

Billaud-Varenne 
rækker Robespierre Papiret. 
Dette Brev er til Konventsudsendingen i 
dit eget Departement — din Underskrift er 
derfor af særlig Vigtighed. 

Robespierre 
som har løbet Brevet igennem. 
Jeg kan ikke underskrive dette Brev . . . 
Der er netop indløbet Klager til mig fra Arras 
over Lebons overdrevne Strænghed, ja Uret- 
færdighed . . . Jeg har villet foreslaa, at han 
blev kaldt tilbage. 

Collot d'Herbois 
slaar sig for Brystet. 
Lebon er en god Patriot, — en ulastelig 
Sansculot! 

Prieur 
der er traadt ind sammen med Robert Lindet. 
Han har haft store Vanskeligheder at 
kæmpe med, — man maa holde ham noget 

tilgode — 

Robespierre. 
Jeg holder Ingen noget tilgode . . . Des- 
uden vil jeg ikke have mit Navn under en 
Skrivelse i denne Stil. »Ryst Faklen og 
Sværdet over Forræderne« — det er over- 
drevent, tumultuarisk, — og et slet Billede: 
* Faklen« — hvad skal det sige? Faklen er 

meningsløs! desuden »ryster« man ikke et 
Sværd — »ryste« passer kun paa »Fakkel« — 

Billaud-Varenne meget stødt. 
Jeg giver mig ikke ud for at være Stilist — 

Collot d'Herbois. 
Brevet er Fanden tage mig godt, der er 
Saft og Kraft i det! . . . Men jeg ser nok, 
hvordan alt dette rimer sig. Fouché er bleven 
overfuset af Robespierre, undsagt som en For- 
bryder — 

Robespierre. 
Det undrer mig ikke, at han forsvares af 
sin Medskyldige - 

CoHot d'Herbois 
med en theatralsk Armbevægelse. 
Kolleger! hører I? — jeg tager jer til 
Vidner — 

Couthon. 
O Lyon! hvad har min Mildhed gavnet 
dig! Mod mine Efterfølgere kunde jeg ikke 
beskytte dig! 

Robert Lindet 
med militær Barskhed. 
Lyon havde ført Krig mod Friheden . . . 
Den der anklager dets Ødelæggere, anklager 
Friheden — 

Billaud-Varenne 
afbrydende ham. 
Jeg ser det falske Maadehold, som vi 
bekæmpe hos Dantonisterne, hæve sit Hoved 
i selve Udvalget. 

Robespierre. 
Og jeg ser den vanvittige Hébertisme, 
som vi har fældet, vise sit blege Ansigt — 

Billaud-Varenne rasende. 
Mit blege Ansigt er af dem, som Cæsar 
ikke vilde have om sig. 

m 

Prieur. 
Men kære Venner! betænker — bedste 
Kolleger! i et saadant Øjeblik — 

Saint- Just. 11 

Syttende Optrin. 

De Forrige, Carnot kommer hurtig og ophidset 

ind. 

Carnot. 
Det gaar for vidt, jeg taaler ikke denne 
Behandling, jeg træder ud af Velfærdskomi- 
téen — 

Robert Lindet. 
Hvad er der, kære Kollega, du er jo 
ganske ophidset. 

Carnot. 
Om Formiddagen fængsler Robespierre 
mine to Sekretairer — 

Robespierre. 
Jeg? — men du har selv underskrevet — 

Carnot. 
— som jeg umulig kan undvære. Igaar 
satte Saint- Just sig mod en af mine Ordrer. 
Naa, — lad være at man i Udvalget maa 
taale eders Tyranni. Men man skulde dog 
tro, at naar man gik ud for at spise, saa 
kunde man være fri. Naa, hvad mener I? 



I 

J^g g^&i' som sædvanlig hen til min Restau- 
ratør paa Feuillanternes Terasse, hvor jeg 
plejer at spise, — og da jeg kommer, er man 
i Færd med at arrestere Manden og lukke 
Restauranten. 

Collot d'Herbois. 

Hvad? — og det var paa Robespierres 
Befaling ? 

Carnot. 

Værre, værre endnu ! Jeg spørger, hvem 
der lader den stakkels Mand fængsle, og man 
viser mig Arrestordren underskrevet af Robes- 
pierre, Couthon og mig selv! — (Latter.) Kan 
man drive Forfølgelsen videre — man narrer 
mig til at lade min egen Restauratør fængsle — 

Robespierre. 
Manden var anklaget af sin Sektion for 
at være en Opkøber, som vil forøge Dyrtiden. 

Carnot. 
Den ene Dag kommer man til at under- 
skrive en Arrestordre sammen med Robespierre 
og Saint- Just mod Ens egne Sekretærer, den 

næste Dag bruger Robespierre og Couthon En 
til at fængsle Ens egen Restauratør, den tredje 
Dag bliver man vel selv fængslet af Triumvir- 
atet ... Ja netop — Triumviratet! Tror I 
ikke at vi ser, at I vil udøve et latterligt Dik- 
tatur heroppe — men man vil ikke taale det! 
— Man misbruger min Godmodighed, at jeg 
ikke plejer at nægte en kollegial Tjeneste — 
Robespierre derimod underskriver aldrig nogen 
Ordre af mig, — hvorfor? For at kunne rejse 
en Anklage imod mig, hvis der kommer et 
Nederlag! — 

Robespierre. 

I ser hvor latterlig og intetsigende Grunden 
er til disse Beskyldninger. Det er saa langt 
fra at jeg har Mistillid til den Kollega, der 
organiserer Sejren, at jeg netop i Aften vilde 
foreslaa Nedlæggelsen af Krigsministeriet, som 
mine militære Kolleger længe har klaget over 
som en død Form, der hindrede deres Bevæg- 
elser. 

Robert Lindet. 

Hvordan? — Forslaget giver os frie 
Hænder — 

Prieur. 

Enemagt — ? 

Carnot har Vanskelighed med at skjule sin Glæde, 
— Lindet og Prieur taler ivrig med ham. 

Robespierre. 
I beskylder mig og mine Venner for at 
bekæmpe den strænge Retfærdighed. I skal 
om faa Dage høre af Couthons Mund, hvor- 
ledes vi har været betænkt paa at bortrydde 
alle Former i Retsplejen, der kan beskytte 
Forræderne, og som et ubekvemt Klædebon 
hindre Frihedens Arm i at svinge Lovens 
Sværd; — I skal endnu i Aften ved Saint- 
Justs Veltalenhed erfare, hvor lidet vi agte at 
stille os paa deres Side, som trætte af Revo- 
lutionen forlange at den skal afvæbne sig ved 
selvmorderisk Mildhed. O Venner — man vil 
bringe Splid imellem os — nu i Farens Stund — 

Billaud-Varenne. 
Robespierre, glem et ubetænksomt Ord. 

Robert Lindet. 
Vi takker dig i Hærens Navn, fordi du 

har overvundet dine Betænkeligheder ved at 
afskaffe Ministeriet — 

Collot d'Herbois 
river sin Vest op og blotter Brystet. 
Robespierre! se dette Ar! Du véd at dea 
Forræders Pistol, som har mærket mit Bryst 
saaledes, den var ladet for dig. Da han ikke 
kunde faa Sigte paa selve Frihedens Palla- 
dium, udvalgte han mit Hjærte til Skive . . . 
Ha, — skulde de, der forenes i Forrædernes 
Had og i Snigmordernes Plan, skulde de 
kunne skilles, naar Fædrelandet er i Fare? — 
Nej, Robespierre, ingen Mistillid imellem os, 
lad den udslettes af Broderkysset. 

Han trykker Robespierre voldsomt til sit Bryst og 
kysser ham. 

Couthon. 
O Fædreland, — hvor skøn er dine Søn- 
ners Forsoning! 



Attende Optrin. 

De Forrige. — Barére, Vadier og Ruhl, 
David og Lebas og fem andre Medlem- 

mer af Sikkerhedsudvalget kommer ind efter- 

haanden; — tilsidst Saint-Just. 
Hilsener mellem de Tilstedeværende og de ankomne. 

Vadier 
til Barére i Forgrunden 
Som jeg siger: Robespierre har taget 
Akterne hjem til sig. Han maa have faaet 
Nys derom gennem Lebas eller David. Og 
da jeg talte til ham derom, f6r han op imod 
mig — jeg vil ikke, gentog han. 

Ruhl. 
Han vil ikke — indeholder ikke det 
Ord alene Kongedømmet? 

Barére. 
Sagen er altsaa farlig for ham? 

Vadier. 
Man har fundet et Brev fra denne gale 
Catherine Theot til Robespierre, hvori hun 
erklærer ham for Messias. 

Barére. 
Sagde du Catherine The os? — 

Ruhl. 
Ha, ha, — meget godt, — meget godt. 

Barére. 
Jeg skal skaffe ea Kopi af Akterne, 
Vadier, og saa vil vi to sammen lave en 
Beretning, saa Konventet skal vride sig af 
Latter, — naar to Gascognere stikke Hovederne 
sammen — 

Vadier. 
Le af Robespierre! 

Ruhl. 
Aa, der er ingen Ting de heller vil, og 
der er intet han frygter mere ... Du kan 
ogsaap tro Barére, det bliver et Skuespil om 
nogle Dage, naar vi bringer den Ladning til 
Guillotinen, som jeg har faaet samlet i Anled- 
ning af Attentaterne paa Robespierre og CoUot 
d'Herbois — 

Barére. 
Ja, det var godt gjort — fem og halv- 
treds! 

Ruhl. 
He, — ja, men det bliver bedre, end du 

tror. De skal allesammen have røde Skjorter 
paa, som Fadermordere! Og saa skal der 
Kanoner og Soldater — mange Soldater! — 

Vadier. 
Ja, det vil gøre Opsigt — Folk vil sige; 
»Se, alle de Ofre — for hans Skyld, — er 
han da mere end en Borger?« vil de spørge! 

Ruhl. 
Og saa er der saa mange Kvinder, — 
unge og smukke Kvinder. En Skuespillerinde 
fra Italienerne har vi, — og en fattig Syjomfru, 
ikke mer end sexten Aar! — 

Barére. 
Bravo, bravissimo! • . . Paa Ære, jeg vil 
selv gaa hen til det store Alter paa Revolu- 
tionspladsen og se den store røde Messe for 
Catherine Theos* Pave! 

Ruhl. 
Ha, ha! Han er mageløs, er Barére! — 
den røde Messe — 

Vadier holder fast i Barére. 

Og alle de Rygter, som allerede gaar! 

Nogle siger at Cécile Renault vilde dræbe 

Robespierre, fordi han af Skinsyge havde 

ladet hendes Kæreste guillotinere, og ligesaa- 

dan om Saint-Just, at han har villet have den 

unge Saint-Amaranthe — (de trække sig længere 

tilbage.) 

To Medlemmer af Sikkerhedsudvalget i Samtale 
med Prieur og Robert Lindet forrest til højre. 

Prieur. 
Saa Danton var hos Méot i Aften? 

1. Medlem af Sikkerhedsudvalget 

til Robert Lindet. 
Men du skulde prøve Legacque, — du 
véd, ogsaa paa Rivoliterrassen. 

Robert Lindet. 
Hans Portioner er jo saa smaa, at man 
skulde tro, det var Prøver paa hvad man 
skulde vælge for Retter. 

2. Medlem af Sikkerhedsudvalget. 
Nej, da priser jeg -Kalven der brøler<, 

— der er saa mørkt som i en af Saint- 

» • 

Antoines Kipper, men for Exempel grillerede 
Lammefødder spiser man bedre dér end i 
nogen forgyldt Salon — 

Prieur. 
Ja, det tror jeg — Aal med Trøflfelsauce 
skal man nu aldrig spise andre Steder end i 
den kære gamle Kalv, hvor jeg kom allerede 
som Kadet . . . Naa, saa Danton var hos 
Méot — ! 

I. Medlem af Sikkerhedsudvalget. 
Det er da ikke muligt, at man allerede 

nu skulde vove — 

(De hvisker sammen og trækker sig tilbage.) 
To Medlemmer af Sikkerhedsudvalget i Samtale 
med CoUot d'Herbois i Forgrunden til venstre. 

3. Medlem af Sikkerhedsudvalget, 
Ja, det er ganske vist, jeg har selv set 

det, Talma gav fuldstændig Robespierre, — 
Stemmen endogsaa — 

4. Medlem af Sikkerhedsudvalget. 
Saa, virkelig ! havde han ogsaa Briller — ? 

3. Medlem af Sikkerhedsudvalget. 
I en Tragedie ! og som Nero ! 

Collot d* Herbois højrøstet. 
Talma er en middelmaadig Skuespiller! 
Han har ikke Begreb om Stil. Jeg saå ham 
i en anden romersk Rolle som Brutus af — 
hvad er det nu — denne gale Englænder — 
naa — dér kom han ind med et hvidt Lagen 
om sig, latterlig forsikrer jeg dig — han saå 
ud som en antik Statue — paa Ære, som en 
antik Statue ! . . . Forresten er han en Giron- 
dist, og burde være guillotineret for lang Tid 
siden. 

Saint-Just træder ind med et Manuskript under 
Armen. Barére gaar strax hen til ham og giver ham 
et aabent Brev, som han tager op af Brystlommen. 
Saint-Just ser paa Brevet, udspørger Barére med et 
ivrigt Udtryk i Ansigtet og stikker Brevet ind i Manu- 
skriptet. 

Ru hl til Vadier. 

Saint-Just har noget stort for, han har 

ladet vente paa sig, — og se hvor han 

knejser, — endnu stoltere end sædvanlig, den 

Grønskolling. Saadan gik han netop om i 

Strassburg! He, — det minder mig om Des- 
moulins Spydighed, at han bærer sit Hoved 
som en Monstrans. 

Vadier. 
Stakkels Desmou lins, han kan nok snart 
bære sit under Armen, , . . hvis han ikke 
bræmser i Tide. Gud véd, hvad nu han og 
Barére stikker Hovederne sammen om. 

Ruhl. 
Ja, noget er der paa Færde. Hør, tag 
dig i Agt for Barére, at han ikke pudser dig 
med den store Guds-Moders Sag . . . Han er 
dog den værste Gascogner af jer to, — tro 
du en gammel Elsasser. 

David til Lebas. 
Ja jeg har Papir og Blyant, — jeg skal 
ikke lade Lejligheden gaa tabt. Saint- Just, 
der fælder Danton, — er det ikke et storslaaet 
Motiv ! 

Lebas. 
Til at ophænge i Historiens Pantheon. 

David. 
Og Skitsen til din Søsters Dagligstue, — 
hun skal faa den i Bryllupsgave. 

Robespierre ved Bordet. 
Jeg ser ikke Borger Lavicomterie. 

Lavicomterie 

en lille Mand, der bestandig har holdt sig til en Side 
i en Vinduesfordybning, stammer. 

Jo, — jeg — er her — Be-Borger — 

Re-ro-bes-be-pjerre. 

David leende til Lebas. 
Den stakkels Forfatter til »Kongernes For- 
brydelser«, — han er altid syg et Par Dage, 
naar han har set Robespierre! — hans for- 
skrækkede Fjæs maa jeg have mod i Billedet, 
det kan tegnes med tre Streger — saadan 
(tegner med Fingren i Haandfladen, Lebas ler). 

Billaud- Varenne. 
Kommer Panis ikke? 

Ruhl. 
Panis holder sig inde af Forkølelse. 

Couthon. 
Den syge Appius Claudius lod sig bære 
hen i Senatet for at stemme mod Pyrrhus' 

Gesandter. 

Saint-Just har stillet sig midt for den lange 
Side af det grønne Bord og lagt sine Papirer foran 
sig, han taler af og til med Billaud, som staar ved 
Siden af ham, skænker sig et Glas Vand og drikker i 
smaa Slurke. Robespierre tager Plads ved hans 
anden Side, Couthon sidder paa den anden Side af 
Bordet, ud imod Tilskuerne, i Profil (som han har 
siddet under hele dette Optrin). Alle begynder at 
samle sig om Bordet, kun en enkelt Gruppe staar 
endnu ved Kaminen, andre tage Plads. 

Sa int-Just. 
Jeg véd ikke, hvad maaske noget andet 
Medlem kan have at forebringe i Aften — 

Carnot. 
Robespierre talte om et meget vigtigt 
Forslag — 

Robespierre. 
Jeg opsætter gærne mit til Fordel for 
Saint-Just. 

Saint-Just. 
Det kan synes ubeskedent af mig at tage 

Ordet før Robespierre, men Sagens Vigtighed 
maa undskylde mig — den kræver eders hele 
Opmærksomhed. 

Alle tager Plads om Bordet, kun Saint-Just staar. 

Borgere! — 

Revolutionen er i Folket og ikke i nogle 
Mænds Anseelse. Denne sande Idé er Kilden 
til Retfærdigheden og Ligheden i en fri Stat, 
den er Folkets Sikkerhed mod de listige Mænd, 
som ved deres Dristighed og Ustraflfethed op- 
kaste sig til at være Patriciere. 

Der er noget frygteligt i den hellige Kær- 
lighed til Fædrelandet: Den er saå ubøjelig, 
at den opofrer alt for Statens Vel, uden Barm- 
hjærtighed og uden Frygt. Den lader Brutus 
dødsdømme sine Sønner, den styrter Manlius 
i Afgrunden, den drager Regulus til Carthago, 
den bringer Marat til Pantheon, et Hengiven- 
hedens Offer! 

CoUot d'Herbois og Billaud bryder ud i 
Bifald, nogle stemme i med. Uro og Spænding maler 
sig paa de fleste Ansigter, medens andre har et hem- 
melighedsfuldt storagtigt Udtryk. Robespierre der 
under denne Indledning har pudset sine Briller, sætter 
dem paa Næsen og ser sig om. 



2. Handling. l8. Optrin. lyy 

Robespierre 

med skarp Stemme. 

Den der skælver nu, er en Forræder. 

Lavicomterie, der har sat sig saa langt som 
muligt fra Robespierre, farer sammen, og forsvinder 
næsten under det følgende bag den gamle Ru hl, der 
ogsaa selv ser meget forfærdet ud. 

Saint-Just. 

Maatte dette blive det sidste Exempel, 
som I give paa eders Ubøjelighed! Maatte 
I hermed se alle Partier tilintetgjorte og i 
Fred nyde eders lovlige Magt og den Agtelse, 
som I indgyde Patrioterne! 

Jeg anklager for eder som Forrædere mod 
den ene og udelelige franske Republik, Danton, 
— Camille Desmoulins, — Lacroix, — Philli- 

peaux, — Fabre d*Églantine, — — 

Ved de første Ord af denne Sætning begynder 
Tæppet langsomt at gaa ned; endnu et Par Sekunder 
efter at Scenen er skjult, hører man Saint-Justs 
monotone Stemme, der regelmæssig lader Navnene 
falde midt i en dyb Stilhed. Han staar stiv og ube- 
vægelig, med et Blad Papir i Haanden, bag det lange 
grønne Bord. Robespierres Ansigt har et besluttet 
og lidende Udtryk; Barére fører en Pris til sin Næse 
og knibser Støvet af Manschetteme, CoUot d'Her- 
bois og Billaud- Varenne straaler, — næsten alle 

Saint- Just. 1 2 

de andre slaa Øjnene ned for Robespierres inqvisitor- 
iske Briller; de synes at studere det grønne Tæppe. 
Couthon, foran Bordet, lige overfor Saint- Just, lader 
sine rystende Fingre gaa igennem den lille Silkepud- 
dels Haar; David, ved Siden af ham, tegner ufor- 
styrrelig, idet han ser fra Papiret op paa Saint-Just, 
— Lebas kigger ham over Skuldren. 



Tredie Handling. 



Første Scene. 

Robespierres Værelse, et lille Mansardkammer, 
lavt til Loftet. Ved den ene Vseg en Seng med Him- 
mel og Gardiner af storblomstret Damask, der synes 
at stamme fra Værtindens aflagte Stadsekjole. Ved 
den anden Væg et Skrivebord, over det paa Væggen 
nogle Fyrretræshylder med Papirer og nogle faa Bøger. 
Et Par Straastole fuldender Møblementet. 

Vinduet staar aabent; man ser ud i det øverste 
af et aabent Skur, som er fuldt af Tømmerstabler. 
Under Taget af Skuret til den ene Side ses et Hjørne 
af et Tegltag og en Husmur og nogle (irene af et 
Træ. Straaler af Aftensolen trænger ind i Skuret. 
I Værelset er der allerede dunkelt. 

Fra Skuret Lyd af Tømmer, der slæbes og kastes, 
af Save og Høvle og af og til Stemmer, der høres saa 
tydelig, at man skønner at der ikke kan være dybt 
ned. 

12» 

Første Optrin. 

Robespierre alene ved Skrivebordet; Hunden 
Brount ved hans Fødder. Han sidder, uden at arbejde, 
sidelængs ved Bordet, sammensunken i mørk Grublen. 

Robespierre 

farer sammen, da Hunden slikker hans Haand, der 

ligger paa Knæet. 

Hvad! er det dig Brount, gamle Grubler! 
. . . Naa kommer han med Poten, — skikke- 
lige Dreng. — (Slaar med Haanden paa en Avis.) 
Ah, der skriver de om »Robespierres Livvagt«. 
»Robespierres Drabanter <', de engelske Kød- 
hoveder! De skulde se denne Livvagt, — en 
Hund! ... Ja, du er stærk og modig, vist er 
du saa, Broimt, du vilde gærne gribe Hyænen 
Fouché i Struben, og falde Vildomen Bourdon 
i Flanken og kyse Abekatten Tallien i et 
Musehul, — men der er altfor mange Køtere 
bag dem, jeg har hørt dem bjæffe idag, — 
altfor mange. 

Aa, du véd slet ikke, hvor mange Køtere 
der er i Verden, du brave Dansker, De for- 
klæder sig som uskyldige Vindspillere, og Silke- 
pudler og nogle gaar ogsaa om livagtig som 

gode Sanct Bemhardtshunde dei vil frelse den 

lidende Menneskehed — hvor skulde du saa 

kunne kende dem i din Enfoldighed, Brount? 

... Ja, det er sandt Couthons »Perle«, 

mener du — nej den er ikke forklædt, den 

kan du stole paa. 

Men hvad er det da for melankolske 

Øjne, aldeles som om du bebrejdede mig 

noget . . . Men det gør du ikke, trofaste 

Ven, du ikke . . . Du hører til den eneste 

Klasse Væsener i Frankrig, for hvem jeg ikke 

har kæmpet, hvem jeg ikke har skafifet deres 

Rettigheder, — og du er den eneste, som 

intet bebrejder mig. Og hvorfor skulde du 

ingen Rettigheder have! Gamle Drømmer! 

naar jeg ser paa dig, synes jeg at det er 

meget lidt, jeg har udrettet . . . Noget, naar 

man ser tilbage, — intet, naar man ser frem. 

Og dog er det Blikket fremad der styrker! 

Hvem kunde udholde det nærværende, uden 

disse straalende om end taagede Fjærnsynl 
(rejser sig og gaar frem og tilbage.) 

Nej, det skal ikke gaa til Grunde! For 
Taamenes og Spirenes Skyld skal den plumpe 

Grundvold ikke gaa til Grunde, den eneste! 
. . . Den skal ikke bortskylles af Anarkiet 
eller nedbrydes af Reaktionen, efter at have 
tjent til Piedestal for nogle Ærgerrige og 
Havesyge! — (standser.) 

Men vil det lykkes mig at standse Bevæg- 
elsen, at give den mit Maal? . . . Her staar 
jeg ved det uundgaaelige Skær, hvor de alle 
ere strandede — Girondister — Dantonister 
. . . Hjulet vælter ikke, mens det ruller i fuld 
Fart, men sagtne — sagtne! Og hvorfor 
skulde det ikke lykkes mig, naar jeg er ren- 
ere og uegennyttigere end de andre, naar mit 

Maal er selve Revolutionens? — — 

(Man hører Gaderaab udenfor; Robespierre farer 
sammen.) 

Dér er mine Plageaander. (Lytter) Hvad 

er det? 

En Drengestemme 
udenfor raaber ind i Gaarden. 
Sejren ved Fleurus, Nyeste fra Hæren, to 
Sous! 

Robespierre retter sig. 
Ja, Sejren ! hvis dette Rygte bekræfter sig 

— netop nu — er det ikke en Gave fra For- 
synet? En Sejr ved Saint- Just — uden Carnot 

— mod Carnot, som vilde standse Angrebet. 

— Med den Sejr knuse vi dem. 



Drengestemmen raabende. 
Den hellige Guillotines Rosenkrans, Num- 
meret for iaften d. 8de Thermidor, med de 
73 Guillotinerede og deres Forbrydelser, i 
Sous . . . Fængselssammensværgelsen i Luxem- 
bourg, 5 Sous ... De 54 Rødskjorter, eller 
Robespierres Mordere, 2 Sous, — Den røde 
Messe, eller Samsons Mesterstykke, 4 Sous 
. . . Cécile Renault og hendes Elsker, eller 
' den sande Grund til Attentatet, en rørende 
Kærlighedshistorie, 5 Sous — — 

Robespierre der var i Nærheden af Vinduet, farer 
bort fra det, med forpint fortvivlet Udtryk i Ansigtet. 
Han kaster sig i sin Stol, holdende sig for Øret, støn- 
ner — tager Haanden bort igen og lytter, mumler, 
slaar Haanden forbitret i Bordpladen, springer op — 

Drengestemmen skrigende : 

Guds Moders Mysterier, — eneste ægte 
— Baréres og Vadiers Rapport, — trykt af 
Konventet, — ny oplagt i hundrede tusind, 

— kun 5 Sous — Mysterierne, Mysterierne, 

— 5 Sous — 

Robespierre synker tilbage i Stolen og stønner. 

Duplay's Stemme. 
Vil du pakke dig ud af min Gaard, eller 
jeg skal høvle dig Rygstykkerne. I uforskam- 
mede Brøleaber! Har Kommunen ikke forbudt 
jer at kolportere Mysterierne? 

Drengestemmen. 
Sikkerheds-Udvalget har givet os Lov. 
Vi bryder os fedt om Kommunen. Der er 
ingen Ting, der gaar som Mysterierne — 5 
Sous — Guds Moders Mysterier, — Catherine 
Theos Messiade — 

Robespierre. 
De hidser mig til døde — hvorledes skal 
jeg kunne kæmpe mod dem, — mod Smæde- 
skrifterne, mod Latteren, — saadan hyler de 
gennem hele Honoré-Gaden — hele Paris — I 
Det sætter mine Fjender ustraffet i Scene, — 
og saa kalder de mig Diktator! — 

Duplay's Stemme. 
Naa Folkens, saa er det vel paa Tide at 
holde Fyraften. Og imorgen skal I ikke 
komme, — maaske Republikken har bedre 
Brug for eders Arme end Værkstedet. 

Svendenes Stemmer. 
Skal man omringe Konventet som den 
Gang med Girondisterne ? Hvad — er det 
sandt, at de har truet Robespierre I ... Vi 
skal rydde Bulen deroppe, hvis de vil krumme 
et Haar paa hans Hoved . . . Han kan bare 
nævne dem I 

Duplay's Stemme. 

Ja, jeg siger blot, hold jer til jeres Sek- 
tioner, Børnlille, — det er urolige Tider, — 
hvem kan vide, hvad der sker — ? — naar 
Stormklokkerne ringe, maa de gode Borgere 
ikke have Puden over Ørene ... Vi stoler 
jo paa Forstæderne — det har altid været 
dem — 

Svendenes Stemmer. 

Ja vel, ja — jo vi skal nok klare Butik- 
ken. 

Robespierre indtager en lyttende Stilling, medens 
hans Ansigt opklares. 

Duplay's Stemme. 
Naa, hvad siger du Marcel, du er jo fra 
Saint-Antoine, Arnestedet for Bevægelserne. 

Svenden Marcel udenfor. 
Ja, jeg siger blot, at det kan jo nok 
være, at Forstæderne har været noget ivrigere, 
end som de er blevet. Hvorfor har de ogsaa 
ladet hugge Hovedet af vores Folk, Hébert 
og Chaumette og Jacques Roux? — dem 
kunde vi forstaa. Der raaber de nu med 
alle deres Blade, men jeg siger rent ud, der 
er ikke noget der duer længer, — nej »Fader 
Duchénes Vrede« — det var noget der kunde 
krasse op i £n, naar man havde gaaet og set 
sig galhovedet paa de fine Butikker og næppe 
kunde bringe sine Børn et oret Brød — 

Duplay^s Stemme. 
Ja, ja, mens »Fader Duchéne« selv vand- 
ede sine Østers med Champagne — 

Flere Svende udenfor. 
Og købte Brød op for at sulte os ud! 

Robespierre. 

Ak, er dette Folkets Stemme ? Længes efter 

Héberts Smudsblad! Men hvis Skyld er det, 

uden de slette Demagogers, — som vildleder 

Folket? . . . Deres Time er slaaet, eller min. 

Svenden Marcel udenfor. 
Og saa bliver man ogsaa træt af det i 
Længden, især naar man faar det saadan ind 
paa Livet. De Folk skulde selv flytte ud og 
bo mellem de tre Kirkegaarde, saa kunde de 
jo se, hvad de syntes om det . . . Om det 
spøger? Ja det vil nok ikke vare længe, inden 
den sorte Død spøger derude, især naar denne 
Hede varer ved . . . Og hvad skal det saa 
sige, at de har sendt Guillotinen ud til os? 
I Begyndelsen, da der kunde være nogen 
Fornøjelse ved at se det, var den paa Revo- 
lutionspladsen, og da saa de fine Folk gør 
Vrøvl, saa faar vi den paa Halsen og saa 
begynder det først rigtig at gaa løs med de 
store Ladninger. Den Ære betakker vi os 

for. Tror de maaske at vore Koner og 
Døtre, fordi de har haarde Hænder, ingen 
Følelse har? De synes slet ikke det er lystigt 
at se Hoveder dynges i Kurve som Kaalho- 
veder paa Torvepladsen. De kommer hjem 
og fortæller os det, og kan ikke glemme det, 
det holder dem vaagne om Natten, og de 
trænger til den Søvn, de kan faa; — og de 
ser ogsaa, at det ikke blot er fine Herrer, 
som har spyttet os i Øjnene, — men man 
hugger ogsaa Hovedet af Fattigfolk. 

Duplay's Stemme. 
Ja, dér kan I se, — saadan gaar det, 
fordi Robespierre har trukket sig tilbage. Det 
er hans Fjender, der skalter og valter saadan, 
de hugger ned uden Forskel — 

Svenden Marcel udenfor. 

Hvad siger du, Borger? Robespierres 

Fjender, — ude hos os fortæller de, at det 

er Robespierre, der befaler det — (Robespierre 
farer hen til Vinduet, som om han vilde tale ud.) 

Duplay's Stemme. 
Bagvaskelse! Det udspreder de, for at 

gøre ham hadet, — det er hans Fjender i 
Sikkerhedsudvalget, de sendte helst ham selv 
ud til Guillotinen — 

Svenden Marcel. 
Hvad Djævlen! er det saadan fat, saa 
skal der times dem en lille Ulykke. Se, vi 
har jo tænkt derude, det ma:v vel være saa- 
dan, for Robespierre maa vide, hvordan det 
skal være, — men naar det er hans Fjender, 
det bliver en hel anden Sag, det. Det skal 
jeg sige i min Sektion; — for Pokker, hvorfor 
sender I ikke Folk ud og belærer os, hvordan 
det hænger sammen, saa kan I tage Gift paa 
at Forstæderne vil komme ned og kigge ind 
i Konventet. For saadan har vi ikke tænkt os 
det. Vi var alle med den tiende August, men 
ikke en den anden September. 

Robespierre. 
O, I stolte Demagoger — lyt her til 
Folkets Røst, og skælv! Folket er ikke gru- 
somt, dets Hjærte er fuldt af Mildhed, — kun 
de Onde vil det se straffede, ikke de For- 
vildede ... I har udtømt Rædslen, hvad der' 

er tilbage af den, vil vende sig imod eder 
selv . . . Folket er træt af Anarkiet, Tiden 

for Ordenens Mænd er kommen. 

Robespierre er under denne Monolog gaaet frem 
og tilbage i Værelset. Han bliver staaende henne ved 
Vinduet. Man hører Svendenes Stemmer Qæme sig 
og sige Farvel til Duplay. Det banker et Par Gange 
paa Døren uden at Robespierre vender sig. Billaad- 
Varenne træder ind, Hunden farer op og knurrer. 

Robespierre og Billaud-Varenne. 

Robespierre 
farer nervøst sammen. 
Hvem er det? — Ah, velkommen, — 
stille Brount, du kender dog Billaud, — han 
er en ren Republikaner. 

Billaud-Varenne. 
Det glæder mig at høre det af din Mund 
den samme Dag, som du har anklaget Udvalg- 
ene for Konventet. 

Robespierre. 
' Jeg har ingen anklaget, som ikke anklages 

af sin Samvittighed . . . Men det var umuligt 
at tie længer, naar Republikken Dag for Dag 
rykkede den største Fare imøde, som endnu 
har truet den. Her ligger paa mit Bord 
engelske og tyske Aviser, som forkynder 
Tyrannerne og deres Slaver, at den franske 
Republik en af Dagene vil gaa til Grunde 
i selve Konventet, at dens reneste Borgere vil 
bukke under for de Intriger og det Had, der 
snart vil vove et Angreb. 

Billaud-Varenne. 
Hvorfor har du ikke først betroet dig til 
dine Kolleger, og overlagt med dem hvilke 
Skridt — 

Robespierre. 
Mine Kolleger I hvoraf Halvdelen er med 
i Sammensværgelsen — 

Billaud-Varenne. 
Hvorfor har du skilt dig fra dem og 
traet dem ? I fire Dekader har du ikke villet 
arbejde sammen med os, — Hvorfor? For at 
kunne gøre vort Arbejde til en Anklage imod 
os. 

Robespierre. 
Det var min Pligt at trække mig tilbage, 
naar jeg indsaå, at det var mig umuligt at 
sætte det gode igennem og hindre det onde. 

Billaud-Varenne. 
Hvad mener du med det onde? — er 
det at knuse Republikkens Fjender? Du har 
talt truende om dem, der udbreder Rædslen 
Overalt og bekæmpe de fredelige Borgere, 
som fængsler og myrder og — kan jeg huske 
alle Forsætningerne til det evige Omkvæd — 
»det er de Uhyrer, som vi have anklaget« — 
ja anklaget, men uden at turde nævne! 

Robespierre. 
Og hvem er der, som ikke nævner dem! 
Her ligger Breve i Dusinvis som anklager Sik- 
kerheds-Udvalget for at udøve et hæsligere 
Tyranni, end Nero og Caligula har udtænkt, 
og bønfalder mig om at træde i Skranken 
mod Undertrykkerne. 

Billaud-Varenne. 
Og saadanne Breve gemmer du, i Stedet 
for — 

Robespierre. 
»Uhyrer!« — og hvad skulde jeg vel 
ellers kalde dem, som for at vække Had mod 
mig, samler en halvhundrede Mennesker sam- 
men, der aldrig har set hinanden, lader dem 
dømme som »Sammensvorne mod Robespierre«, 
»Robespierres Mordere«, og gør deres Hen- 
rettelse til en Maskerade! »Sammensvorne« — 
og det er dem selv, der har sammensvoret sig 
imod Robespierre, fordi jeg er den eneste 
der kan standse deres Forbrydelser, — det er 
dem, der i en Maaned ikke har afladt med at 
sprede Smædeskrifter imod mig i Hundred- 
Tusindevis; hele Paris genlyder deraf i dette 
Øjeblik 1 Ogsaa en Mængde stakkels ' overtro- 
iske Mennesker, uskadelige Sværmere, vilde de 
have bragt paa Skafottet, ikke for at straflfe 
en uskyldig Overtro, — dette er en af deres 
dagligdags Forbrydelser — men- for at gøre 
mig latterlig og mistænkt. O Gud, naar har 
et saa samvittighedsløst Komplot været set i 
Verden 1 Og de har fundet værdige Stalbrødre 
i Conventet, en Tallien, en Fouché, en Bour- 
don, en Carrie r, — behøver jeg at nævne alle 

Saint- Just. I3 

disse Elendige, som har decimeret Frankrig 
i Provinserne, og som véd, at jeg har mine 
Mapper fulde af Beviser imod dem — 

Billaud-Varenne. 
Klager fra' de Kontrarevolutionære, hvis 
Planer de har kvalt i Blod. 

Robespierre. 
Du vil forsvare Tallien, som du selv i 
Konventet har kaldt en Løgner? 

Billaud-Varenne. 
Jeg er ikke kommen for at forsvare Per- 
soner, men Principper. 

Robespierre. 
Og jeg staar her ikke for at angribe Per- 
soner, men Principper — og fremfor alt 
Mangel paa Principper. 

Billaud-Varenne. 
Om Personerne vilde vi vel kunne blive 
enige. Jeg tør ikke benægte, at mange af 
Sikkerhedsudvalget høre til Sammensværgelsen. 

Dine Kolleger i Velfærdsudvalget har endnu 
ikke valgt, 

Robespierre. 
Hvad holdt da Collot d'Herbois Gilde for 
iaftes? Det skulde gaaet underlig til, om ikke 
han og Bourdon har givet hinanden Broder- 
kysset, naar de begge er blevet fulde. 

Billaiid-Varenne. 
Da du er saa godt underrettet, véd du 
vel ogsaa, at jeg ikke var tilstede. 

Robespierre. 
Jeg véd det . . . Jeg tilstaar ogsaa at 
jeg har stolet paa, at en Mand af saa ren og 
ubestikkelig Karakter som din, selv om den 
var stødt tilbage fra mig ved — Misstemninger, 
som kan komme mellem Kolleger — næppe 
vilde kunde overvinde sig til at slutte Forbund 
med en Bande, hvis afskylige Kabaler ikke 
kan være dig ubekendt. 

• 

B i 1 1 au d - V a r e n n e. 
Du har Ret, og det er derfor jeg er 
kommen til dig. Lad os i al Fald ikke 

13* 

handle i Blinde . . . Robespierre, husk paa, 
at om end enkelte af vore Kolleger har frater- 
niseret med de Sammensvorne, saa har dog 
selve Udvalget endnu intet bestemt Skridt gjort 

— det kan endnu slutte sig til dig, og meget 
taler for at det skulde gøre det. Vi véd alle, 
at de misfornøjede i Konventet fra først af 
havde rettet deres Angreb mod hele Udvalget, 

— Bourdon har længe prædiket imod os. 
Den sikreste Alliance er den med dig, — det 
er den visse Sejr — 

Robespierre. 
Altsaa, det er virkelig saaledes, du kom- 
mer med Fuldmagt fra Udvalget? 

Billaud-Varenne. 
Nej, jeg kommer kun paa mine egne 
Vegne, men jeg tror, at naar jeg — 

• Robespierre. 
Om din Indflydelse paa Udvalget er der 
ingen Tvivl. 

Billaud-Varenne, 
Men for at dette skulde ske — 

Robespierre. 

Man forlanger Indrømmelser fra min Side ? 
— at jeg skal give Plads for en anden, træde 
ud af Udvalget? Nuvel, skønt det er min 
eneste Magtstilling, hvis man vil kalde det 
saaledes — 

Billaud-Var en ne. 

Forlade Udvalget, — det er jo det du 
faktisk har gjort for halvanden Maaned siden; 
nej tvertimod, jeg forlanger at du skal træde 
ind igen i Udvalget. 

Robespierre. 
Hm, naar Udvalget antager sig min Sag 
som sin egen, naar det vil udrense Bjærget 
for alle forbryderske Elementer — 

Billaud-Varenne. 
Det er en Selvfølge at de, som ere ind- 
viklede i denne Sag, de Sammensvorne, hjem- 
falder til Lovens Sværd. Men dermed maa 
der være Fred for Bjærget. Jeg forlanger 
Amnesti for alle Konvents- Udsendingene, hvor 
haardt anklagede de end kan være. 

Robespierre. 
Det er umuligt! Du véd ikke, hvad du 
forlanger! Du har ikke som jeg modtaget 
Klagerne, — en Befolknings Taarer og Skrig, 

— og saa megen Uret skulde blive uhævnet! 

Billaud-Varenne. 
Disse Mænd har reddet Frankrig ud af 
dets frygteligste Kris^* . Hvad der er fejlet 
maa dækkes med Glemsel. Man kan ikke 
straffe den Skyldigste uden at udsætte den 
Fortjenstfuldeste. Vi maa have disse Mænd 
med os, følgelig kan vi ikke bagefter sende 
dem for Domstolen. 

Robespierre. 
Det er et stort Offer — men Republikken 
er i en overhængende Fare — det er maaske 
umuligt at gøre Retfærdigheden helt Fyldest 

— Patrioterne maa holde sammen — jeg — 

jeg lover ikke at anklage disse Mænd. 
(Han rækker Haanden ud mod Billaud.) 

Billaud-Varenne rejser sig. 
Denne Amnesti til de strænge Republik- 

aneres Forseelser er kun Ryggen af det Sværd, 
hvis Æg hedder: Ubønhørlighed mod de 
Kontra-Revolutionæres Forseelser, som kun ud- 
sones under Sværdet. Jeg maa sikre mig at 
jeg ikke, idet jeg giver dig Haanden, rækker 
Haand til Maadehold og Eftergivenhed — 
hvormed din Tale idag har smigret Højre og 
Royalisterne. 

Robespierre. 
Hvorledes ! Du forlanger at jeg skal love — 



Billaud-Varenne. 
Intet Løfte, du maa forbinde dig der- 
til. Disse fire Dekader, i hvilke du har truk- 
ket dig tilbage fra Udvalget, har været fulde 
af Farer for Republikken. Denne fordømte 
Slægt, hvis eneste Drøm er at snigmyrde den 
unge Frihed, der nylig har sat Fod paa Jorden, 

— den har aldrig udfoldet en større Frækhed, 

— endnu i Fængslerne har man sammensvoret 
sig for at myrde Konventet. Saadanne For- 
hold krævede en fordoblet Strænghed, hvis 
Ydre kun var lidet forskelligt fra Grumhed, og 

Udvalget har vist sig dette Krav voxenj: 
i Hundredevis har Forræderne besteget Ska- 
fottet. Svage Sjæle og smaa Hjærter — eller 
Forrædere som vise denne Forklædning — 
har løftet et Ramaskrig over dette urene Blod, 
— og du har begunstiget dem, først læng-e 
ved din Tavshed og endelig idag ved din 
Tale. Du maa slutte dig uforbeholdent til 
dine Kolleger, saa at du godkender disse fire 
Dekaders Begivenheder, som om du selv havde 
ledet dem, du maa med dit Navn besegle vort 
Herredømme overfor Folket, og du maa sam- 
men med os fortsætte det med uformindsket 
Voldsomhed — 

Robespierre. 
Aldrig ! Jeg kimde love at tie, men ikke 
at rose og mindst at fortsætte. Skulde jeg 
lade et Tæppe falde over den sidste Tid, saa 
var det for at begynde en ny Epoke. Jeg 
har svoret at føre den republikanske Regering 
tilbage til Orden og Retfærdighed eller at 
falde imder Forsøget . . . Som et Evangelium 
har denne Tale spredt Haab og Tillid over 



3. Handling. 2. Optrin. 20I 

det sukkende Land. Den skal blive Revoluti- 
onens Program eller mit Testament. 

Biliaud- Varen ne. 
Betænk dig, Robespierre! Søg ikke egen- 
raadig ud paa en Vej, der vil glæde Repu- 
blikkens Fjender! Støt dig til de sande Patri- 
oter. 

Robespierre. 
De sande Patrioter har hidtil støttet sig 
til mig. 

Billaud-Varenne. 
De vil gøre det fremdeles,' naar du ikke 
viger af fra den lige Bane. 

Robespierre. 
Hvis jeg har veget af fra min Bane, saa 
er det ved altfor længe at medvirke, for at 
dæmpe hvad jeg ikke helt kunde standse. 

Billaud-Varenne. 
Folket har lagt Lynet i vore Hænder for 
at knuse dets Fjender. Hvo er skyldigere end 
vi, hvis vi lader det blive koldt? 

Robespierre. 
De, som slynge Lynet i selve Folkets 
Straatage og Lerhytter. 

Billaud-Varenne. 

Robespierre! Du kaldte mig en ren Repu- 
blikaner! Jeg er det . . . Gud véd det, jeg 
vil heller falde med dig end vinde en Sejr 
over dig, der bragte Republikken Skade . . . 
Men jeg kan ikke følge dig, Maadehold er 
Fortabelse! Kun over et Hav af Blod kommer 
Statens Skib i en sikker Havn 1 Mod denne 
Slægts tusindaarige Hovmod, som endnu med 
Rædslen over Hovedet spotter og truer Repu- 
blikanerne, er der kun et Middel : Døden. 
Kun de Døde kommer ikke tilbage. 

Se dem disse muskuslugtende Spradebasser, 
som spadsere rundt imellem os med deres 
Knippelstokke, skjulende deres Hager i de 
uhyre Halsbind! Aa, — men Panderne med 
de blonde Parykker løfter de højt nok, de 
skjuler ikke de Mordtanker, som myldre der- 
inde. Skaan dem, — og en Dag vil de 
komme over Republikken, drukne Friheden i 

Reaktionens blodige Orgie. De vii gøre 
Mordet til en Fornøjelse ligesom Jagten mel- 
lem Frokost og Middag, de vil prale for deres 
Maitresser med Patrioternes Blod paa deres 
Linned. Jeg ser det altsammen forud — jeg 
kender dem! — 

Nej, som man knuser en Skorpion og 
strør dette lægende Pulver paa det Saar, som 
dens egen Giftbraad har stukket, saaledes maa 
al Rest af Aristokratiet knuses i Frankrig, 
eller Folket vil dø af dets Saar. 

Robespierre. 

Det er umuligt at miskende den rene og 
uegennyttige Iver, som leder dig vild, men 
denne Vej fører til Fortabelse. Skafottet er 
rejst for at straflfe dem, der har forbrudt sig, 
ikke for at udrydde dem, der kan gøre det. 
Republikken traénger ikke til Blod, men til 
Love. 

Billaud-Varenne. 

Love ! Og hvad var den sidste Lov, som 
du og Couthon foreslog: den Omformning af 
Revolutionsdomstolen, der befriede den fra alle 

hindrende Former, og satte den i Stand til at 
virke med den Hurtighed og Kraft som den 
har udfoldet i hele Messidor-Maaned. Skulde 
man tro, at den, der har gjort det, et Par 
Maaneder senere kræver Skaansel for Repu- 
blikkens Fjender! 

Robespierre. 
Den 22 de Prairial var mit store Fejlgreb. 
Hvem denne Lov var rettet imod, var den 
Gang klart. Eller var det maaske Højre, de 
Maadeholdne, der modsatte sig Loven? Nej 
det var Bjærget, det var de slette Demagoger, 
der følte sig truet; — Fouché raabte, at han 
vilde lade sin Hjærne springe, hvis den gik 
igennem, Bourdon blev saa syg af Skræk, at 
han maatte holde Sengen. Mine Fjender fik 
Loven lemlæstet, saa den blev uskadelig for 
dem, og da jeg blev nødt til at trække mig 
tilbage, har de gennem Sikkerhedsudvalget 
bemægtiget sig den og gjort en Brug af den, 
som jeg afskyr og fordømmer. 

Billaud- Var enne. 
Du er falden i den Fælde, du har stillet 

for andre, og har fortjent din Skæbne. Nu 
forstaar jeg, hvorfor du f6r op som en Ras- 
eode, første Gang da jeg lod et Ord falde 
om at lægge Haand paa Danton ! Du havde 
Sky for at angribe en Medskyldig. Hemmelig 
begunstigede du det Maadehold, som du nød- 
tvungen og modstræbende ramte i hans Per- 
son. Da du endelig havde gjort det og 
erhvervet dig Ry for Ubønhørlighed, da du 
havde dysset Mistanken i Søvn, optog du hin 
Forræders Plan. Du vilde Maadehold, det vil 
sige Skaansel for Republikkens Fjender og 
Forfølgelse af Republikanerne! Elendige, du 
vilde decimere Bjærget, fordi det knuser 
Tyrannerne — og du vilde være Tyran! Du 
vilde Forsoning med de Kongeligsindede, fordi 
du strakte Haanden ud mod Enevældet. Du 
vilde ved Maadehold stige til Diktaturet — 
efter at du havde grebet Pontificatet ved -at 
smigre Overtroen og udbrede mystiske Rygter 
om din Person! Men Masken er revet af dig, 
nu kender vi dit sande Ansigt, der blander 
Cromweirs Træk med TartufFe's! 



2o6 Saint- Just. 

Robespierre haanlig. 
Du kende Robespierre! 

Billaud- Varenne. 

Jeg kender dig som — Kontrarevolu- 
tionær! 

Robespierre opfarende. 

Jeg kontrarevolutionær! (Roligere:) Nu^ 
hvorfor ikke? . . . Girondisterne har kaldet 
mig, der altid var Ordenens Mand, en Anar- 
kist, Hébertisterne anklagede mig som Fana- 
tiker, fordi jeg beskyttede en fredelig Tro 
mod deres Fanatisme, Tyran og Diktator kal- 
der man mig nu, da jeg intet kan sætte igen- 
nem mod mine Kolleger, — hvorfor ikke 
ogsaa kontrarevolutionær? . . . Gaa Billaud, 
stakkels forblindede Republikaner! gaa og tag 
den tvetungede Gascogner Barére med, som 
igaar tillagde mig en Catos Dyder og imorgen 
vil sværge at jeg er en Catilina og Saint-Just 
en Verres, tag den drukne Skuespiller Collet 
d'Herbois med og glem ikke Sabelrasleren 
Carnot, gaa og forbind jer med de Sammen- 
svorne, hvis Hoveder du for fem Minutter 

siden vilde overlade mig for en billig Handel, 
fæld Frihedens ældste Athlet, om I kan, — 
din Skæbne vil jeg ikke misunde dig. »Ve 
de Overvundne hedder det«, men jeg siger 
dig: ve dig, hvis I sejre! 

(Billaud- Varenne, der under dette har trukket sig 
hen imod Døren, gaar ud med en truende Mumlen.) 



Tredie Optrin. 

Robespierre gaar et Øjeblik frem og tilbage i 

synlig Ophidselse og Spænding. Eleonore med en 

tændt Lampe. 

Eleonore. 
Her er din Lampe, Max — iaften skal 
den nok brænde godt, men arbejd nu ikke 
for længe igen. 

Robespierre. 
Nej, nej — kære Eleonore, — jeg er 
færdig med mit Arbejde — hm! færdig — 

(Han tier pludselig, bliver staaende med hendes 
Haand i sin, uden at se paa hende.) 

Eleonore. 
Var det Billaud- Varenne, som var hos 

Robespierre. 
Ja, vi havde Forretninger. 

Eleonore. 
I var saa højrøstede, vi kunde høre jer 
helt ind i vort Værelse. 

Robespierre. 
Saa — virkelig? — Naa, Kolleger kan 
ikke altid være enige. 

Eleonore. 
Nej, hvor skulde de kunne være enige 
med dig, der staar saa højt over dem, — du 
skulde slet ingen Kolleger have — 

Robespierre. 
Hvad siger du dér ? — Hvor falder det 
dig ind? 

Eleonore. 
Er det da saa underligt? — Jeg véd saa- 
mænd ikke hvordan, det var saadan en Tanke, 
der kom. 

Robespierre 

mumlende, idet han ser 'ned for sig. 
Ingen Kolleger! 

Eleonore 
lægger sin Haand paa hans Skulder. 
Hvad er der dog i Vejen, Max? Du er 
saa tankefuld — saa forstemt? Og igaar var 
du endnu saa munter, nsesten kaad paa Spad- 
sereturen, du legede med Brount og rystede 
Oldenborreme af Træerne . . . Hvad er der 
da hændet idag? du har talt i Konventet, — det 
hørte jeg Svendene snakke om, — har de sat 
sig op imod dig? — 

Robespierre. 
Sat sig op imod mig — hvad er det dog 
for Udtryk? — som om jeg var Konventets 
Herre ! 

Eleonore. 
Bliv dog ikke saa vred, jeg kan jo ikke — 

Robespierre. 
Vred, nej vist ikke, kæreste, — ak, jeg 
er saa nervøs, oprevet, — bryd dig ikke om 
det — beklag mig. 

Saint- Just. H 



2IO Saint- Just. 

Eleonore. 
Jeg vilde saa gærne trøste, men hvor kan 
jeg, naar du skjuler dine Sorger . . . Maaske 
kan jeg heller ikke forstaa det altsammen. 
(Stryger med Haanden over hans Pande.) Hvor den 
er bleg, og der er rigtige Rynker, — hele tre 
. . . Ak, du ser jo helt lidende ud! Gid du 
heller var lidt syg, at jeg kunde pleje dig. 

Robespierre. 
Ja, syg! — Hvor ofte tænker jeg ikke 
paa de Par Uger, da jeg laa tilsengs, og du 
fik Lov til at sidde hos mig og læse højt for 
mig af Rousseau . . . De samme Følelser 
vaktes hos os, vi talte sammen om Naturens 
Ynde og Blidhed, om Menneskesjælens evige 
Værd ... O min Gud, hvilket sælsomt Liv! 
Naar et Sygeleje er den eneste Oase for 
Erindringen, bliver da ikke Graven Haabets 
eneste Maal! — 

Eleonore. 
Aa Max, Max! du taler saa smukt, men 
det lyder altid saa sørgeligt . • . Hvorfor 
tænker du paa Døden? ... Er det dine 

Fjender, du frygter? Men naar de truer dig, 
vil da ikke hele Folket beskytte dig? . . . £n 
Snigmorder kunde fælde dig — men Guds 
Haand har to Gange vendt det dræbende 
Vaaben fra dig! . . . Og naar du ser en 
Fare, hvorfor frygter du da? — Kald paa 
Folket, og Faren er der ikke længer. 

Robespierre. 
Ak! »kalde paa Folket!« — Hvor finder 
din uskyldige Haand den Sonde, der blotter 
Dødeligheden af mit Saar? Naar jeg kalder 
paa Folket, saa fortjener jeg, at Folket lader 
mig falde, og gør jeg det ikke, saa falder jeg 
som et OflFer for dets Sag og tager den med 
mig i Faldet. 

Eleonore. 
Aa Maximilian, du er vist blot for god, 
du gør dig for mange Skrupler. 

Robespierre. 
Nej, nej, — tal ikke saadan ! Du har 
vseret min gode Engel, bliv ikke min Frister! 

14* 

Fjerde Optrin. 

De Forrige. Fru Dupiay. 

Fru Dupiay. 
Eleonore! naa er du her, min Pige! Jeg 
vilde blot sige, at der kommer nogen til 
Maximilian, — og skønt I jo nok er forlovede, 
saa holder jeg dog ikke af, — ja du bliver 
jo ikke vred, kære Max — 

Robespierre. 
Du véd hvor højt jeg altid har skattet 
eders strænge, patriarkalske Sæder, — og 
hvor nødig vilde jeg ikke selv udsætte min 
Eleonore — 

Eleonore. 
Hvem er det, der kommer? — Blot du 
nu ikke igen skal have Uro og Fortræd! 

Fru Dupiay. 
Jeg hørte dem tale med Fader ude i 
Gaarden, og jeg syntes at det var Saint-Justs 
Stemme — 

Robespierre. 
Gud give, det var saa vel! Jo — nu 

hører jeg selv, han er der, mit Brev er ikke 
kommet for sent. 

Eleonore trykker hans Haand. 
Jeg giver gærne Plads for Vennen, Max, 

— han vil nok finde Raad. 

Fru Duplay og Eleonore gaar ud, men møder i 
Døren Saint- Just, som de standse et Øjeblik med deres 
Hilsener. Lebas og David trænger forbi dem ind { 
Værelset. Saint- Just er i Konventsudsendingénes Dragt, 
blaa Kjole med røde Opslag, lange Støvler, Trikolore- 
skærf og Kaarde. 



Femte Optrin. 

Robespierre, David, Lebas, Saint-Just. 

Lebas. 
Her bringer vi Sejrherren, — vi mødte 
ham lige som han steg ud af Postvognen. 

Robespierre 
omfavner Saint-Just. 
Velkommen ! — Og det er altsaa sandt — ? 

David. 
Stor, glimrende Sejr I Charleroi erobret. 
Fjenderne slaaet og splittet. 

Le bas. 
Gid vi kunde sige det samme her. 

David. 
Her har Fjenderne samlet sig, saa vi kan 
knuse dem i ét Slag. 

Saint-Just. 
De har udførlig fortalt mig om dit Neder- 
lag idag — 

Robespierre. 
Nu, et Nederlag vil jeg just ikke kalde 
det. 

Saint-Just. 
Det forekommer mig, at Konventet har 
tmderkastet din Tale en Bedømmelse af de 
samme, som den angriber. 

David. 
Og hvor nær var det ikke ved at blive 
en Sejr. Hvem skulde under den første 
Bifaldsstorm forudse en saadan Vending? 

Lebas. 
Nej, især da Barére, som er saa god en 
Vejrhane, foreslog Trykningen. 

Robespierre. 
At en Bourdon skulde faa Mod til at 
kaste sig i Breschen, og at han skulde vende 
Stemningen ! 

Saint-Just. 
Din usalige Ubestemthed, som har truet 
alle! Naar du blot strax havde nævnet klart, 
hvem du angreb, — det havde beroliget alle 
de andre — isoleret de Skyldige — 

David. 
Ingen Tvivl, at Konventet med Glæde 
havde tilkastet dig disse Hoveder. Du kunde 
ligesaa let have faaet det til at raabe: »Til 
Abbediet« som til at votere Trykningen. 

Lebas. 
Og nu, hvor vil ikke disse fortabte vide 
at benytte Tiden. De har allerede ved deres 
falske Lister bragt det saa vidt, at hen ved 
hundrede Deputerede ikke længer tør ligge 
hjemme, og hvor stor vil ikke Paniken voxe sig 
i denne Nat I 

Robespierre. 
Kære Venner, har jeg ikke selv sagt mig 

alt dette forud? — Men det var ikke min 
Sag at anklage Personer, — jeg talte ikke 
paa Udvalgets Vegne. Jeg var den enkelte 
Borger, der kom blandt mine Fæller for at 
give min forpinte Sjæl Luft; jeg kunde da 
antyde de Farer der truede, og beklage mig 
over den Maade, hvorpaa man forfulgte mig, 
og truede selve Republikken i min Person. 
Men ingenlunde fandt jeg mig berettiget til [at 
pege paa den og den. Det tilkom Konventet 
alene at anstille en Undersøgelse — — 

Saint-Just. 
Korrekt, — fordømt korrekt, som et Lig 
paa Paradesengen . . . Men hvad har du 
gjort i denne Tid? Man fortæller mig meget 
om Fjendens Løbegrave, intet om eders egne 
Kontraminer. 

Robespierre. 
Jeg har skrevet min Tale. 

Saint-Just. 
Og hvad agter du at gøre? 

Robespierre. 
Læse den for Jakobinerne. 

David. 
Det vil blive en Triumf. 

Saint-Just. 
Fanden i Vold med oratoriske Triumfer 
nu! Er Bruddet med Udvalgene uhelbredeligt? 

Lebas. 
Vore Kolleger i Sikkerhedsudvalget er 
i bedste Forstaaelse med de Sammensvorne 
i Konventet^ og har vovet sig saa vidt, at de 
maa frygte alt, hvis vi sejrer. 

David. 

De har blandt andet givet Disciplene i 
Marsskolen Kanoner i Konventets Navn, — 
for at vinde dem bag vor Ryg. Det er utro- 
ligt, hvor godt dette har været beregnet; de 
sextenaarige Republikanere kæler for disse 
Kanoner, som om det var Dyr, og velsigner 
Konventet — ! 

Saint-Just. 

Men Velfærdsudvalget ? 



2 1 8 Saint- Just. 

Robespierre. 
Det forlod mig for et Kvarter siden i 
Billaud- Varennes Skikkelse med en Undsigelse 
paa Liv og Død. 

Saint-Just. 
Saa er det Tid at sige, som jeg svarede 
den østerrigske General, der vilde have, at 
jeg skulde undertegne en Kapitulation: Jeg 
har glemt min Pen og kun taget min Kaarde 
med. 

Robespierre. 
Kaarde? — Saint-Just 1 

Lebas. 
Du mener at vi — 

Saint-Just. 
Luk Vinduet, Lebas . . . Revolutionens 
Hemmelighed ligger i Ordet » vover » ! 

David. 
Ja, det er Ordet! — En Gentagelse af 
den enogtredivte Maj, — en Rensning af 
Konventet som i Girondens Tid! Jeg skal faa 

vore Knøse fra Marsskolen med trods Kon- 
ventets Kanoner. 

Saint-Just. 
£j, de maa jo være saa glade over en 
Opstand, som en Dreng, der har faaet en ny 
Paraply, over et Regnskyl. 

Robespierre. 
Men hvad er dette for et Sprog — ! 

Saint-Just. 
Handlingens. Kast Jakokinerne over begge 
Udvalgene, — det er to Ord i Stedet for en 
Tale. Sæt Tallien og de Andre i Hullet, det 
er en Ordre til den Politiafdeling, som er 
under Couthon. Paris' Maire og Kommandant 
er vore Mænd, lad dem ringe med Storm- 
klokkerne og slaa Allarm. Imorgen samler 
Konventet sig foran Kanoner og i et Hegn af 
Spyd og Bajonetter. Jeg bestiger Talerstolen 
og forkynder, at Republikken har undgaaet en 
stor Fare, den største og sidste. Jeg forsikrer 
strax, at de Skyldige er fængslede, at der 
ingen Uværdig er i denne hellige Indhegning. 



2 20 Saint- Just. 

Jeg lykønsker Konventet til at det ved sin 
Fasthed har tilintetgjort Partierne. — Enstem- 
migt Bifald og »Leve Republikken«. 



Robespierre. 
Og saa? 

Saint-Just. 
Saa lader vi Magten koncentrere i de 
Hænder, som har frelst Staten, — en fore- 
løbig Regjering. Konventet erklærer sin Mis- 
sion for endt, og der udskrives nye Valg. Vi 
forkynder under Klokkeringning, at Fædre- 
landet ikke længer er i Fare — som vi en 
Gang under Kanontorden har forkyndt, at det 
var i Fare, — at de ydre Fjender ere slagne 
og de indre knuste eller forsonede, at Revolu- 
tionen er endt, og Konstitutionen træder i 
Kraft. Vi aabner Fængslerne og nedbryder 
det udtjente Skafot. Vi uddeler Nationalgods- 
eme til de Fattige, som hidtil er blevet snydt 
for dem af rige Spekulanter, vi indvarsler en 
retfærdigere Ordning af Forpagtningerne, stifter 
offentlige Værksteder for ledige Arbejdere, — 

kort sagt, vi begynder at virkeliggøre vort 
Ideal af en Republik, .vi regerer! 

Robespierre. 
»Regerer!« Og bringer dette Qrd dig ikke 
til at skælve? Har du glemt dit udødelige Ord 
under Tyrannens Proces: »Man kan ikke herske 
uskyldig«. 

Saint-Just. 
Saa hersker man skyldig, naar Øjeblikket 
kræver det. 

Robespierre. 
Og giver Forbrydelsen Autoritet. 

Saint-Just. 
Hvis vi ikke begaa denne Forbrydelse, 
har vi begaaet en større ved at fælde Danton. 
Hans Blod forbinder; har vi ikke selv resolut 
og pludselig Handlekraft, er vi kun Prædi- 
kanter og Filosofer, saa var det en Dødssynd 
mod Revolutionen at skære denne brutale 
Styrke bort. Vi skylder Folket Regnskab for 
Dantons Fald, og Regnskabet er den rene og 
strænge Republik, der laa over Dantons Syns- 
kreds, og for hvilken han havde været en 

Hindring. Indtil den er grundet og dens 
Maskineri er i Gang, maa vi regere. 

Robespierre undvigende. 
Jeg er ikke skabt til at regere, men til at 
bekæmpe Folkets Fjender. 

Saint-Just. 
Desto heldigere, at jeg er skabt til at 
regere. 

Robespierre. 
Saint-Just, du forfærder mig ! Det er ingen 
god Aand, der taler ud af dig. Du kommer 
fra Hæren. Dens Aand har altid været den 
farligste for Folkenes Frihed, Lovgiveren har 
ingen frygteligere Fjende end Feltherren. 

Saint-Just. 
Det er sandt. Men hvorfor skulde vi 
ikke kunne gøre for Republikkens Skyld, hvad 
ellers maaske en sejrrig General vil gøre for 
sin Ærgerrigheds Skyld. 

Robespierre. 
Fordi vort Liv har været Ordets Magt, 

Og VI kan ikke skære det over med et Sabel- 
hug. 

David. 
Men er dette ikke Ordets Magt, dets 
Triumf? Hvad fordres der for at Paris rejser 
sig og knuser dine Fjender? Kun et Ord fra 
dig. 

Lebas. 
Og har du ikke Ret til at sige med 
Cicero: Frels mit Liv for Republikkens Skyld? 

Robespierre. 
»Kun et Ord!« — Og hvad brugte Gud 
mer for at skabe Verden? . . . Men hint Ord 
bliver ikke udtalt! . . . Jeg skulde lægge 
Haand paa Konventet, jeg! . . . Aldrig! . . . 
Give mine Modstandere, mine Bagvaskere Ret, 
som kalder mig Diktator! — 

Saint-Just. 
Du er Diktator! — Har du ikke selv 
indrømmet, at du har al Magten i dine Hæn- 
der, at du kan rejse den med et Ord? Men 
du frygter at vise dig som det du er, du 
frygter mest for at vise dig for dig selv. Du 

er ikke født til at herske, siger du; men du 
har dog hersket, halvt med din Vilje, halvt 
imod den, — ja selv i disse fire Dekader, da 
du har trukket dig tilbage for at vise hvor- 
ledes det gik, naar du ingen Magt udøvede, 
selv medens dine Fjender har haft frie Hæn- 
der, har de maattet tjene dine Planer, selv 
i denne Tid har du hersket. 

Robespierre. 
Ah, hvad siger du? — I denne Tid, — 
men det er jo Vanvid! 

Saint-Just 
Dine tjenstivrige Tilhængere har stødt dig 
frem mod Magten, og dine Fjender har gjort 
det samme, idet de arbejdede med de Midler, 
du havde skabt, fremfor alt den afskyelige 
Blodlov, som du og Couthon fik sat igennem, 
da jeg var taget til Hæren. 

Robespierre. 
Denne Lov er bleven misbrugt, — du 
maatte dog kunne forstaa, at min Hensigt var 
at vende Rædslen mod Rædselsmændene selv ; 



3. Handling. 5. Optrin. 225 

— vore Venner her, der sidder i Sikkerheds- 
udvalget, vil kunne sige dig, hvor samvittig- 
hedsløst vore Fjender dér — en Vadier, — 
en Ruhl — 

Saint-Just. 
Jeg véd det, — men det var et frygteligt 
og farligt Middel. Du vilde ramme Rædsels- 
mændene og samtidig undgaa alt Skær af 
Maadehold, som den Gang endnu var saa 
farligt. Og da Lovens sande Ofre undslap — 
ogsaa denne Mulighed havde du forudset — 
trak du dig tilbage og sagde : Jeg vasker 
mine Hænder, dette Blod komme over mine 
Fjender, som udøser det. Du haabede, at de 
skulde drukne deri, at Overdrivelsen skulde 
frembringe Trangen til Ordenen og Kravet til 
Ordenens Mænd. Og indtil da skulde dine 
Fjender have udført det sidste grove Bøddel- 
arbejde, som du vilde skaane dit eget Parti 
for, de skulde have renset Fængslerne saa 
godt ud, at du uden altfor stor Fare for at 
styrke Reaktionen kunde aabne dem. Alt 
dette har du beregnet, selv om du ikke vil 

Saint Just. I5 

tilstaa det for dig selv — du har spillet dob- 
belt og tredobbelt Spil — 



Robespierre, 

der synlig har lidt under denne Replik, rejser sig 

truende. 

Saint- Just, dette ligner en Anklage! — 



Saint-Just. 
Det er det, hvis du vakler nu, da din 
Beregning er slaaet til, hvis du overlader Til- 
fældet noget i denne Sag. Bukker vi under 
nu, saa vil alt dette falde sammen over os, 
vi vil blive Revolutionens Syndebukkel Vore 
Mordere vil vaske sig rene i vort Blod og 
læsse deres Ansvar paa os: — »de var Tyran- 
neme, vil de sige, vi maatte jo gøre hvad de 
vilde, indtil vi var stærke nok til at demask- 
ere dem!« Det er din Skyld, ved din tve- 
tydige Politik! Du skylder os at gribe ind! 
Det gælder ikke blot vort Liv, det gælder 
vore Navne, vor Udødelighed, det gælder 
Revolutionens Ære. 

David. 
Vor Udødelighed, — hør ham, Maximi- 
lian! giv efter — 

Lebas. 
Antoine kommer ude fra, han. ser friskere 
paa Forholdene end vi — og maaske derfor 
mere praktisk. 

David. 
Han kommer som Alexander, der løser 
Knuden med et Sværdhug. 

Robespierre. 
Den der griber til Sværdet, skal omkonmie 
ved Sværdet, sagde den store Profet. En Sejr 
med Magt, er kun en halv Sejr, — jeg vil — 
for Sagens Skyld — en hel Sejr, en Triumf. 

Saint-Just. 
»En hel Sejr, — en Triumf« — som 
vil binde Hænderne paa os, skaffe os nye 
Forbundsfæller, der maa tilfredsstilles, og gamle, 
som maa føjes . . . Hvad vil vi kunne gøre? 
ændre, udbedre, fuske, — medens vi i Spidsen 
for det væbnede Folk, med Konventet for vore 

15» 

Fødder, uden Partifæller, uden Alliancer, staar 
som Herrer, der kan befale, nyskabe ... Du 
vil ikke? Aa hvad er det for en Kval at 
skulle bruge en Vilje uden for sig selv! Jeg 
kommer fra. Lejren, hvor hundredtusind storm- 
ede mod Ildsvælg, naar jeg sagde »frem«. — 
Og her maa jeg have en andens Navn for 
at kommandere. Her finder jeg Ansvar for 
Handlinger, som jeg ikke har givet mit Minde 
til, som jeg har raset over. Byrder, som ere 
ophobede af andres Forsømmelser og Dum- 
heder, og den der har trukket mit Navn og 
min Skæbne ind i alt dette, han hindrer mig 
i at redde os begge! . . . Hvorfor har jeg 
ikke din uhyre Folkegunst, hvorfor har du ikke 
min Daadskraft? . . . Forbandet alt hvad der 
hedder Parti, Kammeratskab, Venner! . . . 
Hvem der var Konge! 



David omfavner ham. 

Saint- Just, du er tragisk, der er antik Stil 

i dette, du inspirerer mig! 

Lebas ryster bekymret og raadvild paa Hovedet til 

Robespierre 

som er traadt et Par Skridt tilbage og betragter Saint- 
Just med det stærkeste Udtryk af Mistillid og Rædsel. 

Konge, — hvilken Afgrund, vi er naa't 

frem til ! Har jeg ikke altid sagt, at der var 

Træk i Saint- Justs Ansigt, der mindede om 

Carl den Niende! 



Sjette Optrin. 

De Forrige. Duplay med en tyk Knippelstok. 

Duplay. 
Der er nogle brave Sansculotter — med 
ligesaa dygtige Knipler som denne, — der venter 
nede i Gaarden, for at følge dig til Jakobin- 
erne, kære Max. 

Robespierre. 
Ej, ej, min gode Duplay, 1 synes at ville 
gøre den engelske Legende om min Livvagt 
til Sandhed. 

Duplay. 
Nu, en Konge har sin lønnede Sveitser- 
Garde, — saadan en Livvagt kan en dydig 

Borger ikke have; men hvorfor skulde ikke 
nogle trofaste Friheds venner af egen Drift 
kunne samle sig for at vaage over et Liv, der 
er truet af alle onde Mennesker? 

Saint-Just imidlertid til Lebas. 

Skal vi endelig tale, saa er jeg ogsaa 

rustet dertil. (Trækker et Manuskript op af Lommen.) 

Tag denne Tale, Philip, jeg har skrevet den 

i Postvognen, den vil være sikrere hos dig. 

Lebas. 
Gaar du da ikke med til Jakobinerne? 

Saint-Just. 
Jeg gaar hen i Udvalget. 

Robespierre, 
vendende sig imod ham, mistænksom. 
Hvad vil du i Udvalget, jeg har jo sagt 
dig — 

Saint-Just ironisk. 
Naa, jeg vil ikke strax forraade dig til 

dem. Men man skal altid sørge for at være 
dér, hvor Ens Fjender nødigst vil have En. 

Robespierre. 
Kære Duplay, sig disse brave Mænd at 
dette Vidnesbyrd om trofast Hengivenhed rører 
mig dybt og styrker mig til Kampen, men jeg 
beder dem om at lade deres Tjeneste være 
endt hermed. Ingen Art Liktorer bør ledsage 
den, der mistænkeliggøres som Diktator. Ikke 
engang disse Fortrolige skulle ledsage mig. 
Alene sømmer det sig at jeg i Aften begiver 
mig til Patrioternes Forsamling. Jeg gaar 
ingen Steder, hvor ikke Folket er rundt om 
mig, og Forsynet over mig ! 

David til Saint- Just. 
Jeg vil skynde mig . . . Hvem* véd, 
maaske kan man faa dem til at handle uden 
ham ... Vi ses imorgen tidlig hos Lebas, 
hvis der ikke forinden er lagt Haand paa os. 
Du gaar den farligste Vej, unge Ven, — men 

du alene er en Hær. 

(David, Saint- Just, Lebas og Duplay ud.) 



2X2 Saint- Just. 

Syvende Optrin. 

Robespierre alene. 
Hvor hans Komme gjorde mit Haab lev- 
ende, — og nu! . . . Hvem er mig farligst 
— Fjenden eller Vennen? . . . Nej, nu 
mindre end nogensinde Magt og Vaaben, — 
det er hans Sejr ikke min . . . Hm, — en 
moralsk Opstand, en ubevæbnet Tilkende- 
givelse af Folkeviljen, — saavidt kan jeg til- 
lade dem at gaa, — tillade? har jeg Ret til 

at forbyde det? er de ikke frie Mænd? 

(Han tager en lille Pistol op af en Skrivebords- 
skuffe og fører den op mod Brystlommen, men betænker 
sig og lægger den tilbage i Skuffen.) 

Nej, ingen Vaaben — dette er mit Sværd 
(han tager et Manuskript paa Skrivebordet) Og fem 
Aars Opofrelse er mit Skjold . . . Hm — 
Saint- Just saå dybt i mig, dybere end jeg selv 
har set; saaledes spejder ikke Venskabet! 

Brount, vaagn op gamle Nordbo! . . . 
Ud at spadsere, ja vist saa, — det kan han 
lide, gamle Dreng, — ud at spadsere, — vi 
er fredelige Borgerfolk, vi rykker ikke i 
Felten! (ud med Hunden.) 

Anden Scene. 

Velfærdsudvalgets Sal (som sidst i anden Handling). 

Ottende Optrin. 

Carnot, Robert Lindet og Prieur 
ved det grønne Bord. 

Carnot. 
Saint- Justs Fængsling bliver en nødvendig 
Følge af Katastrofen. 

R obert Lindet. 
Det er det værste! Hvis dette Rygte om 
Charleroi's Indtagelse og en Sejr ved Fleunis 
bekræfter sig, er han ikke let at lægge Haand 
paa. Og hvor farlig er ikke i et saadant Øje- 
blik en mulig Standsning af Operationerne — ? 

Prieur. 
At vi netop nu skal undergrave en af 
Republikkens Grundpiller! Og hvorfor? For 
at kaste os i Armene paa den rene Rædsel: 
— Collot d'Herbois og Billaud og Fouché og 
alle de andre . . . Og hvem ser Udfaldet? 
£r det os der har Magten i Paris? 

C a r n O t. 
Robespierre faar Buxefeber, naar han ser 
en Sabel ! Han tør ikke, og de andre tør ikke 
uden ham . . . Marsskolen gjorde et fordel- 
agtigt Indtryk, efter at de havde faaet Kan- 
onerne. 

Robert Lindet. 
Det var dog Robespierre, der skaffede os 
af med Krigsministeriet! 

Carnot. 
Hvorfor? For at knuse os under An- 
svaret. 

Prieur. 
Denne gensidige Mistro, — det kommer 
der ud af eders Pirrelighed og alt det Smaa- 
kævl! 

Carnot. 
Denne Sejr i dette Øjeblik er farlig for 
os. Robespierre har set vor Ordre til Jourdan, 
at detachere attenhundrede Mand til Rhin- 
arméen ; Saint- Just har modsat sig denne Ordre 
og sejret ... Jeg har set Robespierre staa 
med Papiret i Haanden, her ved dette Bord 

. . . Tror I ikke, han vil benytte denne Ordre 
til et Angreb paa os? ... Vi har ikke villet 
unde Saint-Just Sejren, vil det hedde . . . Og 
hvorledes vil han ikke voxe ved den! Ser I 
ikke, at alt, endogsaa Tilfældet, støder ham 
frem mod Diktaturet? 

Robert Lindet. 
Sak er den eneste Trøst, at Saint-Just 
snart vil voxe ham over Hovedet; — ham er 
der dog noget af den militære- Gnist i, som 
har manglet under hele Revolutionen. 

Carnot. 
Takl Hvad Fornøjelse tror I, vi faar af 
den Gnist? Ikke saa meget, som at vi kan faa 
Lov til at blive skudt af en Peloton Gardister ! 



Niende Optrin. 

De Forrige. Barere, Collot d'Herbois 
og Billaud-Varenne komme ind. 

Collot d'Herbois 
højrøstet til Billaud-Varenne. 

Fortræffeligt, kære Billaud! fortræffeligt. 

Bare re sagtere. 
Hvad skulde et saadant aabent Brud til? 
Jeg indser ikke hvad det gavner? 

Billaud-Varenne. 
Jeg vil selv vide hvad jeg gør, og frygter 
ikke for at andre skal vide det. 

C a r n o t. 
Ret saal Det er ikke Tid længer at se 
tilbage. 

Prieur. 
Hvad er dog det for en Banken? — det 
har været her en Gang før — 

Comit é-Buddet kommer ind. 
Borger Bourdon d'Oise er udenfor; han vil 
absolut ind, det gælder Statens Velfærd, siger 
han. 

Billaud-Varenne. 
Lad ham slaa sine Knoer itu, hvad skal 
vi have det Vrøvlehoved herind for. 

Barére til Buddet. 
Gaa ud til Bagdøren ud til Galleriet, Borger 
Louis, jeg synes det banker ogsaa dér . . (Ser 

paa sit Uhr). Det er Tiden, at de skulde være 
her. (Til Buddet) Ja vel, ja vel, luk dem blot 
ind. 

Carnot samtidig. 
Vi maa ikke glemme at holde Øje med 
de fordømte Jakobinere; hvem kan vide, hvad 
de gale Klubfolk hitter paa. 

CoUot d'Herbois. 
Det paatager jeg mig, for Konventets Præs- 
ident maa de vel have Respekt. 

Billaud-Varenne. 
Og lad os strax stævne Sikkerheds-Ud- 
valget til os. 



Tiende Optrin. 

De Forrige. Tallien og Fouché. 

Tallien. 
God Aften, kære Kampfæller! Skulde den 
Aften ikke være god, som er Trældommens 
sidste ? 

Billaud- Varenne. 
Hvad for noget! Trældom? Tror I, Vel- 
færds-Udvalgets Mænd har været Trælle! — 

Fouché 

der omfavnes af Collot. 
Altsaa imorgen slaar vi til. 

Collot d'Herbois. 
Det vil vi, kære Ven, meis auspiciis 
. . . Naa, Alliancen er vel klappet og klar. 

Tallien. 
Saa godt som, — i Løbet af denne store 
Nat vil utvivlsomt — 

Bare re. 
»Saa godt som« — »utvivlsomt« — hvad 
skal det sige? 

Fouché. 
Nu, man maatte jo vente at Højre gjorde 
sig kostbart. 

Barére. 
Ak Billaud, din Heftighed og Aabenhed 
styrter os i Ulykke! 

Bil laud- V aren ne. 
Strax klynker II hvad har Højre sagt? 

Fouché. 
Nogle siger at Robespierre er Ordenens 
Mand, altsaa tilsidst deres Mand, — 

C ar not til Prieur og Lindet. 
Ah, der ser I, — de holder paa ham i 
det Haab, at han skal dræbe Republikken! 

Tallien. 
Jeg tog dem fra Humanitetens Side, 
erindrede om de Ulykkelige, som sukkede i 
Fængslerne, besvor dem at standse Bøddel- 
karren — 

Collot d'Herbois. 
Standse Karren! Den skal køre i Galop! 

Tallien. 
Men den gamle tørre Sieyes svarede, at 
det var os, der havde ladet den spænde for. 

Prieur. 
Hvilket det var vanskeligt at svare paa. 

Billaud-Varenne. 
Vi maa haabe paa det »uafhængige Bjærg« 
og især paa Filosoferne, som ikke tilgiver 
Robespierre hans Krig mod Fomuftdyrkelsen 
og hans Fest for det højeste Væsen. 

Collot d'Herbois. 
Jeg iler til Jakobinerne. Glem ikke Kom- 
munen og General Hanriot, dér er en stor 
Fare — og den fordømte Marsskole — 

Bare re. 
Fare er der, Gud bedre det, nok af! 

Ah! — 

Han farer forfærdet tilbage, idet han gennem Døren 
til Entréen, som Collot har aabnet, medens han taler 
tilbage til de andre, ser Saint-Just, som staar der- 
ude foran et stort Spejl og i al Mag retter paa sit 
Halstørklæde. Barére lukker hurtig Døren og vinker 
til de andre. 

Saint-Just! — Hvad skal vi gribe til! 
(Til Collot d'Herbois:) Gaa ud Og ophold ham, 
kys ham, lad ham ikke slippe! (Collot d'Herbois 
ud. Barére skubber Fouché og Tallien hen mod den 
anden Dør.) Ud — bort, — men sagte — 

Fouché. 
Naar skal vi da aftale? 

Carnot. 
Han maa være træt efter Rejsen, — han 
gaar nok igen. 

Barére til Fouché. 
Vent udenfor, — maaske vi siden — 
(Fouché og Tallien ud.) Aa, Prieur ! løb til Sik- 
kerhedsudvalget — det havde jeg nær glemt, 
de skal ikke komme — (raabende efter ham) 
men de maa heller ikke forlade deres Lokale! 

— Aa! — Saa tag jer dog noget fcfr, — 
Kirkegaardsberetningen f. Ex., eller de ind- 
sendte Planer, og Kunstnerjuryens Betænkning, 

— det kan da ikke se mistænkeligt ud, — 
véd du ikke hvor det ligger, Billaud? — saa 
staar da ogsaa den skinbarlige — 



Ellevte Optrin. 

De Forrige. Saint-Just. 

Barére styrter hen imod ham. 
Saint-Just — hvilken uventet Glæde! Vel- 

Saint-Just. 16 



pA^ Saint-Jost. 

kommen, — med Sejersbud, ikke sandt? 
Rygtet er ilet foran dig, en Sejr uden Side- 
stykke i Historiens Annaler, Fleurus har for- 
dunklet Marathon og Cannæ — 

Saint-Just. 
Der skulde sejres. Vi sejrede. 

Idet han gaar hen til Bordet og hilser paa Camot og 

de andre, falder Tæppet. 



Fjerde Handling. 



Første Scene. 

Velfærdsudvalgets Sal som sidst i tredje Akt og 
med de samme Personer. En Tjener gaar om og 
slukker Lysene, som næsten er brændt ned, en anden 
trækker Gardinerne tilside, saa Dagslyset trænger ind. 
Klokken slaar 5. Saint-Just sidder for sig selv i et 
Sofahjørne og skriver i en Lommebog. Alle se trætte 
og forvaagede ud, Prieur sover. 

Første Optrin. 

Saint-Just, . Barére, Billaud-Varenne, 
Carnot, Robert Lindet og Prieur. 

Billaud-Varenne til Camot. 

Der er ikke andet for at gøre: vi maa 

begynde, skønt han er her. Lad os sende 

16* 

Bud efter Sikkerhedsudvalget, — og Fouché 
maa holde sig i Nærheden paa Galleriet. 

C a r n o t. 

Vi maa ogsaa have stævnet Mairen. 

(De gaa begge hen i Baggrunden og taler med 
Tjenerne, som derefter gaa ud.) 

Barére til Saint- Just. 

Er det en Tale til imorgen, du skriver 
paa? 

Saint-Just ser op. 

Imorgen? — nej, der er nogle hundrede 
Aar til Anvendelsen . . . Drømme, Barére! 
. . . Love for en Fremtidsrepublik, en Utopi. 
Jeg skrev de sidste Strøtanker ved Bivouak- 
ilden paa Fleurus' Valplads. — Der var hyg- 
geligere end her. 

Barére. 
Du er en koldblodig Mand, du spilder 
ikke din Tid. 

Saint-Just spydig. 
Nej, men jeres. 

Carnot og Billaud er traadt hen til Bordet og 
taler sagte men ivrig med de andre. Den nylig vaag- 
nede Prieur gaber og strækker sig. 

Carnot højt. 
Jeg foreslaar at vi strax længsler General 
Hanriot. 

Saint-Just 
der rejser sig rolig og stikker Lommebogen til sig. 
Borger Hanriot er en god Patriot, og om 
der end let kan findes større Begavelser — 

Billaud-Varenne. 
— Han er ikke Patriot, han er Parti- 
gænger, og under de overhængende Farer er 
det nødvendigt — 

Saint-Just. 
Man taler dunkelt om Farer og bliver 
enige om truende Forholdsregler. Jeg synes 
at savne mine Kollegers Fortrolighed; jeg 
banker paa lukkede Hjærter — 

Robert Lindet. 
Hvem skal man da sætte i Spidsen for 
Nationalgarden? 

Prieur. 
Der er en vis Bonaparte, — men han er 
rigtignok ikke ved Haanden. 

Carnot. 
Bonaparte er et Kreatur af Robespierre. 

Saint-Just. 
Hvis det er blevet en Forbrydelse, at 
beundre Republikkens største Borger, saa er 

jeg delagtig i den. 

Under denne Replik kommer en halv Snes Med- 
lemmer af Sikkerhedsudvalget, ind ad den samme Dør 
som Fouché og Tallien kom ad, og som fører ud til 
Kontorerne og Galleriet. 

Andet Optrin. 

De Forrige. Medlemmer af Sikker- 
hedsudvalget blandt hvilke Ruhl, Vadier 

og La vi c om t er ie, der kommer tilsidst og £arer 
forfærdet tilbage ved Synet af Saint-Just. Derefter 

Collot d'Herbois. Medens de ankomne hUse 
paa de tilstedeværende styrter 

Collot d'Herbois 
ind ad Entrédøren og raaber: 

Borgere, Kolleger! knus Forræderne! Ha, 

sværg at hævne denne uhørte Skændsel, denne 

Krænkelse af Konventet! 

Alle vende sig mod ham med forskrækkede Spørgs- 

maal. 

, Saint- Just rolig og spyOig. 

Hvad nyt fra Jakobinerne? 

CoUot d'Herbois. 
Hvad nyt, frække Forræder! Hvad nyt? 
At jeg er jaget ud af Jakobinerne, kastet paa 
Døren — . 

Forskellige Stemmer. 
Hvad — En af Velfærdsudvalget — Kon- 
ventets Præsident! 

Saint-Just. 
Din Vest er revet op, — du har vel vist 
dem dine Saar. 

CoUot d'Herbois. 
Jeg værdigedes at minde dem om, hvem 
jeg" var, ved at blotte dette Bryst, der er ramt 
af Morderens Kugle, fordi det husede et ufor- 
færdet Hjærte, der kun banker for Frihed og 
Fædreland. Men disse Umennesker peb og 
hylede — de knyttnle Næverne for Ansigtet 
af mig — j^ hørte Stemmer raabe »til Guil- 
lotinen« ! — 

Alle 
med pludselig Enstemmighed, truende mod Saint-Just. 
Til Guillotinen? til Guillotinen! I eller vi! 

Collot d'Herbois. 
Og her skal jeg finde Saint-Just midt 
iblandt sine Kolleger, som han forraader, ube- 
vægelig, skamløs, som et Marmor uden Hjærte 
og Følelse — 

Saint-Just. 
Jeg havde Følelse for en Hest, der styrt- 
ede for min Postvogn og for en Savoyard- 
dreng, der tiggede om en Bid firød, — men 
ikke for de Forrædere, hvis Hoveder jeg kommer 
at forlange! 

Alle. 
Nævn dem, nævn dem. 

Collot d'Herbois. 
Den Hykler Couthon talte igen i Aften 
hos Jakobinerne om fem eller sex Hoveder — 

Ruhl. 
Det er en Fælde! Vi er alle paa Pro- 
skriptionslisterne. 

Saint- Just. 
Det tror jeg nok, da I selv har skrevet 
dem. 

Ruhl. 
Endogsaa dit Navn saå jeg, Lavicomterie ! 

Lavicomterie klynkende. 
Er det Lønnen for at have skrevet »Kong- 
ernes Forbrydelser '<. 

Vadier. 
Sig mig i al Fald, hvad min Forbrydelse 
er ... Er det, at jeg ha. revet TartufFe-Masken 
af Robespierre i den store Guds-Moders Sag? 
Hvad har jeg vundet ved Revolutionen? Næppe 
nok til at jeg kan give min Søn en Sabel eller 
min Datter et Skørt. 

Saint-Just. 
Saa er det godt for hende, at det er saa 
varmt, maaske du dog inden Efteraaret — 

Collot d'Herbois. 
Listen! frem med dem, du har den paa 
dig, — nægt det ikke! Ha, jeg skal rive den 
ud af dit Hjærte, Elendige ! 

Saint-Just. 
lUv mit Hjærte ud og seder det for at 
blive, hvad I aldrig bliver: store! 

Collot d'Herbois. 

Uforskammede Dreng! Han kaster sig over 
Saint-Just, saa at denne tvinges ned i en Lænestol, og 
river hans Kjole op for at komme til Brystlommen; 
flere true, enkelte vil lægge sig imellem. 



Tredie Optrin. 



De Forrige. Bourdon d'Oise kommer ind 
ad Bagdøren, uden at nogen under Tumulten lægger 
Mærke til ham. Han er latterlig bevæbnet, en stor 
Sabel slingrer efter ham, Pistoler med Bajonetter stik- 
ker ud af Lommerne. 



Bourdon 

staar et Øjeblik forbavset stille og styrter derpaa frem 

med hævet Dolk. 

Dræb ham, dræb ham! ned med Tyran- 
nerne ! 

Alle vende sig forbavsede mod Bourdon. 

Saint-Just 

springer op af Stolen og trækker hurtig sin Kaarde, 
Bonrdon viger forbløffet tilbage. 

Hvad er det for enVildome, der er kom- 
men ind i Faarefoiden! 

Flere begynder at le ad Bourdon. 

Bill aud* Var enne. 
Hvad vil du her? £r det Tid til Maske- 
radeløjer I Du ser jo ud som ^et vandrende . 
Arsenal. 

Bourdon med Patbos. 
Respekt for mine Pistoler, Borgere! Jeg 
har SLffyret dem mod Bastillen og Tuillerieme. 

Collot d'Herbois 
omfavnende ham, rørt: 
Det er Sandhed! Bourdon er en Friheds- 
helt! 

Carnot samtidig. 
Hvad, praler han af at have vsn-et med at 
storme Bastillen? Guds Død, Mand! Jeg har 
siddet i den. 

Saint- Just spydig. 
Udvalgene forhandlede for lukkede Døre, 
forstaar du vel. 

Bourdon. 
Jeg var her i Aftes Klokken henad ti, men 
det var ikke muligt at komme ind. Det er 
Tid at handle. General Hanriot lader uddele 
dobbelt Munition til Nationalgarden og Kanon- 
erne, Konmiimen sammenkalder Sektionerne, 
Jakobinerne taler om at rense Konventet, — 
vi er om en Hals — 

Barére. 
Vi? Hvem! Hvad skal det sige? — 

Bourdon. 
Vi, der ikke vil bøje Nakken under Tyr- 
annernes Aag, vi som har svoret — 

Barére. , 

Han er drukken — lad det faa en Ende, 
det er for galt, at man her i Udvalget — 
Boardon, omringet og overdøvet, skubbes ud ad Døren. 

Robert Lindet. 
Vi har lét, — vi er afvæbnede. 

Billaud-Varenne. 
Hvad Bourdon sagde om Kommunen lød 
foruroligende. Men Mairen maa strax være 
her, og er der noget mistænkeligt, kan vi be- 
holde ham som Gidsel. 

Saint-Just 
højrøstet midt i Stuen. 
Den drukne Mund hikker Sandheden ud: 
I er de Sammensvorne. 
Bestyrtelse, Forlegenhed. 

Lavicomterie skælvende. 
Vi ? sammensvorne ! 

Barére indigneret. 

Med Bourdon! 

Saint-Just. 
Med Konventets værste Slyngler, — mod 
Robespierre. Det er de Farer, 1 talte om — 
Faren for at knække Halsen, naar I løb 

Panden mod Frihedens Kobbermur. Tror I ikke, 
jeg véd at Fouché har Fuldmagt til at rejse 
Anklage mod os idag? 

Collot d'Herbois. 
Jeg sværger! 

Vadier. 
Lad os kalde Fouché, at han kan bevidne 
sin og vor Uskyldighed. 

Almindeligt Bifald ; en af Sikkerhedsudvalget ringer 
paa en Klokke, hvorpaa en Tjener kommer ind og 
skynder sig ad efter at have faaet sin Ordre. 

Barére. 

imidlertid til Saint-Just, som han trækker til Side 

i Forgrunden. 

Frygt ikke, Saint-Just, hvis nogen imorgen 
angriber dig, skal jeg forsvare dig. Jeg vil 
forkynde din Sejr i Udtryk, som skal henrive 
Forsamlingen, (sagtere) og jeg vil heller ikke 
helt fortie visse Hindringer, som dine misunde- 
lige militære Kolleger her i Udvalget har lagt 
dig i Vejen. 

En Tjener anmelder. 

Paris' Maire, Borger Fleuriot-Lescot. 

Fjerde Optrin. 

De Forrige, Fleuriot-Lescot træder stolt 

og rolig ind. 

Under et Øjebliks Raadvildhed blandt de andre 
rykker Saint- Just en Lænestol frem, sætter sig i Impe- 
rator-Stilling med en Haand paa Kaardehæftet og gør 
en Haandbevægelse mod Fleuriot-Lescot. 

Fleuriot-Lescot 
nærmest henvendende sig til Saint- Just. 
Det høje Udvalg har gjort mig den Ære 
at sende Bud efter mig. 

Saint-Just. 
Borger! Udvalgene ere ængstede af Gær- 
ingen i Byen. De beklage, at General Han- 
riot ikke som sædvanlig, har indfundet sig for 
at aftale med dem, hvad der er nødvendigt 
for Hovedstadens Sikkerhed. Der meddeles, 
at han mobiliserer, og at Kommunen stævner 
Sektionerne. 

Fleuriot-Lescot. 

Borgere! Kommunen er paa sin Post, den 

kender sit Ansvar. Naar Generalen ikke i 

Aftes har indfundet sig, er det, fordi han har 

været optagen af Øjeblikkets Krav. Der har, 

som et af disse Udvalgs mest fremtrædende 
Medlemmer (med et Buk for Barére) har forkyndt 
fra Konventets Talerstol, været truet med en 
énogtredivte Maj rundt om i Klubber og 
Kaféer. Under saadanne Forhold kan Kom- 
munen ikke sove. Det er for at beskytte 
Konventet mod Undertrykkelse, at General 
Hanriot efter Aftale med mig har uddelt 
Patroner til Nationalgarden. 

Barére. 
Udvalget er tilfredsstillet ved dine aabne 
Udtalelser. 

Saint-Just. 
Konventet og Udvalgene stoler paa Paris. 
(Fleuriot bukker og gør Mine til at gaa.) 

Billaud-Var enne. 
Kommunen, som den tiende August styrt- 
ede Tyranniet, vil beskytte Republikken mod 
enhver opdukkende Tyran. 

Fleuriot-Lescot med Eftertryk. 
Kommunen kender Tyranniet under alle 

Masker og river dem alle af. (Han gaar hen mod 

Døren.) 

Prieur. 
Dette klinger mig lidt efter det delfiskse 
Orakel, og skønt vi er Abekatte efter det 
Antikke, vilde jeg foretrække en tydeligere — 

Carnot. 
Det er Vanvid, at lade Mairen slippe 

bort — (styrter hen mod Døren, som Fleuriot alle- 
rede har lukket efter sig.) 

Barére 
kaster sig imellem ham og Døren. 
At holde paa et saadant Gidsel er en 
Udfordring, — en Forhaanelse af Paris — jeg 
modsætter mig — 

(Stemmer for og imod.) 

Tjeneren 
lukker Døren op og melder. 
Borger Fouché. 

Saint-Just. 
Ruhl, du er den ældste i Udvalgene, dine 
hvide Haar vække Ærefrygt og erindrer enhver 
om hans Faders hellige Hoved, — du bør 

Saint-Just. 17 

forhøre Fouché, — som jeg, den yngste, har 

forhørt Mairen. 

Ruhl stammer noget frem, forlegen og smigret, 
men giver efter for flere Opfordringer. 



Femte Optrin. 

De Forrige, Fouché luskende og bukkende. 

Ruhl gammelmandsvrøvlende. 
Borger Foueh'é, — vi har — naa ja, nu 
tnaa jeg lægge dig paa Hjærtet at svare klart 
og oprigtig efter din Samvittighed. 

Fouché. 

Det vilde være meget voveligt at fare 
med Usandhed overfor Republikkens høje og 
vise Regering. 

Ruhl. 

Ja det — ganske vist, ja . . . Altsaa, 
hvorfor at Udvalgene har — paa denne usæd- 
vanlige Tid — har stævnet — sendt Bud 
efter Borger Fouché — det — nu — beror 
— paa — at — der er megen Tale om — 
Uroligheder og Sammensværgelser og — saa- 
dan noget, som — Naa, og et Medlem — 

fremragende Medlem af disse Udvalg har — 
ytret den Formodning, at — der skulde bestaa 
en Slags Aftale mellem disse Udvalg og frem- 
ragende Medlemmer af Konventet — og at 

— blandt hvilke ogsaa Borger Fouché. Og 
det skulde gaa ud paa at rette et Angreb paa 
et Par meget — overmaade fremragende Med- 
lemmer af disse — dette Udvalg . . . Og 
Borger Fouché skulde — efter denne For- 
modning altsaa — være befuldmægtiget til at 
opsætte en Anklage — paa dette Grundlag 

— til imorgen — eller nej, altsaa — til idag. 
Hm. Ja det er altsaa angå aende dette at 
Udvalget ønsker en P>klæring af Borger Fouché. 



Fouché. 
Jeg erklærer og sværger ved min Ære 
som Menneske og Borger, at der ikke har 
fundet nogen Aftale Sted mellem mig og Med- 
lemmer af disse Udvalg med det Formaal at 
rette en Anklage mod noget Udvalgs- Medlem, 
og at jeg følgelig ingen Fuldmagt har til at 
rejse en saadan Anklage. 



17 



T* 

RuhL 
Meget godt — hm. (Til Saint- Just.) Jeg véd 
ikke, om min højtærede Kollega — 

Saint-Just. 
Jeg er fuldkommen tilfredsstillet ved en 
saadan Erklæring. 

Ruhl. 
Altsaa, Udvalget vil ikke længer opholde 
Borger Fouché. 

Fouché. 
Jeg anbefaler mig til dets Gunst, (ud.) 



Sjette Optrin. 

De Forrige uden Fouché. 

Saint-Just rejser sig. 

Kolleger, vi har udtømt os i gensidige 

Beskyldninger, som har vist sig at være 

ugrundede. Man har med Vold undersøgt 

mine Lommer uden at finde noget. Jeg har 

ikke desto mindre skrevet en Beretning til 
Konventet idag — 

Collot d'Herbois. 
Ah, — der ser I! 

Saint-Just. 
Og da jeg ønsker at give denne Beret- 
ning den største Autoritet, anmoder jeg om at 
maatte forelægge den for mine Kolleger. 
(Bifaldsmumlen.) Altsaa inden Konventets Aab- 
ning, mellem otte og ni. 

Barére. 

Hvem af os ser ikke gærne en Forsoning 

bragt til Veje? vi skal samle os i Tide og 

vente dig. 

(Saint-Just ud.) 



Sjrvende Optrin. 

De Forrige uden Saint-Just. 

Collot d'Herbois. 
Hvad er der nu at gøre? 

Ruhl. 
Klokken er. henad sex, jeg mener vi kan 
trænge til en Times Søvn. 

Robert Lindet. 
Man maa lade Sagen udvikle sig af sig 
selv. 

Prieur. 
Lad de Slyngler i Konventet sejle deres 
egen Sø og kæntre. 

Vadier. 

Men vi kan ikke helt være uden Vaaben 

. . . Barére maa skrive en Beretning — 
Almindeligt Bifald. 

Barére. 
Jeg modtager gærne dette farefulde Til- 
lidshverv. Jeg skal gøre mit — for Resten 
maa Forsynet raade. God Morgen! 

(Alle ud.) 

Anden Scene. 

Lebas' Dagligstue. Tidlig Morgenstemning. 

•Ottende Optrin. 

Henriette og (snart efter) Saint-Just. 

Henriette 

staar ved det dækkede Bord og komn^er Kaflfe paa 
Kaffekanden med rystende Haand, idet hun tæller — 

Ti, elleve, — aa, han kan trænge til den 
stærk — tolv, tretten, fjorten — — . Det er 
sandt David, han kommer jo ogsaa (hun kom- 
mer endnu et Par Theskeer paa). Philip er nok 
ikke oppe endnu (lytter) — men det er Synd 
at vække ham, maaske er det sidste Gang! — 

(Hun gyser, holder sig ved en Stol. Udenfor paa 
Gaden Hovslag af Heste i Skridt og Sabelraslen. 
Henriette gaar hen til den aabne Altandør og kigger ud.) 

Det er jo Hanriot selv med sine Dragoner; 
— hvorfor mon de standser — de gør Hon- 

neur — hvem kan det — — 

(Hun gaar ud paa Altanen. Udenfor høres kraft- 
ige Raab: »Leve Saint-Just, leve Sejrherren fra Fleu- 
rus.« — Henriette kommer hurtig ind fra Altanen, 
løber igennem Stuen ud i Entréen og man hører 
hende rife Døren op til Trappegangen. Medens 

Scenen et Øjeblik er tom, lyder udefra Hovslag og 
Raslen af forbi-defilerende Ryttere.) 

Henriette pegende ud. 
Saa krigerske Forberedelser? 

Saint-Just. 
Naa, det skader ikke, at et Par Deputer- 
ede bliver vækkede ved Sabelraslen. 

Henriette. 
Hvor Morgenen er kold og mørk, Antoine, 
og du er saa straalende, — nu ser jeg det 
først — fuldstændig Festdragt. 

Saint-Just. 
Som Spartanerne, naar de gik i Slag. 

Henriette. 
Det var ved Festen for det højste Væsen, 
da bar du den Dragt. Saaledes gik du i 
Spidsen for Konventet. Ak, det var dog en 
skøn Dag, Antoine! 

Saint-Just. 
Smuk vel, men farlig og skæbnesvanger. 
Dens Virkninger truer os idag. 

Henriette. 
Véd du, — jeg har undertiden faaet en 
Frygt for, at vi den Dag handlede overilet, 

— fordi vi tænkte os Maalet nærmere, end det 
var. Maaske var det ikke Tid for Hjærteme 
at slutte Pagt, saa længe denne frygtelige 
Revolution ikke har nedlagt Vaabnene. Ofte 
bebrejder jeg, mig selv, at jeg ubesindig har 
givet dig en ny Byrde at bære, — en altfor 
menneskelig Bekymring, da allerede Republikken 
giver dig overmenneskelige. 

Saint-Just. 
En Stav er ogsaa en Byrde, men skulde 
Bjærgstigeren vel kaste den fra sig? Nej, for- 
tryd ikke at du har givet mig menneskelige 
Bekymringer! Hvor gør det dog godt at være 
Menneske igen, at kunne sidde her og faa 
Morgenkaffen skænket af dig — vi to alene, 

— det er som om vi allerede var gift og ude 
over alle Storme. Bebrejde dig noget! fordi 
du har frelst mig fra den frygtelige Følelse af 
Ensomhed, dette at man selv midt i en Vrim- 
mel, der mylrer og tramper rundt om En, 



266 Saint- Just. 

synes at høre Genlyden af sine egne Skridt, 
som om man gik en ensom Nattevandring i 
øde Gader . '. . Og der er kun én Maade, 
hvorpaa en stor Aand kan undgaa den for- 
tærende Ensomhed, det er ved at have en 
Kvinde ved sin Side. 

Henriette. 
Du overdriver Antoine, — det samme 
maa dog Venskabet kunne gøre — ja endnu 
mer, synes jeg næsten. 

Saint-Just. 
Hvem har nogensinde trykket en Vens 
Haand, der ikke den næste Dag kunde være 
hans Fjende? 

Henriette. 
Og det siger du, som har en Robespierre 
til Ven. 

Saint-Just. 
Netop ham ! Hvori ænge kan vi følge 
samme Linje? Han har i Aftes set paa mig 
med sit mistænksomme Blik, aa, jeg kender 
dette grønne Lyn bag Brillerne ! . . . Det er 
netop denne ulyksalige Mistænksomhed, der 

holder dem alle i Skræk og forener dem 
imod os. Han er som et Øje, der er saa 
overanstrængt af at stirre, at det ser Spøgel- 
ser ved høj lys Dag. Der er en Gnist af 
Mistanke imod mig; lad nogle Uenigheder 
puste til, og pludselig er min Sammensværgelse 
med Pitt og Østerrig fix og færdig i hans 
Hjæme. 

Henriette. 
Min Gud, Antoine! hvad er det du siger? 
Og de andre: Danton, Desmoulins, Herault, 
Chaumette — og alle de tidligere, — skulde 
det være gaaet lige saadan • — har de heller 
ikke sammensvoret sig med Fjenden? — 

S.iint-Just. 
Alle vel ikke. 

Henriette. 
Men dem, du selv har anklaget i Kon- 
ventet? 

Saint-Just. 
Kongen havde forraadt Frankrig til Østrig- 
erne; — Girondisteme stod i Vaaben mod 

Republikken sammen med de Kongeligsindede, 
— Hébertisteme havde allerede Haanden paa 
Stormklokkens Reb — 

Henriette. 
Og Danton, Danton — Antoine? 

Saint-Just. 
Danton var ikke uskyldig — 

Henriette. 
Gud være lovet! 

Saint-Just. 
Men maaske mere at undskylde, end jeg 
den Gang tænkte — og endnu vanskeligere 
at undvære. 

Henriette. 
Vanskeligere at undvære? Havde han ikke 
idag været eders farligste Fjende? 

Saint-Just. 
Hvis han havde været blandt vore Fjender. 
Men en Anelse siger mig, at det var da aldrig 
kommen saavidt. Han havde holdt dem i 

Tøjle. Danton havde en Egenskab, som vi 
har dræbt med ham: Forsonlighed. 

Henriette. 
Den Lastefuldes Forsonlighed! Den koster 
ham ikke meget. 

Saint- Just. 
Men den Renes Uforsonlighed kommer 
ham for dyrt til at staa. Hvorhen er vi komne 
med vor Catoniske Censur? Vi har fældet en 
Lastefuld for at fældes af det Udskud, der er 
sammensat af Laster. Eller har vi forsmaaet 
hans Forsonlighed for at maatte tage til Takke 
med deres? — forbinde os med en Collot 
d'Herbois, en Barére, en Vadier, - — og saa 
med alle Republikkens hemmelige Fjender — ! 

Henriette. 
I maa kunne sejre mod dem alle. Folket 
er der. 

Saint-Just. 
Vi? vi! — Jeg kunde! Men han vil ikke. 
Han frygter mig . . . Han maa . . .Er vi 
komne saa langt frem sammen, for at standses 

af Mistro? — Og Republikken! Vil han ikke 
frem, saa maa jeg frem^ — mod ham, over 
ham — 

Henriette. 
Antoine! Hvad er det for Tanker? — du 
stirrer vildt — 

Saint-Just, 
Over Robespierre ! — Nej, der gives endnu 
et Middel — 

Henriette. 
Hvad vil du ? 

Saint-Just. 
Brænde Broerne — fandt jeg kun Haanden 
dertil — (David kommer ind) — Ah — David! — 



Niende Optrin. 

De Forrige,. David. 

David 
kommer ind fra Entréen. 
God Morgen, kære Venner, god Morgen! 
Aa, saadan en Nat! Det var varmt hos Jako- 

binerne! Naa, unge tapre Ven, du er da i det 
mindste sluppet levende ud af Røverhulen. 

Saint-Just. 

Saa nogenlunde. En Gang kastede de 
sig rigtignok over mig, men saa kom Bourdon 
d'Oise i rette Tid. Han var bevæbnet til 
Tænderne og gjorde en saa komisk Figur, at 
endogsaa Billaud- Varenne maatte trække paa 
Smilebaandet. Saa var det mig, der blev 
Anklageren, de gjorde Undskyldninger og spil- 
lede en lille Komedie for mig, og tilsidst for- 
lod jeg dem med det Løfte at komme igen 
inden Konventets Aabning og læse min Tale 
for dem. 

David. 

Ja men, *naar de hører din Tale, hvad 
saa? 

Saint-Just. 

Saa vil de forbavses over dens Maade- 
hold og være himmelglade over at kunne 
slippe ud -af Kniben ved en lille Ydmygelse. 
De vil følge mig in corpore ind i Konvents- 
salen, og saa er Faren forbi for denne Gang. 

David. 
Gud ske Lov! Du er dog kommen som 
vor Frelser. 

Henriette. 
Og det vil du altsaa gøre? 

Saint-Just. 
Nej, det vil jeg netop ikke gøre. 

Henriette. 
Men saa bryder du dit Ord! 

Saint-Just. 
Naar jeg har Valget mellem at være utro 
mod mig selv eller mod mit Ord! Jeg gav 
det med den bedste Vilje. Men siden har 
min Harme og min Foragt gæret sig for stærkt 
igennem — jeg kan ikke overvinde mig der- 
til! Disse Trællesjæle, som begynder med 
Skældsord og Overfald, — tyve mod en — 
og ender med at gøre Undskyldninger, lyve 
og spille Komedie, — lader sig mestre af et 
fast Blik ligesom tæmmede Dyr, der et Øjeblik 
har glemt deres Lydighed og er faldne tilbage 
til deres vilde Natur. 



\ 

David 

der har sat sig ved Bordet og drikker en Kop Kaffe, 

som Henriette har budt. 

Fordi du er et Geni, ser du, en stor 
Mand! — hvorfor skulde de ikke lystre? For 
Pokker, naar en Karl som du rømmer sig,, er 
der mere deri, end naar en af de Pjaltekræm- 
mere holder en Tale. 

Saint-Just. 
Jeg skulde underkaste mig deres Dom, 
efter at have siddet iblandt dem som en 
Konge i sin Hofstat ! . , . Og hvad vilde . vi 
vinde derved? Maatte vi ikke blive ved at 
trampe videre i det gamle Uføre, i Stedet for 
med et Spring at komme paa fast Grund. 
Vil Robespierre ikke blive ved at krydse mel- 
lem de Maadeholdne og de Overdrevne? 

David. 
Robespierre er ikke længer Øjeblikkets 
Mand, skal jeg sige dig. Han er udtømt af 
Partikampen, og han begynder at dreje sig i 
den samme Mølle. Han har kunnet skabe 
Frankrig en Gud, efter at Hébertisterne havde 

Saint- Jnst. 1 8 

Styrtet den gamle Vorherre, men han kan ikke 
faa denne Gud til at skabe den ny Verden af 
dette Kaos, og det føler han selv. Dertil 
behøves en Mand, der har Befalingsordet, et 
levende Imperativ, der ikke først maa slaa 
efter i Rousseau og i Konstitutionen, — og 
den Mand er du! 

Henrrette. 
Til Belønning for Deres gode Mening 
skal De faa en Kop endnu, David, inden jeg 
skænker mer paa. 

David. 
Tak, maaske den kan hjælpe lidt paa 
mig, — jeg kan næppe hænge sammen længer. 

Henriette. 
Er De syg? 

David. 
Det kommer vel af disse Dages Anstræng- 
eiser og Sindsbevægelser, — Hovedpine og 
Svimmelhed; hvis det var en almindelig Dag, 
lagde jeg mig til Sengs. 

Saint-Just, 

der har siddet indesluttet, ser opmærksomt op. 
Har du talt til Nogen om dette Ilde- 
befindende, David? 

David. 
Det kunde jeg ikke undgaa, da jeg var 
nær ved at besvime i Jakobinerklubben. 

Saint-Just. 
Du skulde skaane dig, gaa ikke i Kon- 
ventet. 

David. 
Hvad, — idag? Ikke om jeg saa var 
dødssyg! Forlade mine Venner, selve Repu- 
blikken ! £r det da kun den antikke Historie, 
der kan opvise Tyranmordere og Venner som 
Harmodios og — Aristogeiton ? 

S'aint-Just. 
Bliv fra Konventet idag, siger jeg dig, — 
ikke for at forraade os, men for at du kan 
være frelst og i Baghold, ifald vi skulde blive 
overmandede og fængslede. 

Henriette. 

Saa vil Paris rejse sig. 

18» 

David. 

Netop — har vi ikke Mairen og General 
Hanriot? 

Saint-Just. 

Rigtig, — men for at en saadan Opstand 
skal lykkes, maa der være Enhed, og Robes- 
pierres Navn maa være Feltraabet. Det alene 
vejer op mod Konventet. Men Robespierre 
giver ikke godvillig sit Navn dertil. Du saå, 
hvorledes han gøs tilbage igaar aftes; han 
frygter for at komme under fremmed . Magt. 
Og selv om Opstanden sejrede uden ham, er 
det da ikke vor Plan der har sejret? Vil 
han ikke vaske sine Hænder og forlade os? 
Jeg er ham inderlig mistænkelig, og han vil 
heller aldrig glemme dit Udbrud til mig. 

David. •. 
Men naar han er fængslet af Konventet 
og befriet af Oprøret, — og Kommunen har 
jo Magt over alle Fængslerne — 

Saint-Just. 
Saa vil han dog ikke, tro mig, jeg kender 
ham. Han vil holde ud i sin Rolle som Orden- 

ens Mand, formane til Ro, forlange at blive 
stillet for Domstolen, som ogsaa vanskelig kan 
dømme ham. Det gælder om at tvinge ham 
til at handle, at sætte ham Kniven paa Struben, 
og det skal du gøre. 

David. 
Jeg ? men hvorledes ? og jeg vilde jo saa- 
ledes ikke engang være sammen med jer. 

Saint-Just. 
Du lader dig syg bringe hen i Konventet 
og foreslaar, at Robespierre og jeg og hele 
Kommunen sættes udenfor Loven. 

Henriette. 
Udenfor Loven ! men det er jo forfærdeligt 1 

David samtidig. 
Ah, — det er en storslaaet Tanke! Du 
er som Themistokles, der tvang Forbundsfællerne 
til at blive og sejre, ved at forraade dem til 
Xerxes og lade dem omringe. 

Henriette. 
Men naar dette Forslag kommer fra David, 
fra Robespierres nærmeste Ven, hvor kan du 

da tro, at ikke Konventet vil se, at det lokkes 

i en Ffelde. 

Saint-Just. 

Der taler Uskyldigheden! I Konventets 

Øjne vil intet se mere naturligt ud. David er 

den mest kompromiterede, ingen yil undre sig^ 

over at han gaar til Yderligheder for at bringe 

sin Fortid i Forglemmelse og opnaa Tilgivelse 

af de nye Sejrherrer. 

David. 
Ved Jupiter! dette er større end Salamis! 
Jeg indordner mig i din Plan, skønt den Rolle, 
der tilfalder mig — 

Sai nt-Just. 
Kan du ønske den bedre? hvis alt gaar 
galt, frelser den dig selv. 

David. 
Aldrig! jeg vil dele eders Skafot. 

Såint-Just. 

Det er sentimentalt, David, og ikke paa 

Højde med den antikke Tankegang. Themi- 

stokles forsmaåde ikke senere at drage Fordel 

af Xerxes' Gunst. Hvorfor skulde du dø til 

ingen Nytte? Du vil leve for Frankrig og 
Kunsten . . . Men hvis jeg alene skulde falde, 
saa er Henriette her og kan vidne for dig, saa 
du kommer ikke til at staa som en Forræder 
for den sejrrige Robespierre. Men nu maa du 
bort; Philip maa intet vide om dette, han er alt 
for meget Robespierres Mand — og Ordenens. 

David. 
Ordenen! Hvis ingen Gud havde bragt 
Kaos i Uorden, saa var der aldrig bleven Orden 
i Verden. 

Saint-Just. 
Rigtig! vi vil røre op i det. Altsaa god 
Bedring. 

David. 
Jeg er som en Pensel i din Haand, drist- 
ige Kunstner! — 

Saint-Just. 
Mal Konventet Fanden paa Væggen, og 
dermed Gud befalet. (David ud.) 

Henriette. 
Ak, hvor jeg skælver, Antoine, — og du 
er saa tillidsfuld, du kan spøge! — 

Saint-Just. 
Jeg er nu sikker paa mig s^lv, — hvad 
der kan gøres, har jeg gjort. Sejrer jeg thed 
min Tale i Konventet, godt; — overmander 
de os og tvinger os til at bruge Magt — endnu 
bedre. Og hvordan det end siden gaar, er 
det mig, der har Spillet. 



Tiende Optrin. 

Saint-Just og Henriette; Lebas og 
Elisabeth fra Sideværelset. 

Lebas. 
£r David ikke kommen? jeg syntes, at jeg- 
hørte hans Stemme. 

Henriette. 
Han maatte gaa hjem, da han var for 
syg til at gaa i Konventet. 

Lebas. 
Hvad skal det sige? Idag bliver man ikke 
syg? 

Elisabeth. 
Kunstnerbegejstringen har sin Grænse! 



4* Handling. lO. Optrin. 281 

* 

Han er vel syg af det Giftbæger, som han 

vilde tømme med Robespierre. 

Lebas og Elisabeth spiser og drikker uden at 
sætte sig. 

Saint-Just til Lebas. 
Har du min Tale, som jeg var saa for- 
synlig at redde. 

Lebas 
rækker ham Manuskriptet. 
Den vil gøre god Virkning. Et saadant 
Maadehold er de ikke forberedt paa. Hvad 
jeg mest frygter er, at de slet ikke lader dig 
komme til Orde. Du har ikke Dantons Basun- 
røst, som faar Ruderne til at klirre. Ham 
havde vi aldrig faaet taget levende i Konventet. 

Elisabeth. 
Har du ikke betænkt dig, Philip, — maa 
jeg ikke gaa med? 

Lebas. 
Ikke sandt, Antoine! — i denne Tilstand, 
— medens hun giver et lille Barn Bryst, — 
hvem véd hvilke Scener — 

Saint-Just. 
Konventet idag vil ikke velsigne Moder- 
mælken. 

Elisabeth. 
Ja, naar det kan skade mit Barn, saa skal 
jeg ikke klage over at blive hjemme. Enhver 
har sin Pligt. 

Henriette. 
Ogsaa din tjener jo Fædrelandet. 

Le bas. 
Ja, for Frankrig plejer du vor Søn. 

Elisabeth. 
Ak Philip, — hvis han nu jnaa undvære 
sin Faders Støtte. 

Lebas. 
Saa har han en Moder som Gracchernes 
— og mit Exempel til Arv. 

Elisabeth 
hulkende i hans Arme. 
Arv! 

Lebas. 
Og hvis, — hvis det sker, Elisabeth, — 

saa lær ham ikke at hade sin Faders Mordere, 
indgyd ham den hellige Kærlighed til Fædre- 
landet, — sig ham at jeg døde for det — 

Henriette. 
Jeg bringer dig Efterretmng strax, kære, 
— maaske jeg ogsaa kan faa sendt et Bud 
onder Forhandlingen. 

Lebas rivende sig løs. 
Farvel, min Elisabeth, — Farvel. 

Elisabeth Lebas følger dem ud paa Trappen, 
kommer strax efter ind igen og gaar ud paa Altanen, 
hvor hun længe vifter med sit Tørklæde. Kommer 
tilbage med Lommetørklædet for Øjnene og synker 
sammen i en Stol. Pludselig rejser hun sig, lytter 
«fter Bameskriget, presser Haanden mod Brystet og 
gaar hurtig ind i Sideværelset. 



Tredje Scene. 

Et Galleri i Tuillerierne. I Midten Fløjdør ind til 
en Sal. Byster af Cato og Brutus i Nicher ved Døren. 
Inde i Salen ser man under de første Optrin flere 
Personer bevæge sig. 



1 

Ellevte Optrin. 

Tallien med et Konventsbud og Fouché. 

Tallien modtagende et Brev. 
Til mig — og fra en Ubekendt? 

Konventsbud. 
Han stak mig det i Haanden i Trængslen. 

Tallien. 
Godt, godt! (Budet gaar.) Kmi lukkel med 
en Naal, hvor de Folk er uforsigtige! — 
Ah! — 

Fouché. 
Er det en Forskrivning til Fanden? den 
er jo smurt op med Blod. 

Tallien læser. 
»Imorgen gaar jeg til Revolutionsdom- 
stolen! Nedbryd mit Skafot eller bered dig til 
at dele det med mig. — Therezia« . . . Ah, 
ser du, Fouché det er høje Tid.^ 

Fouché. 
Her staar vi uden Forbundsfæller, — og 
ingen Mulighed for at træde tilbage. 



4« Handling. 11. Optrin. 285 

Tal lien. 

Dér staar Collot d'Herbois inde i Lieheds- 
Salen, ved Buflfeten og styrker sig ved Kog- 
naker til det store Slag. Kom dog, vi maa 
have fat i ham — Præsidenten — den vigtig- 
ste Person — 

Fouché. 

Han lader ikke til at være forlegen efter 
at tale med os, — da jeg vilde hilse paa 
ham, saå han til den anden Side. 

T a 1 1 i e n. 

Ligemeget, han skal ikke undgaa os. 

Har de rakt Fanden en Finger — — (iler ind 

i Salen fulgt af Fouché.) 



Tolvte Optrin. 

Tre Deputerede. 

1. og 2. Deputerede kommer fra venstre, hver 
med et Papir i Haanden. 

I. Deputerede. 
Jeg staar jo ikke paa din Liste. 

2. Deputerede. 

Saa har du dog en Chance mer end jeg. 

3. Deputerede 

træder ud af Døren til Lighedssalen og kigger dem 

over Skuldren. 

Fører I dobbelt Boghold? Hvad er det 

for et Par Spisesedler! her skal J se min, den 

er saa god som en Leporello-Liste. 

2. Deputerede. 
Gud fri og frelse os! 

1. Deputerefte. 
Staar jeg dér? 

3. Deputerede. 

Nej. Men du er der, Borger Lacoste. 

2. Deputerede. 
Ak ja, jeg er en sikker Mand. 

1. Deputerede. 

Men maaske det dog er Opspind, — de 
stemmer jo ikke. 

2. Deputerede, 

Nej, nej, — fioget er der om det, og 

den der staar paa mange Lister — Aa Gud, 
saadan en Tilstand. I otte Dage har jeg ikke 
vovet at gaa hjem — 

3. Deputerede. 
Jeg heller ikke, — men det maa da faa 
en Ende nu ... En afskyelig Morgen, Kulden 
sidder mig i alle Lemmer. 

1. Deputerede. 

Det trækker stygt her, lad os gaa ind, — 
jeg tror Præsidenten har sat sig. 

2. Deputerede. 
Trækker det her, vil det storme dér. 

(ÅUe tre ud til højre. Bevægelse inde i Lighedssalen.) 



Trettende Optrin. 

Flere Medlemmer af ^'/det uafhængige 
Bjs&rg« kommer fra Lighedssalen. 

I. Medlem. 
Dit Ansigt, Romme, ser jo midt i denne 
Tummel ud som lutter ^>noli turbare circulos 
meos«. 

2. Medlem 

Mathematikeren Komme. 

Hvad er det, I frygter? Er vi Mænd og 

Republikanere, saa ser jeg ikke, hvorledes 

denne Ene skulde kunne tage Republikken 

med sig i sit Fald; men jeg ser, at denne 

» 
Factor kan forstyrre hele den republikanske 

Ligning, hvis. man ikke borteliminerer den. 



I. Medlem. 
Jeg frygter endnu mere denne Fare i 
Saint-Just. Jeg var i Strassborg, da den lille 
Provinstyran Eulogius Schneider stod i Gabe- 
stokken paa Guillotineskafoltet. Hele Pladsen 
var fuld af jublende Borgere, og paa Hotellets 
Altan saå man af og til Saint-Just komme 
frem og kaste et Blik ned paa denne arme 
Synder, som Dagen før havde været almægtig 
i Elsas. Det var Rædslens Apollo, der fiaåde 
dens Marsyas. Da sagde jeg til mig selv: 
denne unge Mand er for stor til en Republik. 
— Athen vilde have bekranset ham — og 
forvist ham. Han er en født Hersker. 

2. Medlem. 

Nonsens, Soubrainy! der gives ingen fødte 
Herskere, men dei gives døde, — og dem vil 
han høre til imorgen. 

3. Medlem. 

Der kommer Robespierre selv, med sin 
Snedkermester. 

4. Medlem. 
Joseph og Messias. 

2. Medlem. 
Lad os nu se, hvad hans højeste Væsen 
hjælper ham til ! Fomuftdyrkelsen vilde han 
ikke taale; alle Tyranner holder sig instinkt- 
mæssig til Overtroen. 

(Alle ud til højre.) 

Fjortende Optrin. 

Robespierre fulgt af Duplay og Eleonore. 
Senere Couthon (alle fra venstre). 

Duplay. 
Og du har slet ingen Forsigtighedsregel 
taget; ikke engang et Vaaben har du hos 

Saint- Just. * I9 

dig! Kære Maximilian, min Arne har taget 
imod dig i en Trængselstid, da Patrioterne 
blev forfulgt, og jeg kan nu ikke komme fra 
— det er saadan en Følelse hos mig — at 
jeg begaar en Slags Brøde ved saadan at 
slippe dig ud blandt Røvere uden Beskyttelse — 

Robespierre. 
Røvere, Duplay, — det maa vi ikke sige! 
Husk, vi taler om det franske Folks Udvalgte! 

Eleonore. 
Ak jo, de vil myrde dig Max, — se hvor 
ondt de stirrer herhen. 

Robespierre. 
Frygt ikke, Elskede ! Konventets Masse er 
ren. Konventet vil høre mig. Det har intet 
tilfælles med en Haandfuld Sammensvorne. 

Couthon, 

der bringes i sin Bærestol med Silkepudlen paa Skødet. 

Ret saa! Lad os holde fast ved Tilliden 

til Konventet, Robespierre. Ved det skal vi 

sejre — paa Lovens Grund! . . . Fat Mod, 

Borgerinde Duplay, De staar paa de Sejrendes 
Side. 

Eleonore. 
Jeg haaber, Henriette vil give mig noget 
af sin Fasthed. (Alle ud til højre.) 



Femtende Optrin. 

Flere Medlemmer af Højre træffe sammen 

idet nogle kommer gennem Galleriet (fra venstre) og 

andre se ud ad Døren fra Lighedssalen. 

1. Medlem, 

kommende fra venstre, peger efter de bortgaaende. 
Retten ér paa hans Side i denne Kamp. 

2. Medlem. 

Men han har altfor strængt truet Slyng- 
lerne, og de plejer at være de fleste. 

3. Medlem. 

Udfaldet er tvivlsomt. - (Til dem fra Ligheds- 
salen:) Er Samlingen begyndt? 

4. Medlem fra Lighedssalen. 

De læser Korrespondancen. 

19» 

5. Medlem endnu i Døren. 
Saint-Just staar ved Tribunetrappen og 
ruller sit Manuskript i Haanden som en Kom- 
mandostav. 

2. Medlem. 

Det gamle Uhyre Vadier sagde forleden, 
da Sumpen stemte med Robespierristerne : 
Bliver de saadan ved, maa vi lade en hund- 
rede Frøer guillotinere. 

I. Medlem. 
Hvem véd, hvilket Anarki der kan følge 
efter hans Fald! 

4. Medlem. 
Af Anarkiet dukker Kongedømmet op 
igen. 

3. Medlem. 

Det kan ogsaa i en anden Form dukke 
op af Regeringen — og Regeringen er Robes- 
pierre. 

I. Medlem. 

Ja Robespierre er meget anset ved Hof- 
ferne. Man ser i ham Ordenens Mand, der 



) 

kan» tilintetgøre Partierne og holde Revoluti- 
onen i Tømme. Jeg vil f. Ex. nævne min 
Ven Karamsin, den store Historiker, der var 
her som russisk Gesandt — og han er meget 
allieret med Kejser hoffet — han strømmer 
over af Beundring for Robespierre, — jeg har 
endnu faaet Breve fra ham — 



Sextende Optrin. 

De Forrige. Bourdon d'Oise kommer ud 

fra Lighedssalen. 

Bourdon kordlal. 
Ah, de brave Højremænd! Det er jer, vi 
stoler paa idag. 

2. Medlem tørt. 

Men det er ikke os, der stoler paa jer. 

3. Medlem. 

Har I da Flertallet for jer? — 



294 Saint- Just. 

Bourdon. * 

Det er jer, der bliver Flertallet, naar I 
styrter Robespierristerue. 

I. Medlem. 
Det bliver vi ogsaa, naar de skylder os 
Sejren. 

Bourdon. 
Hvad, I skulde have mistet en Konge af 
Bourbonernes stolte Hus for at faa en Lomme- 
prokurator til Tyran! 

I. Medlem. 

Det er dig og Fouché, der har forlangt, 
at de treoghalvfjerdsindstyve Girondister skulde 
for Domstolen, og det er Robespierre der har 
frelst dem. 

Bourdon. 

Robespierre! tror I ogsaa paa den Kome- 
die? Hvorfor har han talt imod Anklagen? 
for at holde dem i Arrest, under ØxenI Og 
hvorfor vilde jeg have dem anklaget? For at 
de kunde frifindes og indtage deres Plads 
i Konventet! (Vantro Latter.) 

4. Medlem 
slaar ham bagfra paa Skuldren. 
£r det ogsaa derfor du har forfulgt mig, 
der sad i Konventet? 

Bourdon ^ber hans Haand. 
Din Haand, Broder — man har ført mig 
bag Lyset, det er den fordømte Robespierre 
Skyld i. Gud straife mig, om jeg nogensinde 
har villet forfølge en Patriot. Vi vil drikke 
et Forsoningsbæger, vil vi, — ned med Tyran- 
neme! En Hund den, der ikke vil drikke paa 
det. 

4. Medlem 
truende idet han gør sig løs. 
Cave canein! Bourdon d*Oise. (ud til. højre 
fulgt af de andre). 

Bourdon alene. 
Det ser sort ud! — Lakajsjæle, Skoviske 
tilhobe . . . Hverken Højre eller Venstre duer 
for en sur Sild . . . Men gamle Bourdon 
holder ud paa sin Post — Fanden — guilloti- 
nere — Hævne Danton — (raabende ind i Salen) 
Opvarter, en Kognak! 

Syttende Optrin. 

Bourdon og Merda. 

Idet Bourdon ser tilbage fra Salen, er han lige 
ved Gendarmen Merda, en ung spinkel Fyr, der i 
rolig patruillerende Gang kommer gennem Galleriet 
fra venstre og netop vil gøre omkring, da Bourdon 
tiltaler ham. 

Bourdon. 
Halloi, unge Mand, hvad gaar du her for? 

Merda. 
Jeg er udkommanderet, Borger. Her skal 
være en Vagt her paa Galleriet. Det er siden 
den Gang, da Ladmiral vilde passe Robes- 
pierre op her,' naar han gik fra Konventet 
over til Vel færd sud valget. 

Bourdon. 
Rigtig, han vilde tale ham til Hj ærtet 
med en Pistolkugle, — ja vel, saa . . . He, 
jeg synes ellers jeg skulde have set det Gav- 
tyvefjæs før, — ja undskyld, jeg taler saa 
ligefrem. Borger — Borger? 

Merda. 
Merda. 

Bourdon. 
Merda, — nej, .det Navn kan jeg sgu 
ikke huske . . . Holdt! Du skulde da vel ikke 
have været med den 10. August? 

Merda. 
Jo vel var jeg med at storme Tuillerierne. 
Nu synes jeg ogsaa, jeg kan huske en rød- 
skægget Mand, der kommanderede ved Siden 
af mig, de kaldte ham den røde Bourdon. 
Det var det aller hedeste Sted, den forband- 
ede Krog ved Uhr-Pavillonen, hvor Sveits- 
erne gav os deres Salver lige i Synet, og 
Adelsmændene fyrede ned paa os fra Louvre- 
Galleriet og Florapavillonen. 

Bourdon. 
Nu har jeg det! Det var jo dig, der plir- 
rede en Adelsmand bort med et Pistolskud, 
da Røgen et Øjeblik trak bort fra et Tag- 
vindue i Pavillonen. 

Merda. 
Og du gav mig en Slurk af din Feltflaske 

Og sagde, at jeg havde gjort mig fortjent af 
Fædrelandet. 

Bourdon. 
Ser man det, saa er vi jo gamle Vaaben- 
brødre. Pokker staa i det, bliver jeg ikke 
saa rørt som en gammel Kælling, naar man 
i denne Hundetid taler til mig om hin Hæders- 
dag. (Til Opvarteren, der har bragt ham Kognak) 
To Kognakere til! — Naa, saa du er bleven 
Gendarm, ja ja, det bliver vel ikke ved det, 
saadan en ung dristig Karl kommer sagtens 
frem i Verden i disse Tider. 

Merda. 
Ja, naar man først ad en Bagdør kunde 
slippe ind i Verden, Borger Bourdon, — saa 
tror jeg nok jeg skulde baxe mig frem. Men 
skønt der snakkes saa meget om Frihed og 
Lighed, er det slet ikke saa let for en fattig 
Karl at komme an. 

Bourdon. 
Aa, sig ikke det, sig ikke det, Borger 
Merda! I saadanne Tider er der altid Plads 
for en ung Mand, der har Hjærtet paa det 



4. Handling. 17. Optrin. 299 

rette Sted og en sikker Haand, og som vil 
vove noget for Fædrelandet. 

Merda. 
He, — ja — a! (Blinkende.) Maaske véd 
Borger Bourdon nogen, der kunde have Brug 
for en sikker Haand i Fædrelandets Tjeneste? 

Bourdon. 
Aa, det var kanske ikke saå umuligt! 
Naar Patrioterne véd, at man kan regne paa 
dig i et afgørende Øjeblik , saa kan du 
maaske gøre din Lykke i en Haandevending. 
Skaal paa det, Borger Merda (drikker). 

Merda drikkende. 
Velgaaende, Borger Bourdon. 

(Bourdon gaar ind i Lighedssalen.) 



Attende Optrin. 

Merda og et Konventsbud, der kommer fra 

højre. 

Merda. 
Hvorhen Borger? 

Budet. 
Til Florapavillonen. 

Merda. 

Ja saa: Hvad skal du dér? 

>» 

Budet. 
Jeg havde et Brev til Velfærdet. 

Merda. 
Har du da tabt det? 

Budet rodende i Lommen. 
Tabt — nej Gud bevares — nej. Det 
er et meget kostbart Brev, jeg maa selv afle- 
vere det. 

Merda. 
Det er der ikke nogot at sige paa . . . 
Passér . . . Det er forresten underlige Tider, 
vi lever i — 

Budet. 
Aa ja, det kan være løjerligt nok mangen 
Gang, hvad man faar at se. 

Merda. 
Jeg gaar netop og gør mig mine egne 
Tanker om Skæbnen. 

Budet. 
Ja naar man saadan tripper om som Skild- 
vagt, det maa være frygtelig tankedrivende. 

Merda. 

For Exempel, vil jeg sige, En kan idag 
være en stakkels Stymper og imorgen Fædre- 
landets Frelser. 

Budet. 

Ja vel, det kan jo føje sig saa . . . Men 
at — efter hvad jeg saadan kan se og 
bemærke i Embeds Medfør, Borger, — saa 
gaar det mer den anden Vej. Se, den ene 
Dag, saa er saadan en Karl en stor Mand 
i Konventet, og bare han aabner sin Mund, 
saa klapper de og svinger med Hattene, og 
voterer Trykningen. Det er noget meget 
vigtigt, skal jeg sige dig; de fleste faar bare 
Lov at snakke, men faar det ikke trykt, at 
sige — der er nu ogsaa dem, som de slet 

ikke gider høre paa. Men sommetider bærer 
de sig løjerlig ad, som nu igaar, med Robes- 
pierres Tale, — ja han er jo ligegodt den 
fornemste — det vår en Tale, siger jeg dig, 
naada! — den tog tre Timer. Naa, de 
raabte enstemmig, at den skulde trykkes i 
mange hundredetusind Exemplarer; men saa 
kom den ene efter den anden og gjorde 
Vrøvl, og saa lod de det gaa tilbage igen, 
at den skulde ikke trykkes, men først ses 
efter i Sømmene. Saadan kan det gaa løjer- 
lig nok . , . Naa, men det var det jeg kom 
fra, — den ene Dag er saadan en Karl en 
stor Mand, som de klapper ad, — og den 
næste Dag brøler de »Til Abbediet« — det 
er Fængslet, véd du nok, — og saadan som 
de brøler, Bro'erlil! Det er ligesom ens Trom- 
mehinder skulde sprænges; ja, derfor gaar jeg 
ogsaa med Bomuldstutter i Ørene, ser du nok. 
Saa bliver man beordret derhen af Præsidenten 
og maa tage denne Mand og føre ham ned 
til Skranken, det er dér foran alle Bænkene 
lige ved Tribunen; naar nu Manden sidder 
højt oppe paa Bjærget, og det gør de næsten 

1 

altid, se saa er der jo lang Vej derned, og 
rundt om hyler og truer de, saa man kan 
blive ganske angst og bange, skønt man véd, 
at det gælder den anden; og tidt kan jeg 
naesten blive skamfuld paa deres Vegne og 
tænke ! »O ho, Godtfolk, igaar sang I paa en 
anden Vise, men nu er han falden, nu er 
I kry nok. Ja vent I bare, jeres Tur kommer 
maaske ogsaa.« Naa, men se at, det kom- 
mer jo ikke os Smaafolk ved, man passer jo 
sit Embeds Medfør. 

Merda. 
Idag er der vel ogsaa noget paa Færde, 
hvad ? 

Budet. 
Aa, det kan jo se ud til allehaande. 

Nittende Optrin. 

De Forrige. Billaud- Varenne og Barére 

fra venstre. 

Billaud-Varenne. 
Jeg begriber ikke, hvor han bliver af, — 
det er jo over Tiden — 

Barére til Budet. 
Du her, Louis — er det ikke begyndt 
derinde ? 

Budet. 
Jo vel, Borger Barére, men — jeg havde 
da et Brev til Velfærdet — fra Borger Saint- 
Just. 

Bil laud- Varen ne. 
P2t Brev, Guds Død Menneske! og du 
staar her — 

Budet 

roder i Lommen og faar Brevet frem. 
Her er bemeldte Brev, Borger. 

Billaud-Varenne river det op. 
»Eders Uretfærdighed har lukket mit Hjærte, 
jeg aabner det for Konventet.« 

Barére. 
Han har narret os, — forraadt os! . . • 
Og hvad skal vi nu? — 

Billaud-Varenne 
trækker ham tilbage med sig. 
Hurtig, — hvert Sekund er en Blodsdraabe! 
(Billaud og Barére ud til venstre.) 

Merda. 
Det kan nok være, de fik Bisselæder i 
Saalerne, de høje Herrer. Det maa have 
været et rask Brev, det. 

Badet. 
Hvem kunde ogsaa vide, at det havde 
saadan et Jag . . . Nu bliver man vel sat fra 
Embed og Stilling, (ud hver til sin Side.) 



Tyvende Optrin. 

Fouché, Tallien, Bourdon og (senere) 
Medlemmer af Velfærds- og Sikkerheds- 
Udvalget. 

Fouché's Stemme 
inde i Liji^heds-Salen. 

Paa Plads, paa Plads, Borgere! det er 
høj Tid. 

Bourdon 

ser fra Døren ned ad Galleriet og siger til Tallien, 

der staar bag ved ham. 

Endnu Ingen. Vi maa stole paa os selv (gaar 

ud paa Galleriet). 
Saint -Just. 20 

Tallien 
følgende ham, theatralsk. 
Med denne Dolk gennemborer jeg Cati- 
lina, hvis Senatet ikke tør lægge Haand paa 
ham. 

Bourdon. 
Tror du maaske saa, at du kan komme 
ham nær med det Stykke Legetøj fra din 
Kærestes Skrivebord? Eller er det Pudder- 
kniven ? 

Tal lien pathetisk. 
Hans Bryst eller mit. 

Bourdon. 
He, he! I er nogen satans nederdrægtig 
udspekulerede Rævepelse til at lave Kabaler, 
som gaar i Stykker, men gamle Bourdon, som 
I griner ad, han er dog nok den solideste, 
naar det kommer til Stykket . . . Ser du, — 
ser du min Dreng — he! ser du den Gen- 
darm dernede — ? 

Tallien. 
Ja, det er jo en ganske almindelig Gendarm. 

Bourdon. 
En almindelig Gendarm, hi, hi, hi ! 

Fauché 
kommer hurtig ud fra Salen. 
Kommer de ikke? Der er ingen Tid at 
spilde . . . Saint-Just har Ordet — inden 
fem Minutter er alt tabt — 

Tallien. 
Vi maa vove det alene. 

Fouché. 

Hys! der smældede en Dør — Stemmer 

de kommer — (gaar lidt hen ad Galleriet til 

venstre.) 

Bourdon 
holdende Tallien i Armen. 
Hi, — jeg skulde mene, at det var en 
ganske overordentlig Gendarm ! — Han patrouil- 
lerer her for at paasé, at ingen anden skyder 
Robespierre! Har jeg ikke sagt det fra først 
af: en Pistol i Baghaanden. 

Tal lien. 
Ak — men det er halsløs Gærning! — 

20* 

Bourdon. 
Bah, hvis Robespierre gaar fri ud af Kon- 
ventet idag, er vi alligevel færdige til at stilles 
op som Torsoer i Fandens Museum. 

Fouché 
raabende nede i Galleriet. 
Kommer I endelig? — skynd jer, skynd 
jer! — 

Fouché kommer tilbage og, efter ham, Billaud- 
Varenne, Carnot, Robert Lindet, Prieur, Ruhl, 
Vadier og flere Medlemmer af Sikkerhedsudvalget, 
tilsidst Lavicomterie, alle ophidsede og forfærdede. 



Stemmer imellem hinanden. 
Det er for sent ! . . . Nej, nej — ! . . . 
Taler han? . . . Den Bedrager! . . . 

Carnot. 
Vi river ham ned af Tribunen. 

Ruhl. 
Lad os rive Masken af disse Forrædere 
eller byde Konventet vore Hoveder! 

Lavicomterie. 
Ah, han har allerede forlangt dem. 

Vadier. 
Han kan overdøves. 

Bourdon. 
Ned med Tyrannerne! 

Tal lien. 
Jeg afbryder ham ! Følg mig ! — 

Billaud-Varenne 
standsende, idet de andre storme videre. 
Og jeg afbryder dig . . . Den liderlige 
Dreng! Tror han at hans Fistelstemme kan 
trække Bjærgtordenen efter sig. (Med en Haand- 
bevægelse op mod Brutus-Busten.) Lær mig du, 
Brutus, hvordan den rene Republikaner 

behandler Tyrannerne! (gaar efter de andre ud 

til højre.) — Scenen er et Øjeblik tom . . . Døre 

smelder i. 



Enogtyvende Optrin. 

Barére 

kommer listende, standser ved Døren til Lighedssalen, 
kigger ind, farer tilbage igen og lytter. Dæmpet 
Larm fra Konventet. Pludselig et højrøstet Udbrud, 
ligesom en Salve af Stemmer. Barére farer sammen, 

gør et Skridt frem, trækker med en hæftig Bevægelse 
et Manuskript op af Baglommen, ser febrilsk paa det 

og mumler: »For Robespierre i Baglommen«, 
— river et andet Manuskript op af Brystlommen, stik- 
ker det ind igen og mumler: »Mod Robespieixe«. 
Indtager en endnu mere anspændt lyttende Stilling. 
Nye Stemmesalver og vedvarende Raab. Barére gaar 
et Par Skridt frem, river endnu en Gang Manuskriptet 

frem af Brystlommen og mumler: »Mod Robespierre«. 
Man hører Døre gaa op og Larmen bliver tydeligere. 
Et Øjebliks Stilhed; — Robespierres Stemme lyder, 
men afbrydes af Salven: »Ned med Tyrannen«. Raab 
i Galleriet: »Barére, Barére!« — Barére trækker Manu- 
skriptet frem af Brystlommen og iler ud til højre. 
Tæppet falder under en frygtelig Larm af Stemmer. 



Femte Handling. 



Scene. 



Kommunens store Raadssal i Hotel de ville. I Bag- 
grunden Tribunen, tæt besat med Tilskuere. Halv- 
hundrede Personer af Kommunens store Raad op- 
fylde Salen, staaende i Grupper eller siddende ved det 
lange grønne Bord. Midt for Bordet i Mellemgrunden 
sidder Mairen, Fleuriot-Lescot, paa en ophøjet 
Stol. Over denne paa Væggen ses to mægtige Kobber- 
tavler, kunstig forarbejdede, dækkede med fin Skrift i 
Paragrapher. En Deputation af Jakobinere staar i 
Forgrunden. 

Paa Væggen tilvenstre, henimod Forgrunden, er 
Fløjdørene ud til Trappehuset; de staar aabne; nogle 
Medlemmer af Kommunen har samlet sig dér, af og til 
gaar nogle ud og ind. Dørene øverst i Baggrunden, 
som fører til Tribunen, gaar ofte op; Folk med vaadt 
Tøj og Paraplyer kommer ind og søger sig en Plads. 
I Baggrunden paa Væggen tilhøjre, en mindre Dør. 

Salen er oplyst af store Lysekroner. Tribunebag- 
grunden oplyses kun dunkelt af enkelte Lampetter. 

Raadhusets Stormklokke ringer uafbrudt, — men 
under de længere Replikscener yderst dæmpet, og kun 
i større Pauser behersker den de andre Lyd. Man 
hører da ogsaa fjærnere Klokker og AUarmtrommerne 
fra Grévepladsen. 

Murene udenfor de store Vinduer skinner vaade. 
Af og til slaa Regnsalver mod Ruderne. 



Første Optrin. 

Mairen, Kommunens Medlemmer og 
Jakobinernes Deputation. 

Formanden for Jakobinerdeputationen. 

Jakobinerne hilse Kommunen, og sværge at 
sejre med den eller dø. De har erklæret deres 
Forsamling permanent, indtil Republikken er 
frelst, og vil vedligeholde en broderlig For- 
bindelse med de Patrioter, som har samlet sig 
her om selve Frihedens Arne. Medlemmer af 
Samfundet har spredt sig i Sektionerne for at 
opflamme Begejstringen, der allerede er vakt 
ved All arm trommer og Stormklokker. Samfundet 

har enstemmig billiget Kommunens energiske 
Forholdsregler. Leve Republikken! 

Jakobinerne, Kommunen og Tribunen. 
Leve Republikken! 

Fleuriot-Lescot rejser sig. 
Borgere ! vi ere komne til Republikkens 
farligste Time. — Konventet bedrages og under- 
trykkes af nogle Forrædere, som i Revolutionen 
se et Middel til at berige sig selv. Det har 
lagt selvmorderisk Haand paa sine bedste Med- 
lemmer, paa Folkets trofaste Venner. Man har 
proskriberet Robespierre, der forkyndte det 
trøstende Princip om det højeste Væsen og 
Sjælens Udødelighed, Saint- Just, denne Dydens 
Apostel, der gjorde Ende paa Forræderierne 
yed Rhinen og Nordgrænsen og sammen med 
Lebas lod Republikkens Hære triumfere, og 
endelig Couthon, denne dydige Borger, der 
kun har Hjærtet og Hovedet af en Levende, 
men har dem brændende af patriotisk Iver. — 
Fædrelandet er i Fare! Det er her, at det 
blev frelst den lode August og den 31te Maj; 
hvis det frelses idag, vil det atter blive her. 



[ 

Vi have ikke sluttet Pagt med Sejren, men vel 
med Døden! Kommunens Medlemmer sværge 
at dø paa deres Post! 

Alle Medlemmerne 
svinge deres Hatte : 
Vi sværge at dø! sejre eller dø. 

Jakobinernes Ordfører. 

Kommunen leve! (Jacobinerne og Folk paa 
Tribunen istemme.) 

Fleuriot-Lescot 

med et Papir i den ene Haand, paabyder Taushed, idet 
han vinker med højre Haand, der holder en Fjerpen. 

Kolleger ! Det er en almindelig Forretnings- 
orden hos os, at Medlemmerne sætte deres 
Navne paa en Tilstedeværelses-Liste. Nuvel, 
det er Historiens store Øjeblikke forbeholdt 
ofte med Dødens Segl at give den daglige 
Dont i Menneskehedens Tjeneste en ophøjet 
og frygtelig Indvielse. Kontorpennen bliver i 
saadanne Timer Historiens Griffel. De, der 
tegne sig nu, véd at de underskrive deres 
Dødsdom, dersom Friheden idag gaar til Grunde. 
(Skriver) Fleuriot-Lescot, Paris' Maire. 

I et almindeligt Udbrud af Enthousiasme strømme 
Medlemmerne henimod Mairen; han rækker Pennen til 
sin Sidemand, der underskriver. 

Fleuriot-Lescot til Jakobinerne. 

Jakobinere! Fortæl eders Brødre, hvad I 
var Vidne til her. Sig dem, at Kommunen er 
paa Højde med Faren. Medlemmer af det 
store Raad skal følge eder og bringe Selskabet 
Kommunens Hilsen, Forbund og Broderskab. 
Dens Anstrængelser krones med Held. Robes- 
pierre, Saint- Just, Couthon og Lebas er befriede. 
De befinde sig i Politipalæet. Paa vor Ind- 
bydelse har denne samvittighedsfulde Borger, 
tro mod Øvrigheden indtil det sidste, svaret: 
»Lad mig stedes for mine Dommere« . . . Men 
Kommunen, overbevist om Nødvendigheden af 
at have Revolutionens levende Palladium i sin 
Midte, har afsendt endnu en Deputation, der 
minder ham om, at han ikke tilhører sig selv 
men Folket, — og han vil sikkert snart ind- 
finde sig sammen med sine Lidelsesfæller. Ved 
Efterretningen om General Hanriots Fængsling 
har en udmærket Patriot overtaget Befalingen 
over den væbnede Styrke, og en Afdeling 

Kanonerer er rykket mod Tuillerierne for at 
befri Generalen. 

En Stemme fra Tribunen. 

Borger Hanriot er befriet! jeg saå ham 

stige til Hest i Tuilleriernes Gaard. 

Glædesudbnid. 

Fleuriot-Lescot til Jakobinerne. 
Et exekutivt Udvalg giver Ordre til Sek- 
tionerne, der næsten alle med Begejstring slutte 
sig til os. Forstæderne vækkes af Stormklok- 
kerne, der altid har ringet Revolutionens Sejr 
ind, og Jakobinerne vaage. Kommunens store 
Raad kunde vel ønske at forene sig med 
eder; men moden Overvejelse viser det 
ønskelige i, at Jakobinerne ikke forlade deres 
Lokale, hint hellige Sted, hvor Republikkens 
Hjærte fra først af har banket, hvor Frihedens 
Ildtunger aldrig er hørt op med at angive 
Forræderne og styrte Partierne. Vi er enige 
med eder i at foretrække en Forbindelse ved 
Afsendinge. Leve Jakobinerklubben! 

Raab af Medlemmerne og fra Tribunen. 
Leve Jakobinerne ! 

Under det følgende udvælges i Midten af Salen 
Medlemmer af Kommunens Kaad, som derpaa følger 
Jakobinernes Deputation. Underskrivningen vedbliver. 
— Bud kommer udefra, og andre udsendes af Mairen. 
Fra Tribunen høres Hvisken og dæmpede Stemmer, 
man ser Folk komme ind og finde Plads. Stormklok- 
kerne og AUarmmarschen høres nu tydeligere. 



Andet Optrin. 
De Forrige. En hysterisk Dame i Døren. 

Den hysteriske Dame, 
som holdes tilbage af nogle Medlemmer. 
Ah, Borger Lerebours, det er da en Guds 
Naade at du er her! — 

Et Medlem af Kommunen 
som staar tæt ved Døren, kommer hen imod hende. 

Fru Marqui — Borgerinde Latour — De 
her i en saadan Nat! — 

Damen. 
Skaf mig ind, for Gud i Himlens Skyld, 
disse Mennesker vil ikke tillade mig — (Med- 
lemmet giver et Tegn til de andre og fører hende ind.) 

Medlemmet. 
Og De har vovet Dem ud — 

Damen. 
Du, du, Borger Lerebours! Er vi ikke 
Brødre og Søstre, vi som ere frigjorte af Fri- 
heden ? 

Medlemmet. 
Du udsætter dig for stor Fare. 

Damen griber ham i Armen. 
Han er her dog? 

Medlemmet. 
Hvem? 

Damen. 
Hvem uden ham, den Ene, Frankrigs 
Orpheus, Menneskehedens Profet, Tusindaars- 
rigets Stifter? 

Medlemmet. 
Robespierre kommer — vistnok. 

Damen. 
Aa, aa! At denne Naade skal vederfares 

mig! Tænk dig, jeg har aldrig hørt ham tale 
. . . Han vil dog tale? Han maa tale . . . 
Ak, han har aldrig talt, naar jeg var i Kon- 
ventet ... En Gang vil^le jeg gaa op til 
ham, men netop i de Dage forsøgte hint Hel- 
vedes Udsending, Cécile Renault, at myrde 
ham; — og saa kunde man have mistænkt 
mig — ikke for det, jeg var gærne død for 
hans Skyld, — o Gud, det havde været him- 
melsk ! Forresten skylder jeg ham ogsaa Livet, 
for jeg var sikkert bleven indviklet i den store 
Guds Moders Sag, hvis hans Fjender havde 
faaet den frem — de Uhyrer! — ja de bliver 
da udryddede nu. 

Medlemmet. 
Ja, ja — utvivlsomt — men maaske var 
det bedst — 

Damen. 
Glem ikke hvad du vilde sige ! — Igaar 
da hans store Tale var bebudet, vilde jeg 
naturligvis i Konventet, men af Spænding fik 
jeg Krampe i Bærestolen. Saa sagde jeg i 
Aften, om det end skal koste mit Liv — 

En Stemme fra Tribunen. 

Robespierre og Saint- Just kommer. 

(Bevægelse.) 

T) a m e n. 
O Gud, naar blot ikke denne Rystelse — 

Medlemmet. 
Kom, det gaar ikke an længer — 

Damen. 
Lad mig blive, for Guds Skyld — 

Medlemmet. 
Umuligt, Borgerinde, du maa op paa Tri- 
bunen. 

Damen. 
Aa, du véd, hvor tunghør jeg er — 

Medlemmet. 
Jeg skal gaa med og skaffe dig en Plads, 
hvor du kan høre ham som i en Stue. 

Damen. 

Det lønne Gud dig. Borger. 
De gaa hen imod Baggrunden og forsvinde i 

Mængden . . . Stormende Leveraab - paa Trappen. 
Mairen og de fleste af Kommunen gaa hen mod Ind- 
gangen. . . 



Tredje Optrin. 

De Forrige. Robespierre, Saint-Just, 

Couthon og Lebas, Medlemmer af Kommunen, 
der ledsager dem; Borgere med røde Huer, Sabler og 
lange Spyd, opfylde Trappegangen og Døren og flere 
trænge ind i Salen. Leveraabene i Salen, fra Tribunen 
og ude fra Trappen vil ikke tage Ende. Mairen om- 
favner Robespierre. 

Lebas 

vender Ryggen til , saa man ser hans Kjole , hvor 

Frakkeskødeme er revne af. Et af Medlemmerne 

Tiser en anden det; de ler og flere andre smittes. — 

Lebas vender sig alvorlig imod dem: — 

Le ikke af mine Frakkeskøder, Borgere! 
Jeg mistede dem, da jeg styrtede mig frem for 
at dele Robespierres Skæbne.* Mine Sidemænd 
paa fijærgets Bænk vilde holde mig fast ved 
dem. De kan beholde dem til Erindring om 
en Patriot, der heller vil dø med sine Venner 
end leve blandt Uslinger. 

Saint- Just. 21 

De omkringstaaende. 
Leve Borger Lebas! 

De omfavner ham og trækker ham rundt for at 
vise andre den sønderrevne Kjole. 

Imidlertid har Mairen faaet paabudt Stilhed og 
gjort aaben Plads om Robespierre. 

Robespierre 

staaende midt i Salen, henvender sig til Kommune- 
medlemmerne og til Tribunen. 

Medborgere! Hvorfor ere I samlede her, 
— hvorfor have I kaldet os i eders Midte? 
Hvorfor vække disse Klokker Paris af Natte- 
søvnen? De forkynde at Fædrelandet er i Fare. 
Ved hvem? Ak, ved selve Konventet! Det er 
da fortabt? — Nej! 

Konventet har, medens det trodsede alle 
Europas Tyranner og deres lønnede Hære, 
medens det arbejdede for en dydig Republik 
og knuste Forræderne rundt om, troet sig stærkt 
nok til ikke at skaane dem i sin egen Midte. 
Det har budt Vefden det enestaaende Skue af 
et Senat, der gik frem mod et ophøjet Maal, 
rensende sig selv. Girondisteme, Hébert og 
hans Bande, Danton og hans Medskyldige be- 
steg Skafottet. Rørte Paris sig for at redde 

deres forbrudte Liv? Ogsaa idag ere nogle 
Medlemmer af Konventet blevne fængslede. £r 
det da ikke det samme, en ny Rensning? O, 
man bedrager ikke Folket, det kender sine 

sande Venner og styrter sine Fjender i Graven. 
(Kort, voldsomt Bifald.) 

Udlandet er ikke fremmed for hvad der 
er sket idag . . . Længe har dets lejede Blade 
forkyndt, at de bedste Patrioter skulde fældes i 
Konventet. Det er lettere at berøve os Livet 
end at sejre over vore Principper. Hvil- 
ket Menneske har ustraffet forsvaret Men- 
neskehedens Ret? Heller ikke har vi gjort 
Regning paa noget langt Liv; det er ikke for 
at leve længe, at man kaster Handsken til alle 
Tyranner og — hvad der er farligere — til 
alle Skurke. 

Den hysteriske Dame 
paa Tribunen, med et Skrig: 
O det Guds Lam! (Flere Medlemmer af Tri- 
bunen tysser paa.) 

Robespierre. 
Men jo mere Frihedsvennernes Liv er 

21* 

flygtigt og truet, desto uafhængigere er de af 

Menneskenes Ondskab. (Larmen fra Tribunen af- 
bryder ham et Øjeblik, alle ser derop; med hævet irri- 
teret Stemme:) Omringet af deres Dolke, føler 
jeg mig — føler jeg mig allerede hensat i 
Fremtiden — — Hvad er det dog — ? 

Fleuriot-Lescot. 
Stille paa Tribunen! 

Stemmer fra Tribunen. 

Det er en Dame — Krampe — hun dør. 

Den hysteriske Dame bæres fra forreste Række 
paa Tribunen op til Døren, Folk maa rejse sig for at 
gøre Plads; flere af Kommunemedlemmerne ler bag 
Lommetørklædet. Robespierre tier resigneret. 

Saint-Just 

trækker Robespierre frem mod Forgrunden. 
Tag det som et Varsel, at du skal holde 
op med at tale og begynde at handle. 

Robespierre. 
Og hvem siger, at jeg ikke netop taler, 
fordi jeg vil undgaa at handle? 

Stærke Raab fra Trappen. 
Leve General Hanriot. — Leve National- 
garden. 

Saint-Just. 
Der har du et nyt Varsel. 

Under hele dette Optrin har man set flere Per- 
soner komme ind og tale hviskende med Fleuriot- 
Lescot. 



Fjerde Optrin. 

De Forrige. General Hanriot med Følge 
af Borgerofficerer. Nationalgardister ved Indgangen. 

Hanriot 
brutalt, idet han omfavner Robespierre. 
Her skal vi da mødes; Robespierre! — 

begge lykkelig udfriede af Forrædernes Baand. 
(Til Saint-Just, kordialt og paatrængende idet han 
ryster hans Haand:) Vel mødt, unge Ven, Sejr- 
herren fra Fleurus, du er jo næsten en Kol- 
lega — 

Saint-Just 
stolt og strængt, idet han træder tilbage. 
Hvorfor ser jeg Kommunens General paa 

Raadhuset i Stedet for ved Tuillerierne i 
Spidsen for Nationalgarden? 

Hanriot. 
Jeg er her paa Befaling af det exekutive 
Raad, hvis Ordre jeg venter. 

Saint-Just. 
Man har sagt mig, at Generalen i Spidsen 
for sine Gardister var i Florapavillonen; — et 
Galleri paa et Par hundrede Skridt skilte ham 
fra det skælvende Konvent, der ikke havde 
andet Forsvar end Talliens Dolk og Bourdons 
Pistoler, — og Generalen — 

Robespierre skarpt. 
Handlede rigtig. 

Saint-Just. 
Han har handlet saa rigtig, at jeg vilde 
give ham en Borgerkrone paa og lade ham 
skyde foran Fronten af Hæren! .... For Pok- 
ker, i et saadant Øjeblik handler man urigtig 
og frelser Republikken ... At tænke sig, at 
alt kunde være endt, og endt uden Blods- 



5. Handling. 4. Optrin. 227 

udgydelse! . . . Dog, det kan ske endnu, det 

maa! (Bifaldende Mumlen.) 

Fleuriot-Lescot. 
Borger Saint- Just har Ret. Der er pericu- 
lum in mora. Man melder mig, at Sektionen 
»Arcis«, der allerede havde sendt os en 
Deputation, nu har fængslet vore Afsending e 
og at »den ny Bro« har fængslet General 
Hanriots Stedfortræder og stillet sine Kanoner 
i Batteri for at afskære Forbindelsen mellem 
Bredderne. »Den væbnede Mand«, Talliens 
Sektion, har sendt sine Kanoner til Konventet. 
Gasrogneren Vadier har overgaaet alle de 
Løgne, som hans Land er berømt for, med 
det Paafund at Robespierre staar i Spidsen 
for en royalistisk Sammensværgelse, og at man 
i hans Værelse har fundet en Mappe med de 
bourbonske Lilier, og et Par Sektioner har 
ladet sig det bilde ind. De tro Sektioner 
vente utaalmodig paa et Vink, og de vaklende 
kan kun vindes ved Handling. Den tætte 
Regn udtynder vore Rækker paa Grévepladsen. 
(Rækker Robespierre et stort Papir.) Se, Robespierre, 

denne Ordre til din Sektion vil samle hele 
vor Styrke i en Bevægelse mod Tuillerierne 
og sikrer os Sejren. Men den er intet uden 
dit Navn. Kun det vejer op mod Konventet. 

Stemmer fra alle Sider. 
Underskriv, underskriv, — Robespierre. 

Robespierre. 
At underskrive dette Papir er at gøre 
Oprør! . . . Underskrive? og i hvis Navn? 

Saint-Just. 
I Konventets Navn, det er overalt, hvor 
vi er. 

Couthon. 
Det er for dristigt . . . Men man kunde 
forsvare at underskrive i det franske Folks 
Navn. 

Lebas. 
Underskriv i Bjærgets Navn. 

Et Medlem af Kommunen 

trykker ham Pennen i Haanden. 
Underskriv i Fandens Navn! men under««- 

skriv, og styrt os ikke i Ødelæggelse ved 
Ængstelighed. 



Robespierre med Værdighed. 
Ængstelighed? Hvad hører der mest Mod 
til : at erklære Krig, naar man har Overmagten, 
eller at stille sig vaabenløs overfor sine Fjen- 
der i Tillid til sin Sags Styrke? Hvem af jer 
tror at kunne tvinge Robespierre? Er det mig, 
som har søgt til eder, eller er det eder, som 
har tryglet mig om at komme og hentet mig 
med Magt? Man har sammenlignet mig med 
Kromwell ; — jeg er ingen Kromwell, jeg 

lægger ikke Haand paa Konventet. 

Under denne Replik, har et Medlem, efter et Øje- 
bliks Hvisken med Mairen, taget den ene Kobbertavle 
ned fra Væggen og rakt den til Mairen, som nu med 
højtidelig Holdning træder hen foran Robespierre, idet 
han holder Tavlen frem for sig. 



Fleuriot-Lescot. 
Robespierre ! dydige Borger ! Hør dine 
egne og Saint-Justs Ord, hør Konventets Lov, 
hør den evige Sandhed; Erklæring af Menne- 

skerettighederne i Konstitutionen af Republik- 
kens første Aar, femogtredivte og sidste Artikel : 
(Alle blotte Hovedet og lytte i dyb Tavshed.) 
Naar Regeringen krænker Folkets Rettig- 
heder, er Opstand den helligste og mest 
ueftergivelige Pligt for Folket og for enhver 
Del af Folket. 

Robespierre. 
Jeg agter Erklæringens Ord, men Anven- 
delsen er fejl. Endnu er ingen Rettighed 
krænket. Konventet har fængslet nogle Depu- 
terede — 

Fle'uriot-Le«cot. 
Og hvilke Deputerede? — En Robespierre, 
en Saint- Just! 

Robespierre. 
I Erklæringens enogtredivte Artikel staar, 
at ingen Borger har Ret til at erklære sig 
mere ukrænkelig end de andre. 

Fleuriot-Lescot 
til Kommunens Medlemmer. 
Jeg spørger eders Samvittighed: -^ Er 

Folket undertrykt af sin Regering, vil man 
gøre Friheden til et Skin? 

Alle. 
Ja, ja, — Rettighederne er krænkede. 

Et Medlem. 
Tilhyl Menneskerettighederne og Konsti- 
tutionen, indtil Republikken er frelst. 

Almindeligt Raab. 
Tilhyl, tilhyl! 

Nogle Damer paa Tribunen kaste deres Slør ned, 
Tavlerne tilhylles. 

Saint-Just 

der imidlertid har talt ivrigt med flere Borgerofficerer^ 
gaar med en af dem hen til Vinduet og peger ivrig ud. 

Hvad er det derhenne paa Hjørnet: en 
Mand, der læser noget op ved Fakkelskin. 
Maaske er det en Udsending fra Konventet. 
Tag et Par Gardister med Dem og fang ham; 
— hurtig. 

Borg er officeren. 

Han skal ikke undslippe. Borger (ud). 



122 Saint- Just. 

Hanriot 
til Saint- Just, som han modfalden har nærmet sig til. 
Man melder mig, Borger Saint- Just, at det 
er lykkedes Konventet at faa nogle Tropper 
samlede . . . Skaf mig Robespierres Ordre, saa 
skal jeg drive hele Banden herhen med den 
flade Klinge. 

Saint- Just. 
Inden et Kvarter skal vi have den. 

Hanriot. 
I værste Fald kan Raadhuset forsvares 
længe; her er stærke Mure; hvis de maa be- 
skyde os længe, vil Kanontordenen vel vække 
de sløve Forstæder. 

Saint-Just. 
Men Forstæderne maa kunne forene sig, 
og den ny Bro er besat af Fjenden, hører jeg. 
Dette Punkt spillede ogsaa en afgørende Rolle 
den I ode August. De maa strax sende et 
Detachement derhen, som kan angribe øje- 
blikkelig, naar Allarmkanonen affyres. Sørg 
ogsaa for, at der bliver bragt Vaaben op i den 
mindre Sal. 

Hanriot. 

Det skal punktlig blive udført, Borger, (ud) 

Hunden Brount styrter gøende ind og farer op 
ad Robespierre, der staar tavs og grublende. 

Robespierre kærtegnende den. 

Brount ! gamle Nordbo ! hvor kommer du 

her? — Stille! Kalder du ogsaa til Vaaben? 

Raab fra Trappen. 
Plads, Plads, Deputation fra Jakobinerne! 



Femte Optrin. 

De Forrige (uden Hanriot), Duplay i Spidsen 
for en Jakobinerdeputation. 

Duplay. 
Hilsen og Broderskab! Jakobinerne op- 
fordre Kommunen til at lade den væbnede 
Magt rykke mod Konventet . . . Hvad ser jeg, 
— man tilhyller Menneskerettighederne — ! 

Fleuriot-Lescot. 
Han vil ikke. Skønt Opstand mod Under- 
trykkerne er en hellig Ret — . 

Duplay. 
Ja Undertrykkelsen, dermed har det sin 
Rigtighed! Du gør dig for mange Skrupler, 
Robespierre, som disse Tyranner ikke generes 
af, og de har ramt dig værre end du tænker 
dig . . . Se, paa Vejen hertil, da vi jo netop 
kom gennem Honorégaden, — saa, skønt jeg 
var i en officiel Sendelse i Spidsen for disse 
Borgere, og saa at sige havde afført mig min 
private Personlighed, og det maaske ikke var 
ganske korrekt, men en Familiefader og Hus- 
vært har jo ligegodt sine Bekymringer, som 
han ikke slipper, og da jeg saa kom til min 
Port, saa bad jeg disse gode Borgere standse 
et Øjeblik, for at jeg kunde kigge indom og 
se hvordan alt stod til. Men hvad mener du 
jeg fandt? Ikke andet end den stakkels hyl- 
ende Hund. Min Kone og min Datter — 



Robespierre. 
Kære Duplay , — Fader ! hvad vil du 
sige? man kan dog ikke have vovet at 
fængsle — 

Sjette Optrin. 

De Forrige. Henriette. 

Henriette. 
— Fængsle? Ulykkelige! — myrde. 

Duplay og Robespierre. 
Hvad siger du? 

Henriette. 
Det er undsluppet mig, — maaske burde 
jeg have skaanet eder for dette! Din Hustru, 

Borger Duplay, er myrdet i Fængslet. 

Lebas understøtter Duplay, der bliver sat i en 
Lænestol. — 

Stemmer rundt om. 
Forfærdeligt! — Hævn, Hævn over Mord- 
erne 1 

Robespierre. 
Og Eleonore? — Men nej, — det er 
umuligt — , du har ladet dig bedrage af et 
Rygte. 

Henriette. 
Ak nej, Robespierre! jeg har kun troet 
mine egne Øjne . . . Jeg kørte til Concier- 

genet, saasnart jeg havde faaet Underretning 
om, at Lebas og Saint-Just var blevne ført 
derhen; Puder og Nattøj havde jeg taget med 
til dem. Da jeg kom ind i Vestibulen, sagde 
Slutteren strax, at de var løsladte paa Kom- 
munens Befaling. Jeg vilde naturligvis strax 
tage bort, men i det samme hørte vi nogle 
frygtelige Skrig fra en mørk Korridor. Jeg 
véd ikke, hvad det var for en underlig anende 
Angst, der holdt mig tilbage — for at se et 
skrækkelig lemlæstet Kvindelig blive slæbt frem 
af hylende Furier, der kalde sig de Guilto tin- 
eredes Hævnersker og anførtes af en mørk 
Skønhed, Talliens Elskerinde. En ung Pige 
kastede sig over Liget og hendes Jammerskrig 
»Moder, min Moder« vakte Genlyd i alle 
Gangene. Gysende kendte jeg Eleonore. Jeg 
styrtede hen til hende, og i det samme kast- 
ede ogsaa Cabarrus sig over hende. »Det er 
hans Elskerinde« raabte dette Uhyre, »lad hende 
følge Moderen.« Ogsaa mig kendte hun; i et 
Nu var vi omringede af de rasende Kvinder, 
men Slutteren og hans Folk befriede os. Ele- 
onore lever ■ — endnu. 

Duplay hulkende. 
Men vor Mo'er, vor Mo'er! Herregud, 
hvad havde hun da gjort dem! 

Lebas til Robespierre. 
Dér ser du den nye Tid indvarsle sig. 

Fleuriot-Lescot til Robespierre 
Betænker du dig endnu? 

Lebas 
paa Knæ for Robespierre. 

Frels min Hustru og mit Barn! 

Robespierre, 
som gentagende Gange har stønnet dybt, ser mørkt op : 

Hvor kan jeg gøre for den Enkeltes Skyld, 

hvad jeg ikke mente at kunne gøre for Sagen? 

Saint- Just til Henriette. 
Fortvivl ikke, kære I nu springer min Mine. 

Syvende Optrin. 

De Forrige. En Borgerofficer med National- 
gardister og to fangne Konventsudsendinge. ' 

« 

Borgerofficeren. 
Vi har grebet disse to Udsendinge fra det 

Saint- Jturt. 22 

oprørske Konvent. De oplæste dette Dekret 

paa Grévepladsen. (Giver Mairen en stor Perga- 
mentrulle.) 

Fleuriot-Lescot 

efter at have kastet et Blik paa Pergamentet. 

Hør Konventets Kundgørelse, den angaar 
os alle. 

»Nationalkonventet, efter at have hørt en 
Beretning fra sine Udvalg til Statens Velfærd 
og den offentlige Sikkerhed, sætter uden for 
Loven alle Kommunens Embedsmænd, der 
give Ordrer, tilsigtende at lade den væbnede 
Styrke rykke mod Konventet. 

»Ligesaa sætter Konventet udenfor Loven 
de Deputerede, som efter at være blevne 
ramte af et Anklagedekret, have unddraget 
sig Fængslingen og begivet sig til den op- 
rørske Kommune, nemlig : — Borgerne Robes- 
pierre, Saint- Just, Couthon og Lebas. 

4 

Robespierre 
støttende sig til en Stol. 
Udenfor Loven! Jeg udenfor Loven! 

Fleuriot-Lescot 
Undertegnet: Collot d'Herbois, Præsident, 
David, Billaud — — 

Robespierre farer op. 
David — raser du — det er umuligt. 
(River Dekretet ud af Mairens Haand). Det er ikke 
Davids Haandskrift! Ser I, — hele Dekretet 
er et Opspind! 

En af de fangne Konventsudsendinge. 
Dekretet er ægte, men dette er selvfølgelig 
kun en Kopi, det kan ikke have Original under- 
skrifter. 

Robespierre skuffet 
Det er sandt — naturligvis . . . Aa, David, 
David! ogsaa du! 

Couthon. 
Nu kunde vi fire Jurister maaske blive 
enige om, at vi har gjort nok for Loven, da vi 
har naåt at komme udenfor den. 

En anden Borgerofficer træder op. 
Man melder at Konventet har faaet samlet 

22* 

henved totusind Mand. De er stillet under 
Anførsel af Bourdon d'Oise og Tallien og for- 
søger i to Kolonner at rykke frem langs 

Quaieme og gennem Honoré-Gaden. 
Uroen paa Tribunen bliver meget stærk. 

Fleuriot-Lescot. 
Stille Borgeie! — Hvis der ikke bliver 
stille paa Tribunen, maa vi lukke Indgangene. 
Der opstaar Panik paa Tribunen, flere styrte ud. 

Fleuriot-Lescot. 
Der er for megen Larm her, og for mange 
Vidner til de afgørende Skridt. Kom ind i 
Sekretariatet. 

(Robespierre ledes næsten viljeløst af Lebas, Couthon 
bæres af et Par Kommunemedlemmer, og en stor Del 
af Kommunens Medlemmer følger efter. Andre samle 
sig om Mairen, der udsteder Ordrer, og ile ud ad 
Hovedindgangen, to og to. Mairen selv gaar efter 
Robespierre og de andre ud ad den mindre Dør i 
Baggrunden tilhøjre. Kun en halv Snes Medlemmer af 
Kommunen bliver tilbage i Salen og danner Grupper 
ved Døren og i Midten ved et Hjørne at Bordet, hvor 
d^ ordne nogle Papirer.) 

Saint-Just 
(til den første Borgerofficer.) 
Bring Fangerne til et sikkert Sted. (Borger- 

officer og Gardister ud med Fangerne. Til den anden 
Borgerofficer.) General Hanriot og hans Stab 
maa være i Vestibulen; Ordren til Fremrykning 
kan ventes om et Par Minutter. Hold alt parat, 
Lunten glødende ved Allarmkanonen. (Anden 
Borgerofficer ud. Til Henriette:) Vær ved godt 

Mod, kærestel Han skal underskrive. Bliv 

her, Henriette, jeg kommer strax. (iler ud ad 

Døren til Sekretariatet.) 



Ottende Optrin. 

Tribunen. Kommunemedlemmer. 

Merda. 

Stemmer fra Tribunen. 
Er vi udenfor Loven? — Vist ikke, det 
er kun de andre. — Nej, vi ogsaa. — Jeg 
hørte ham læse: »De Individer, som har be- 
givet sig til den oprørske Kommune.« — Ja 
vel, ja, det hørte vi ! — Hvad skal det sige 
»Uden for Loven«? — Ja, hvad Fanden kan 
de igrunden gøre os? — De kan guillotinere 
os uden Dom. — Gu kan de ikke nej, Revolu- 
tionsdomstolen maa først . Uden Cere- 

monier og Fixfaxerier, siger jeg jer, som jeg 

skærer Hovedet af en Kalv. — Og Konventets 

Soldater rykker frem. — Lad dem komme, vi 

har en knusende Overmagt — (Tribunen begynder 

at tømmes.) 

Merda kommer ind fra Trappen, men standses 
strax af et Kommunemedlem ved Døren. 

Kommunemedlemmet. 
Hvem dér? 

Merda 
Leve Robespierre! (vil ile videre.) 

En Borgerofficer 
holder ham fast. 
Holdt! hvor hen? hvem er Du? 

Merda hemmelighedsfuldt. 
Hys! hemmelig Ordonans. 

Borgerofficeren giver brummende Slip paa ham; 
Merda, som gør sig lille, snoer sig videre frem gen- 
nem Salen; omtrent midtvejs, ved Hjørnet af det 
grønne Bord, standses han af en Gruppe Kommune- 
medlemmer; man hører de samme Spørgsmaal og 
Svar, Merda slipper videre. Endelig tæt ved den 
mindre Dør til højre i Baggrunden bliver han atter 

standset; et Kommunemedlem griber ham i Kraven, 

men Opmærksomheden ledes bort fra ham ved Saint- 
Justs Komme. 



Niende Optrin. 

De Forrige. Saint-Just hurtig ind ad Døren 

i Baggrunden. 

Saint-Just. 
Han skriver under! — Man kalde Gene- 
ral HanriotI ^Flere Kommunemedlemmer ile ud ad 
Hovedindgangen. Mer da smutter ud ad den samme 
Dør, som Saint-Just kom ind ad.) 

Henriette imod Saint-Just. 
Gud være lovet! 

Saint-Just 

griber hendes Ha and. 

Vi er frelst, -^ Republikken er reddet! 

— Jeg saå ham skrive de første Bogstaver af 

sit Navn, dette Navn, der frelser ogsaa ham 

selv, saa langsomt, som om han underskrev 

sin egen Dødsdom — 

Et stærkt Pistolknald efterfulgt af en rasende Gøen 
afbryder dette Ord. 

Henriette. 
Hvad er det? . — Ah, Kanonen! 

Saint- Just forstenet. 
Nej, nej, — det maa have vårret en 
Pistol — og dér kom det fra — i Retning af 
— Sekretariatet — Broiint gøer — nej, nej — 

det er umuligt — 

Uro paa Tribunen, Løben i Gangene, Døre smel- 
der i; flere af dem i Salen styrte bort i Retning af 
Sekretariatet; Døren bliver staaende aaben. 

Henriette 
klyngende sig til Saint- Just. 
Hvad mener du Antoine? — 

Stemmer fra Tribunen. 
Robespierre! — Han har dræbt sig. — 
Nej han blev myrdet. — Konventets Tropper 

er allerede i Gangene. (Panik, Tribunen tømmes.) 

De Kommunemedlemmer, som endnu var i Salen 
styrte ud af Hovedindgangen. Rundt om Raab — 
»Robespierre myrdet« »Redde sig hvem der kan«. 
Tumult af Flugten paa Trappehuset. Raadhusets Storm- 
klokke tier. 

Saint-Just. 

Snigmord! — med det havde jeg ikke 

regnet. 

Henriette. 
Vil du ikke forsøge at holde sammen 
paa Styrken? Om Robespierre end er falden, 
er du der jo endnu, og kan hans Lig ikke 
rejse Pariserne til Hævn? 

Saint-Just. 
Nej, jeg føler det, alt er tabt, lad os ikke 
skuffe os. — Cæsars Lig kunde dele Verden i 
Borgerkrig, men en blodig udstrakt Robespierre 
er Intet. Ordet fortoner hurtigere end Tuberne 
. . . Trolddommen er brudt . . . Skæbnen er 
over os, lad os bære den med Fasthed. 

Tiende Optrin. 

Saint-Just, Henriette, Lebas, kommer hur- 
tig fra Baggrunden med et Papir i Haanden. 

Lebas. 
Har I hørt det skrækkelige? 

Henriette. 
Hvem har gjort det? 

Lebas. 
En Gendarm, siger man. Han undslap 

i Tumulten. — Han maa have sigtet ude fra 

Gangen. (Til Saint-Just.) Jeg var, som du saå, 

i Færd med at skrive en Ordre til Marsskolen ; 

idet jeg et Øjeblik kigger op fra Papiret, 

blændes jeg af et Blink, og i det samme som 

jeg hører Knaldet, ser jeg Robespierre, der 

sad i sin Lsenestol, falde forover med Ansigtet 

paa Papiret. Her er det. (Rækker Saint-Just det 

blodige Papir.) 

Saint-Just. 
Han fik ikke skrevet Navnet ud . . . Han 
vil kunne sove rolig i sin Grav. 

Lebas. 
Vil du bruge det — maaske det dog 
endnu — 

Saint-Just. 
Nej. 

Henriette. 
Alt synes allerede at være paa Flugt. 

Lebas. 
Ak ja, det er en fuldstændig Panik. 

Stakkels Couthon blev slæbt ned ad Trappen 
af et Par Borgerofficerer. 

Saint-Just. 

Vi i det mindste vil ikke sprælle som en 

Fugl i Snaren. Da Cæsar følte Dolkestikkene, 

ordnede han sin Togas Folder for at falde 

sømmeligt; — skulde ikke vi Republikanere — 

Lebas. 
Cato foretrak at dø for sin egen Haand. 
(Tager en Pistol frem.) Saint- Just, Stalbroder, denne 
Pistol fandt jeg i Sekretariatet; den er dobbelt- 
løbet, benyt det ene Løb. 

Saint-Just . 

trykker hans Haand. 
Tak Lebas, — nej, tag dem begge, saa 
er du sikrere. Jeg vil ikke berøve mig de 
sidste Minutter hos min Henriette. 

Henriette omfavnende Lebas. 
Farvel Broder, kære trofaste Broder! 

Lebas. 
Henriette, — hvis du ikke bliver — og 

hvis Elisabeth — jeg kan ikke — du forstaar 

— mit Barn ! — Farvel begge — Farvel — 
(Gaar ind i et Sideværelse til højre.) 



Ellevte Optrin. 

Saint-Just og Henriette alene. 

Saint-Just 
understøtter Henriette. 
Henriette, — vær fast, — giv ikke efter — 

Henriette. 
Nej, nej — jeg skal ikke forlade dig — 
jeg vil ikke besvime . . . Det er kun et Øje- 
blik . . . Nu er det allerede forbi, der kom- 
mer Ro over mig. 

Saint-Just. 
Min Elskede, — min Hustru! Ja, vort 
Bryllup vilde vi altid vente med, til Revolu- 
tionen var forbi. 

Henriette. 
Og nu er den det! . . . Vi er ene — 
hvor alt er stille . . . Hør den lille Kirke- 

klokke, som ringer endnu dér langt borte, 
ude i Natten, — den ringer vort Bryllup ind. 

Saint-Just synker ned i en Stol. 

Denne Ro — hvor salig! — Intet mer at 
skulde udrette, intet at kunne forsømme! — 
Det er første Gang i disse Par Aar, som var 
mit Liv, — som var Republikkens Liv. — 

Henriette. 
Et udødeligt Liv, — dets Aftenrøde er paa 
dit Ansigt, — intet af det frygtelige, kun Her- 
bgheden. i Sætter sig paa Lænestolens Arm og kær- 
tegner ham). Hvor du er skøn! — Nej, kys mig 
ikke! læg dit Hoved tilbage igen, — saadan, 
— Ak, Gud! hvor skøn! — 

Saint-Just. 
Og du da, Henriette ... Se ikke saa 
yndigt paa mig, — al min Livslyst flammer 
op, mine Fremtidsdrømme. — vore — ak, ak! 

Henriette. 
Græd ikke, — vi vil finde dem; — vi har 
jo kun udsat dem til et bedre Liv. Var det 
ikke den sande Udtydning, naar vi mente at 

vente til Revolutionens Ende. Her. i Verden 
hører Revolutionen aldngop, frygter jeg, Kampen 
mellem Undertrykkere og Undertrykte vil altid 
fornyes og skifte . . . Nej, vi har ikke udsat 
vore Drømme, vi finder dem, før vi ventede. 
Det er min Trøst at de heller ikke vil lade 
mig leve, naar de griber mig her. Jeg kommer, 
sammen med dig til den fremmede Kyst, — 
Udødelighedens. 

Saint-Just. 
Hvorledes vil der være? — Skønt, skønt 
maa der være — og fredeligt. Noget som 
Rousseaus Eremitage, og tillige et Pantheon af 
alt stort! — Ja, ja — det er der altsammen. 
Natur og Frihed — der græsser Løven ved 
Lammets Side — Lighed og Broderskab — og 
ingen Rædsel — ingen Guillotine! 

Henriette # 
trykker sig gysende til ham. 
Men her, her! 

Saint-Just. 
Ja, ja — den Port skal vi igennem. Som 

en Æresport var den forklædt paa hin Fest for 
det højeste Væsen, skjult af Roser og Blade^ 
En Æresport! — Alle Republikkens Heroer er 
vandret gennem den til Udødeligheden; Gir- 
ondisteme med Frihedshymnen paa deres vel- 
talende Læber, fulgt af deres Egeria, den 
aandfulde Madame Roland, og af deres trag- 
iske Muse, Comeilles Ætling Charlotte Corday, 
med den blodige Dolk; — den letlevende 
Græker Camille Desmoulins og den varmblodige 
Danton; — og nu ogsaa vi. — Vi vil alle 
række hinanden Haanden og forstaa hinanden. 
Heroerne fælde hinanden paa Valpladsen, — i 
Pantheon favnes de. — En Æresport! naar 
man anklager os og tager den til Vidne, skal 
den svare, at vi skaanede ikke os selv. 



Raab fra Pladsen. 
Leve Konventet! Saint- Just springer op. 



Henriette 
kaster sig om hans Hals. 
Antoine! Antoine. 

Saint-Just 

omfavner hende længe og heftig. Han ser sig febrilsk 

om, griber en Papirsax som ligger paa Bordet og trykker 

den i Haanden paa Henriette. 

Klip mit Haar, Henriette. 

Henriette. 
Hvorfor? Hvad mener du? 

Saint-Just. 
Klip mig for at ikke — Bødlen — 

Henriette afbrydende ham. 

Ja ja — sæt dig. 

Saint Just sætter sig i Lænestolen og bøjer sit Hoved 
frem. Henriette klipper hans lange Nakkehaar. 

Raab i selve Trappehuset. 
Leve Konventet! 

Henriette farer sammen. 

Lebas' 
Stemme fra Sideværelset. 

Leve Republikken! 

Knaldet af en Pistol fra Sideværelset skærer næsten 
Ordet over. Henriette tager sig til Brystet og maa 
holde sig ved Stoleryggen. Pludselig kaster hun sig 
over Saint- Justs Nakke, som hendes Sax har blottet for 
Haar, og kysser den lidenskabelig. Et Smil af Ømhed 

og Vellyst stråaler paa Saint Justs Ansigt. — I dette 
Øjeblik bliver Fløjdørene til Trappen pludselig sprængt 
op, og en Række Bøssepiber pege ind i Salen. Saint- 
Just rører sig ikke ; Henriette rejser sig uden at se der- 
hen og klipper de sidste Lokker af. 

Gardister træde ind i Salen. 

Bourdon d'Oise 
brøler i Døren. 
Ned med Tyrannerne. 



i^S 

eg tror ikke at burde skille mig fra denne Bog, 
uden at medgive idetmindste en Antydning af dens For- 
hold overfor fremmed Ejendomsret. 

Hvad Historikeren meddeler af Fakta er et Stof, 
overfor hvilket Digteren staar med samme Frihed, som 
overfor det selv-oplevede. Hvor Historikeren i selv- 
stændige Synsmaader, aandfulde tidskarakteriserende 
Bemærkninger o. s. v. gaar udenfor dette Omraade, 
eller hvor han beriger det ved en delvis kunstnerisk 
Formning, dér erhverver han sig utvivlsomt Forfatter- 
ret. Denne er ikke altid bleven respekteret af Digt- 
erne. Det er bekendt, at Shakespeare generede sig 
ligesaa lidt overfor Plutarch og de engelske Krønnike- 
skrivere, som overfor italienske Novellister. Anskuels- 
erne om aandelig Ejendom var den Gang anderledes 
og Kilderne saa faa, at der ingen Fare laa deri; enhver 
kunde let overbevise sig om, hvad Digteren direkte 
havde taget fra Historie-Skribenten. Naar man nutil- 

23* 



356 



dags gør det samme, tror jeg det rpttest, for at und- 
gaa Misforstaaelser og af en Slags Pietet, selv at gøre 
opmærksom derpaa. 

Ernest Hamels to store Værker, Saint-Justs 
Liv og Robespiefres Liv skylder jeg vel kun 
Facta, men saa lidet kendte, med uendelig Flid af Ar- 
chiverne udgravne Facta, at jeg uden dem næppe havde 
indladt mig paa Arbejdet. Ganske omvendt med Mi- 
chelets store Revolutionshistorie; Michelet er 
ligesaa meget af en Kunstner, som han er for lidt af 
en Kritiker, og hans altid levende og aandfulde men 
ofte ikke helt paalidelige Fremstilling har forsynet mig 
med mere konkrete Billeder. Som de vigtigste af 
disse fremhæver jeg Scenen med Colporteurdrengen og 
Svenden Marcels Gengivelse af Forstædernes Stemning 
i Begyndelsen af 3die Akt, — Skildringen af Sikker- 
hedsudvalget og af enkelte Konventsgrupper , samt 
mindre Træk, som det flygtige Moment af Stormen paa 
Tuillerierne (IV, 17), og Bemærkninger som at Saint- 
Just havde den militære Gnist, der savnedes i Revolu- 
tionen, og at han kunde opnaa »Rædslens« Virkninger 
uden dens Midler. — En anden Sætning, der saa vidt 
jeg véd tilhører ham, har jeg lagt i Munden paa en 
af de barske Republikanere: »Han (Saint- Just) er for 
stor til en Republik. Athen vilde have bekranset ham 
og forvist ham.« 

At overhovedet en stor Del af de prægnante Sæt- 
ninger ikke ere opfundne af mig, følger næsten af sig 

selv, naar man betænker, at jeg har fremstillet en Tid 
i hvilken Frasen blev en Verdensmagt. Frasen — ikke 
at forstaa som indholdsløs klingende Talemaade; den 
republikanske Frase fra halvfemserne er Revolutions- 
Aanden, destilleret i en Draabe ; »le mot« blev .denne 
nye Verdens skabende »Logos« ; hele Revolutionens 
Væsen, dens Skyggesider og dens Glorie, dens Storhed 
og dens Hulhed findes deri. Den blev for Republikkens 
Stormænd en Herskerkaabe, for dens Snylteskabninger 
en roUegivende Maskeradestads, for dens Fjender den 
skjulende Sammensværgelses-Domino; for dem alle Liv 
og Død. Den fulgte Helten paa Skafottet, ja paa 
Faldbrættet; »la mort sans frase« er en Misforstaaelse, 
den er aldrig tænkt under Revolutionen. Intet Under, 
at der udviklede sig en exempelløs Virtuositet i Frase- 
Improvisation hos Revolutionsmændene: — De følte 
sig — og med Rette 1 — som Skuespillere i et heroisk 
Verdens drama med alle Tiders Menneskehed til Til- 
skuere; — var ikke selve Konvents-Salen et gammelt 
Theater! Her kun en lille »Sortie« fra denne Scene 
for at illustrere det sagte: — Man forhandlede Kon- 
stitutionens enkelte Paragrafer; en lød saaledes: »Den 
franske Republik slutter ikke Fred med en Fjende, der 
staar paa dens Territorium«. En saadan Forfatnings- 
bestemmelse kunde nok give Anledning til Betænkning 
hos kolde Hoveder, som ikke* have forstaaet, at den 
der ikke fordrer det umulige af sig selv, opnaar ikke 
det højest mulige. Et Medlem — en Girondist — 

havde ikke drukket sin Enthousiasme-Rus stærk nok; 
han bekæmpede Paragrafen: »Avez-vous fait un traité 
avec la victoire?« udbryder han tilsidst og haaber ved 
denne Trumf at vende Stemningen. Men næppe har 
nogle Hænder begyndt at røre sig, før en barsk 
Stemme lyder fra en af Bjærgets højeste Bænke: — 
»Nous en avons fait un avec la mortl« — Unødvendigt 
at tilføje noget om Paragrafens Skæbne. 

Jeg har ikke villet berøve disse Fraser noget af 
deres Duft ved at oversætte dem. — Hele »Saint- Just« 
burde være skrevet paa Fransk. 

Først og fremmest maatte Robespierres og Saint- 
Justs Taler, Notitser, Breve og opbevarede Privat- 
ytringer afgive et rigt Materiale til deres Replikker; 
her findes der større sammenhængende »ægte« Stykker, 
saaledes Saint-Justs Anklage mod Dantonisterne og 
Robespierres Tale i Kommunen, der næsten helt er 
sammensat af Sætninger fra de sidste Dage. I ringere 
Grad gælder dette ogsaa om de fleste andre frem- 
ragende Personer. Historiske ere saaledes de Ord, 
hvormed Lebas tager Afsked med sin Hustru, der 
overlevede Midten af vort Aarhundrede og var kendt 
af Revolutionens betydeligste Historikere.*) Ogsaa 



» ) Det var efter en Samtale med hende 1847, at Lamartine 
udkastede en Skildring af Robespierres Interieur og 
private Liv, der udkom i „Le national". Sennen, Phi- 
lippe Lebas, Historiker og Medlem af Akademiet, skrev 
etter Læsningen et Brev til sin „illustre contrére**) hvori 

enkelte af Tidens Forfattere have maattet holde for; 
saaledes finder man p. 35 en Sætning af Madame 
Roland, og p. 68 er Udtrykket »Davids kyndige Pens- 
ler«, der ligesom er præget af det akademiske i hans 
Kunst og i Tidens Smag, taget fra André Chéniers 
Ode »Boldhuseden«. Hvor min Erindring bød mig en 
ægte Frase, var der for mig ingen Grund til at skrive 
en anden, undtagen hvis denne kunde karakterisere 
Personen i den givne Situation, hvilket med den Slags 
Sætninger kun sjælden vil være Tilfældet. Thi for 
Kunstværket er det ligegyldigt fra hvem Sætningen 
stammer; men kun med Kunstværkets Fuldkommen- 
gørelse har Forfatteren at gøre, ingenlunde med den 
personlige Tilfredsstillelse selv at >^have hittet paa det 
altsammen«. 



han klagede over nogle Fejltagelser, hvoraf en enkelt 
havde krænket dem, medens han i det Hele udtalte sin 
SaDQLstemuing („nous avons adzniré le talent de l'auteur 
et lui sommes reconnaissants de la justioe, qu'il rend 
a an homme, qui nous est cher** etc.). Lamartine 
omarbejdede 'da hele Stykket etter nye Samtaler med 
Fru Lebas (eller efter Philippe Lebas' Xoter), idet han 
kun mente at burde holde paa et Par misbilligede Sæt- 
ninger, og det er i denne berigtigede og i alt faktisk 
af et Øjenvidne underskrevne Form, at disse Kapitler 
findes i „L*histo re des Girondins**. Ogsaa Hamel, 
Esquirol og Miohelet har kendt Fru Lebas. Hun ejede 
et Portræt af Saint-Just i Pastel, det eneste ægte Bil- 
lede, malet af hans Værtinde, der kun skilte sig ved 
det at Frygt tor Thermidorianeme. £n Gengivelse 
findes i anden Udgave at Hamels „Vie de Saint-Just", 
der ogsaa bringer Davids karakterfulde Pennetegning 
at Philippe Lebas den ældre. 

Den eneste Fare herved, er den at smykke sig 
med laante Fjer; den haaber jeg nu at have undgaaet. 
Hvis jeg skulde blive opfordret dertil, vil Lejlighed 
være mig kærkommen til at gøre nøjagtig Rede for, 
hvad der er ægte og hvad der er original Efterligning. 
For enhver anden vil dette være fuldstændig umuligt: 
en stor Mængde Sætninger, som en Kritikker af »indre 
Grunde« vilde tilkende Tiden, ere af mig selv, og 
sandsynligvis ogsaa omvendt. Men en nøjagtig optæl- 
lende Redegørelse vilde her næppe være paa sin Plads. 

